
juum  tironi  difficillimura  sit,  his  praesertim  tem- 
poribus,  in  philologia  argumentum  invenire,  quod  ad- 
huc  nemo  virorum  doctorum  leviter  saltem  tetigerit, 
re  vera  animi  pendebam,  qua  de  re  specimen  academi- 
cum  conscribere  instituerem,  eoque  magis  quod  verebar 
ne  vires  non  suppeditarent  ad  materiam,  quamcumque 
sumsissem  ita  tractandam,  ut  doctorum  virorum  inventis 
et  disputatis  novi  quid  addere  possem.  Quum  nihilomi- 
nus,  lege  jubente,  aliquid  scriberem  necesse  esset,  con- 
verti  me  ad  musam  comicam,  quam  semper  summo  amore 
complexus  sum,  cujusque  festivissimum  antistitem  Plau- 
tum  semper  habui.  Hujus  igitur  comoediam  aliquam 
explicare  statui.  Elegi  Mostellariam ,  quae  sit  in  earura 
numero  quae  minirae  bonos  mores  laedant  quaeque,  ex- 
ceptis  paucis,  omnium  paene  lepidissima  sit  et  elegan- 
tissima.  Hanc  pro  viribus  commentario  perpetuo  illu- 
strare  institui ,  in  quo  conficiendo  spectavi  maxirae  tironura 
utilitatera  priraura  Plautura  adeuntiura,  quibus  hac  mea 
opera    quasi    adminiculura    dare  mihi    proposui.     Quodsi 

forte  hoc  specimine  edendo  aequorum  judicum  puncta 
ferre  mihi  contigerit,  in  animo  est  reliquas  quoque  co- 
moedias  Plautinas  eodem  modo  aut  melius,  ut  spero, 
edere.  Praecipuorum  commentariorum  excerpta  contuli 
et  passira  quaedam  de  meis  addidi.  Quod  ad  textum 
attinet,  recensionem  secutus  sum  Eitschelii,  quippe  quae 
universe  spectata  omnibus  longe  anteponenda  sit.  Qui 
tamen  quum  non  semper  sive  permutationis  versuum,  sive 
lectionum  a  vulgata  discrepantium  rationes  reddiderit, 
quantum  potui  explicare  conatus  sum  quid  eum  adducere 
potuerit  ut  textum  suo  modo  corrigeretj  quibus  vero  lo- 
cis  nimis  audacter  verba  mutasse  aut  versus  expunxisse 
mihi  videretur,  paucis  verbis  lectionem  codicum  de- 
fendere  studui.  Prius  vero  quam  ad  ipsam  comoediam 
explicandam  aggrediar,  pauca  disserere  juvat.  1°  de  exem- 
plis  quae  Plautus  secutus  est,  2"  de  argumento  fabulae, 
3"  de  justa  descriptione  Actuum  et  Scenarum. 

1°.  E  multis  indiciis  patet  Plautum  et  Terentium  in 
contexendis  fabulis  poetas  Graecos,  et  quidem  comoediae 
novae  ante  oculos  habuisse.  Omnis  enim  Romanorum 
poesis  tam  comica  quam  tragica  originem  duxit  e  Graecis 
fontibus.  Eomani  quippe  non,  ut  Graeci,  toti  versa- 
bantur  in  humanitatis  studiis,  neque  apti  erant  ad  pin- 
gendos  mores  et  animorum  motus,  propterea  quod  nil 
fere  spectabant  nisi  negotia  publica  et  domesticas  ra- 
tiones,  artium  autem  et  doctrinarum  cultum  utilitate  fere 
metiebantur.  Cf.  Cic.  Tusc.  Disp.  Lib.  I  cap.  1.  Postea  de- 
mum  quum  commercium  habere  coeperunt  cum  Graecis, 
quibus  primo  molestus,  deinde  facilis  ad  urbem  aditus 
patebat,  artium  amor  in  dies  crescere  coepit. 

Deinde  ipsi   quoque    operam    dederunt    fabulis    con- 

texendis  et  duplex  exstitit  comoediae  genus,  unum  quo  Ro- 
mani  mores  pingebantur,  quae  fabulae  Togatae  vocatae 
sunt,  quarum  injuria  temporis  non  nisi  pauca  et  exigua 
fragmenta  nobis  supersunt  (Cf.  Neukirch,  de  fabula  to- 
gata  Romanorum).  Melior  fortuna  contigit  Palliatis  co- 
moediis,  quae  vel  omnino  vel  pro  parte  Graeca  exem- 
plaria  imitabantur,  et  in  quibus  maximam  partem  Graeci 
mores  in  scena  ostendebantur ,  quarum  quidem  satis 
magnus  numerus  aetatem  tulit  unde  indolem  et  colorem 
cognoscere  possimus.  Comici  Graeci,  quos  secutus  est 
Plautus  sunt  hi:  Menander,  Diphilus,  Philemon,  De- 
mophilus,  quod  e  prologis  nonnuUarum  fabularum  apparet. 
Sic  Asinaria  imitata  est  'Ovuyov  Demophili  (Prol.  10 — 11), 
Mercator  "EfjjioQov  Philemonis  (Prol.  9 — 10),  Trinummus 
QfjauvQov  Philemonis  (Prol.  18 — 20),  Eudens  fabulam 
Diphili  (Prol.  32),  Mil.  Glor.  fabulam  'Aid^ova  (Act.  H: 
1 :  8).  Quod  multis  locis  comoediae  Graecae  titulus  tan- 
tum  citatus  est,  omisso  nomine  poetae,  hujus  rei  causa 
mihividetur  esse,  quod  comici  Graeci,  praecipue  Menander 
publici  juris  facti  essent  quare  non  necesse  esset  nomen 
poetae  addi.  Cf.  Terent.  Heaut.  Tim.  Prol.  8 — 9 
Ui  cuja  Graeca  sii,  ni  partem  maxumam 
JExisiimarem  scire  vostrum,  id  dicerem. 
Graeca  exempla  insuper  testantur  loca,  ubi  res  agi 
finguntur,  quae  sunt  semper  aut  Athenis  aut  Thebis  aut 
Epidamni  aut  Sicyone  cet.,  tum  nonnuUi  Graecismi  et 
verba  e  Graeco  sermone  desumta  (Cf.  v.  c.  Most.  vs.  912 
genitivus  exclamationis  Mercimoni  lepidi,  Rud.  II:  2:  5 
conchiiae  Pers.  III :  1 :  64  soracum) ,  praeterea  nomina 
personarum  Graeca,  v.  c.  Scapha  a  axucptov,  quod  Lat.  est 
pelvis,  quoniam  ejus  officium  erat  aquam  vel  lac  asininum 

in  pelvi  dominae  a£Eerre  lavandi  cansa  cet. ,  item  mores 
qui  depinguntur,  qui  apud  Terentium  sunt  omnino  Graeci , 
apud  Plautum  pro  parte  saltem,  ut  v.  c.  in  hac  fabula 
vss.  156 — 312.  continetur  scena  plane  Graeca.  Non 
enim  apud  Romanos  mos  erat  puellas  emere  a  lenonibus 
ut  apud  Graecos,  ut  nominatim  hic  Philematium.  Tem- 
poribus  Plauti  Romanorum  mores  non  tam  corrupti  erant 
nt  ritus  matrimonii  justi  non  religiose  servarent;  Graeci 
contra  jam  Aristophanis  temporibus  non  contenti  erant 
una  uxore  legitima,  verum  aut  concubinas  habebant,  aut 
se  in  consuetudinem  dare  solebant  cum  EtuiQuiq,  mulieribus 
morum  quidem  lascivorum,  verum  saepenumero  excellentibus 
ingenii  praestantia,  neque  uUo  modo  comparandis  cum 
meretricibus  posteriorum  temporum  Romani  imperii, 
quales  describuntur  a  Juvenale,  Sat.  VI.  Saepe  enim  illae 
mulieres  corona  virorum  excellentium  domi  suae  cir- 
cumdatae  erant,  ut  Xenophon,  Plato  aliique  locis  sex- 
centis  testantur.  Comoediae  Graecorum  antiquae  vestigia 
Plautum  et  Terentium  non  secutos  esse  apparet: 

«.  Ex  argumento  fabularum,  quod  semper  spectat 
vitam  domesticam,  res  publicae  vero  non  nisi  quibusdam 
locis  leviter  tanguntur,  quum  comoedia  antiqua  tota  in 
rebus  publicis  versaretur,  et  in  ea  viri  qui  bene  meriti 
viderentur  de  civitate  laudari,  qui  male,  perstringi  so- 
lerent.  Neque  id  mirandum:  Romani  enim  patricii  non 
ludibrio  haberi  se  passi  essent  quemadmodum  Athenis, 
florente  libertate,  principes  viri  palam  in  scena  exagita- 
bantur.  Naevium  enim,  qui  id  ausus  erat,  in  carcerem 
conjectum  poenituit  facti  isque  in  posterum  magis  se  con- 
tinuit.  Plautus  autem  obscura  gente  oriundus,  histrio- 
num  gregis  dux,    deinde    servus  factus,    certe  non  ausus 

esset   imitari  Naevii    inceptum,    quum    praesertim    inter 
patricios  patronum  non  haberet  qui  eum  tueri  posset.  , 

/J.  Ex  eo  quod  in  comoedia  antiqua  Chorus  et  qui- 
dem  Parabasis  praecipuum  locum  tenebat,  in  Plautinis 
autem  fabulis  plane  desideratur,  nisi  forte  eo  referre  ve- 
lis  cantica  quaedam  antistrophico  fere  modo  composita, 
quibus  aliquis  actorum  de  quadam  re  philosophatur  (ut 
V.  c.  Most.  Act.  II :  1  et  lY :  1  cet. ) ,  quae  tamen  can- 
tica  neque  ad  publica  negotia  spectant,  ut  fere  Paraba- 
sis  comoediarum  Atticarum,  et  cum  ipso  comoediae  argu- 
mento  arcto  vinculo  cohaerent.  Etiamsi  pauca  illa  quae 
diximus  argumento  sint  fabularum  Eomanarum  originem 
Graecam  esse,  sunt  tamen  nonnuUa  quibus  hae  ab  illis 
differant.  Legentibus  enim  comoedias  Plautinas  statim  in 
oculos  incurrit  servorum  conditio  toto  coelo  diversa  a 
conditione  servorum  qualis  depingitur  apud  Menandrum 
et  Philemonem.  In  Romanis  fabulis  servi  ratione  habita 
dominorum  non  sunt  personae  sed  res,  de  quibus  fieri 
potest  quod  illis  luberet,  in  quos  haberent  jus  vitae  ac 
necis  et  potestatem  turpissimis  poenis  et  cruciatibus  cru- 
delissimis  eos  afiiciendi.  Apud  Menandrum  et  Phile- 
monem  contra,  servi  eadem  materia  couflati  perhibentur 
atque  homines  liberi,  nec  natura  sed  casu  fortunae  dif- 
ferre.    Cf.  Philem  fr.  inc.  XXXIX 

xuv  Sovkog  7}  Tiq,   auQxa   ti^v  avTijv  syti- 
(fvan  yuQ  ovSecg  dovXog  eyivrjd-i]  nozi- 
tj  6'uv  Tvyrj   t6   afii^a  xuvtSovkwaaTO. 
Ejusd.  E^otxi^ofifvog  fr.  1. 

xuv  Sovkog  Tj  Tig,  ovSev  tjTTOv,  dsanoTu, 
liv&QConog  ovTog  savtv,  uv  uvd^Qtonog  rj. 

Men  fr.  inc.  XCVIII. 

'OtUV  TV/Jj  Tig  fVVOOVVTOq  olxtTov, 
ovy.  sOTiv  ovSsv  xt/j^u  xukXiov  (iiov. 
Ejusd,  'E/xnmQUfitvr]  fr.  2. 

Tqiu  yuQ   ioTi,  dianoTu, 

dt   wv  unavTa  yivn,  rj  xutu  Tovg  vofiovg , 
tj  Tfiig  uvuyxaig,  ^  ro  rp/roi'  td^ii  Tivi. 
Ejusd.  fr.  inc.  CCLXXIX. 

'Eliv&dQwg  SovXivf,  dovXog  ovx  san. 
Hinc  facile  coUigitur  conditionem  servorum  apud 
Athenienses  multo  mitiorem  fuisse  quam  apud  Romanos, 
quod  discrimen  explicandum  ex  indole  mitiore  Graecorum, 
quae  non  sineret  homines  tantopere  nihili  esse.  Alia  dis- 
sirailitudo  posita  est  in  sermonis  colore,  quum  Menan- 
der  ceterique  novae  comoediae  scriptores  multas  facetias 
multaque  joca  tecte  et  ambigue  eloquantur,  freti  nimi- 
rum  sagacitate  suorura  civium,  quod  quominus  faceret 
Plautus  impediebat  nimia  hoc  tempore  Romanorum  rus- 
ticitas,  quare  facetiae  magis  aperte  apud  eum  proferri 
solent.  Hanc  ob  causam  equidem  credo  illum  initio  certe 
imitatum  fuisse  potissimum  Siculum  Epicharmum,  poe- 
tam  comoediae  rudioris,  audacioris  lasciviorisque.  Indi- 
cat  hoc  Horatius  Ep  II:  I:  58  sq. 

Plautus  ad  exemplar  Sieuli  properasse  Epicharmi 
Dicitur. 
quae  verba  varie  accepta  ab  interpretibus  me  judice  hoc 
significant :  Plautum   guasi  cito  passu  Siculi  poetae  exevi- 
plum  esse  secutum. 

2".  Fabulae  titulus  est  Mostellaria ,  derivatus  a  Mos- 
tellum,  diminutivo  verbi  Monstrum,  quod  significat  rem 
naturae  modura  egredientem.  Fabula  sic  dicta  quod  in 
ea  senem  ludificatur  Tranio,  simulans  Philolachem  terrifica 


monstra  in  aedibus  vidisse,  eoque  eum  a  domo  arcet. 
Argumentum  hoc  est:  Theuropides ,  mercator  Atheniensis 
(vs.  971,  1072)  habet  filium  Philolachem  et  duos  servos 
Tranionem  et  Grumionem.  Pater  mercatus  causa  in 
Aegyptum  profectus  tribus  annis  post  redit  (vs.  440).  In- 
terim  Philolaches  perdite  amare  coepit  ancillam  Phile- 
matium,  quam  ut  servitute  liberaret,  pecuniam  mutuam 
sumit  a  foeneratore,  quadraginta  minas,  ea  conditione, 
ut  redderet  quadraginta  quatuor  pro  sorte  et  foenore 
(vs.  630).  Harum  triginta  pro  libertate  amatae  expendit 
(vs.  300),  reliquas  decem  autem  consumit  alio  modo.  Phi- 
lolaches  familiaritatem  habet  cum  Callidamate  obligurri- 
tore,  cui  ipsi  amica  est  Delphium;  hi  ambo  cum  amatis 
saepe  pergraecantur  et  commissantur.  Philolachi  autem 
a  patre  custos  relictus  est  servus  Tranio  (vs.  25)  qui  eum 
regeret;  ille  vero  tantum  abest  ut  bene  mandato  obtem- 
peret,  ut  dissolutae  vivendi  rationi  filii  erilis  omnibus 
modis  faveat;  hanc  ob  rem  acriter  a  conservo  Grumione 
perstringitur,  unde  rixa  inter  duos  servos  oritur  (Act.  !*"). 
Quodam  die  laute  coenantibus  et  potantibus  Tranio  nun- 
tiat  Theuropidem  ex  itinere  rediisse.  Adolescentes  ita 
inebriati  sunt  ut  vix  moveri  possint  ut  vitent  senem, 
qui  si  subito  adveuiat  et  audiat  rumorem  convivarum, 
statim  comperiet  filium  suum  ligurriendo  rem  suam  ab- 
sumsisse.  Quod  periculum  ut  avertat  Tranio  dolum  ma- 
chinatur,  quo  impediat  quominus  senex  bacchantibus  su~ 
perveniat.  Jubet  aedes  occludi  (vs.  400),  deinde  horta- 
tur  eos  ut  curent  ne  quis  uUum  verbum  muttiat,  per- 
inde  ac  si  nemo  intus  esset,  atque  si  senex  fores  pul- 
tet,  nemo  respondeat  (vs.  403).  Omnibus  paratis  sic 
ut    jussit,    Tranio    advenientem    senem   ludibrio    habere 

coepit,  Eoganti  (vs.  452)  quid  sit  quod  aedes  occlusae 
sint  nec  quisquam  aperiat  respondet,  has  aedes  capitales 
factas  esse  (vs.  477),  propterea  quod  in  iis  hospes  hospi- 
tem  necasset  (vs.  479).  Theuropides  miratur  rogatque 
qui  id  sciant  (vs.  483).  Tranio  narrat  Philolachem  qua- 
dam  nocte  in  somniis  vidisse  spectrum  mortui  quod  illi 
narrasset  atrox  facinus,  quo  aedes  scelestae  factae  sunt 
(vs.  496 — 505).  Ipse  servus  simulat  formidine  se  corripi, 
audito  aliquo  strepitu  (vs.  508),  ne  scilicet  Theuropides 
fortasse  rumorem  quemdam  eorum  qui  intus  sunt  audire 
se  putaret  (vs.  507).  Colloquentibus  supervenit  danista 
a  quo  argentum  mutuum  sumtum  erat.  Servus  quum  eum 
audit  magno  clamore  reposcentem  pecuniam  (vs.  576), 
novum  dolum  excogitat  ne  senex  veram  causam  resciscat. 
Quaerenti  nimirum  Theuropidi  quae  sit  ista  pecunia  de 
quo  homo  loquitur  (vs.  610 — 626.)  Tranio  respondet 
Philolachem  aedes  Simonis  vicini  emisse,  postquam  suae 
domi  factum  erat  quod  narravit  (vs.  640 — 641),  sperans 
fore  ut  senex  hao  explicatione  esset  contentus  nec  ultra 
rem  exquireret.  Hic  gaudens  filium  vestigia  sua  pre- 
mere,  solvit  pecuniam  danistae;  quum  tamen  aedes  sum- 
mis  laudibus  extollit  servus  (vs.  645),  in  mentem  ei 
venit  ipsas  inspicere  (vs.  674 — 675).  Iterum  haeret  Tra- 
nio  nec  scit  quid  faciendum  sit  (vs.  676 — 678);  tan- 
dem  se  expedit  dicitque  Theuropidi  necesse  esse  provideat 
ne  quis  sit  qui  aditum  prohibeat,  cui  assentitur  senex 
(vs.  681 — 683).  Tranio  nunc  adit  Simonem,  simulat 
Theuropidem  velle  aedificare  aedes  ad  normam  aedium 
Simonis,  rogat  igitur  ut  illi  liceat  eas  inspicere.  Simo 
annuit  et  Theuropides  cum  Tranione  intrat. 

Miratur    senex    filium    suum    tam    pulchras    aedes 


"--,'5g?iPr»^.'^'«'**.  ■ . '    ■  --■'     -'  ■  ^.     ^-  3^»<|?.-'^^??t- 


^'"''r 


9 

emisse,  servus  vero  herum  monet  ne  nimis  eos  laudet, 
quia  Simo  tristis  sit  quod  propter  penuriam  pecuniae 
aedes  vendidit.  (vs.  711 — 857).  Dum  illi  confabulantur, 
duo  servi  Callidamatis ,  Phaniscus  et  Advorsitor,  (Cf,  Not 
ad  vs.  313 — 314)  qui  jussi  erant  dominum  opperiri,  pul- 
sant  fores  aedium  Theuropidis,  putantes  herum  intus  esse. 
Dum  pultant  et  nemo  aperit  obviam  iis  fit  Theuropides, 
qui  cum  Tranione  de  emtione  filii  sui  coUoquitur  (vs. 
904 — 932)  rogatque  quid  sibi  velint.  Unus  respondet 
se  jussos  esse  opperiri  dominum  Callidamatem  cum  Phi- 
lache  potantem.  Theuropides  eos  monet  ne  oleum  et 
operam  perdant  pultando,  quum  jam  per  sex  menses  ne- 
mo  in  his  aedibus  habitaret  (vs.  954).  Servi  negant  id 
verum  esse,  dicuntque  habitari  aedes  a  Philolache,  et 
ita  tandem  senex  omnem  rem  cognoscit  (vs.  932 — 992.) 
Adit  Simonem;  cui  quum  argentum  solvere  vult  quo 
aedes  a  Philolache  emtas  esse  credebat,  certior  fit  se 
multis  modis  a  servo  Tranione  ludibrio  habitum  esse 
(vs.  992 — 1040)  et  poenam  de  eo  sumere  statuit.  Ar- 
cessit  lorarios  qui  Tranionem  prehensum  virgis  caedant 
(vs.  1064 — 1067).  At  servus  ut  ex  his  cognovit  rem 
palam  factam  esse,  timens  ne  meritas  pro  culpa  poenas 
det,  ad  aram  se  convertit  (vs.  1094),  ex  eo  loco  de  re 
sua  disputat  et  summa  cum  impudentia  herum  ludificatur 
(vs.  1095 — 11?1).  Disputantibus  supervenit  Callidama- 
tes  veniam  pro  Philolache  rogaturus  senemque  ad  coe- 
nam  vocaturus,  ut  ibi  omnia  dirimantur,  quod  impetrat 
(vs.  1122 — 1165),  servo  vero  sibi  quoque  veniam  ro- 
ganti  senex  minis  respondet.  Postremo  tamen  a  Cal- 
lidamate  exoratus  servo  item  culpam  condonat,  eumque 
impune  missum  facit  (vs.  1166 — 1181). 

3°.  Arguraentum  fabulae  et  actionis  processum  con- 
sideranti,  non  temere  statuere  posse  mihi  videor  Actus 
et  Scenas  sic  ut  vulgo  distinguuntur ,  non  bene  disposi- 
tos  esse.  Nimirum  Actus  I"*  terminatur  vulgo  vs,  347, 
IP'  vs.  531,  III'"  vs.  857,  IV"»  vs.  1040.  Horum 
Actuum  tertius  et  quartus  recte  terminantur,  primus  vero 
et  secundus  non  rectum  habent  exitum.  Novus  enim 
Actus  semper  instituendus  mihi  videtur  ubi,  parte  actio- 
nis  per^icta,  aliquod  temporis  spatium  intercedit  quo 
transitus  fiat  ad  partem  sequentem,  quae  non  ita  arcte 
cum  praecedente  cohaeret,  quaque  novi  quid  in  scenam 
prodit.  Scena  interim  aliquantisper  vacua  relinquebatur 
dum  tibicen  spectatores  cantu  delectabat,  cujus  rei  exem- 
plum  habemus  Pseud  I:  5:  160,  ubi  finito  primo  Actu 
unus  histrionum  dicit: 

Tibicen  vos  interea  hic  delectaverit. 

Quae  quum  ita  sint  haud  difficile  erit  Actus  recto 
ordine  describere.  Primum  quidem  a  vs.  348  initium 
secundi  Actus  esse  nequit.  Praecedenti  enim  Scena,  vs. 
313 — 347,  describitur  coramissatio  Philolachis  et  Calli- 
damatis  cum  amatis.  Potantibus  et  bacchantibus  super- 
venit  Tranio,  nuntiatque  patrem  Philolachis  advenisse. 
Jure  non  consentaneum  mihi  videtur  putare  primura 
Actum  terminari  commissatione,  alterum  incipere  admoni- 
tione,  ut  commissandi  finem  faciant,  quia  haec  tam  arcte 
cohaerent,  ut  temporis  aliquod  intervaUura  inter  ea  prae- 
terlapsum  esse  non  sit  probabile.  Pingas  tibi  quemdam 
qui  illiciti  quid  facit,  subito  adest  aliquis  qui  monet  ne 
ultra  procedat,  periculum  enim  esse  ne  poenas  facti  da- 
turus  sit,  facile  concedes  inter  utrumque  factum  quod- 
dam  tempus  praeterlabi  in  scena  non  posse,  quin  omnis 

festivitas  pereat.  Neque  a  vs.  313  Actum  hunc  initiura 
capere  posse  satis  inde  patet  quod  Scena,  vss.  313 — 347 
comprehensa,  necessario  sequi  debet  Scenam  praecedentem , 
quippe  qua  adventus  Callidamatis  et  commissationis  jam 
mentio  fiat  (vs.  295,  296,  310—312.)  Restat  ut  dicamus 
de  vs.  157,  qui  a  nonnullis  credi  posset  rectum  hu- 
jus  Actus  initium  facere.  Verum  si  attendamus  ad  verba 
Philolachis  vs.  162.  Haeo  illast  tempestas  mea  sqq.,  haec 
referri  non  possunt  nisi  ad  ea  quae  dixit  vs.  108  sqq. 
et  vs.  140.  Atqui  absurdum  mihi  videtur  statuere  Phi- 
lolachem  primum  soliloquium  proferre,  deinde  a  scena 
discedere,  et  posttantum  temporis  intervallum,  quantum 
inter  duos  Actus  praeterlabi  statuere  necesse  est,  redire 
et  tum  demum  paucis  verbis  explicare  quae  autea  dixit. 
Immo  manifestum  est  illum  in  scena  manere  et  collo- 
quio  duarum  mulierum  interesse,  quod  testantur  plura 
verba  quae  loqnitur,  dum  aliae  illum  non  animadver- 
tunt,  et  quasi  earum  sermoni  respondet.  Igitur  multo 
magis  consentaneum  videtur  hanc  Scenam  sine  intermis- 
sione  sequi  ea  quae  vs.  85 — 156  exponuntur.  Quare 
auctore  Ritschelio  Actusprimi  finem  statuo  vs.  83,  secun- 
di  initium  vs.  85.  Post  altercationem  nimirum  duorum 
servorum  alter,  Grumio,  discedit  neque  in  scenam  re- 
vertitur,  quare  haec  pars  fabulae  per  se  perfecta  et 
absoluta  est.  Neque  magis  finis  secundi  Actus  esse  po- 
test  vs.  531;  multo  rectius  finiretur  vs.  430.  In 
Scena  enim  quae  finitur  hoc  versu  Tranio  nuntiat  adven- 
tum  Theuropidis ,  suadetque  compotoribus  ut  quieti  sint 
neque  ullum  verbum  mussitent ,  ipse  poUicetur  se  senem 
ab  aedibus  repulsurum  et  quocumque  modo  poterit 
ludificaturum.     Quodsi   sine    uUo   intervallo    Scena  quae 

vs.  432  incipit ,  exciperet  praecedentem ,  sine  dubio 
Tranio  Theuropidis  adventum  nuntiavisset  tali  quodam 
verbo:  at([ue  eccum  adesl,  sicut  factum  est  in  fine 
Scenae  primae  Actus  Secundi,  ubi  nuntiatur  adventus 
Callidamatis.  Deinde  quum  Theuropides  in  scenam  pro- 
dit,  novi  quid  agi  incipit:  gratias  ille  agit  Diis  pro 
reditu  salvo,  quam  rem  non  statim  certe  praecedentia 
excipere  posse  equidem  arbitror.  Denique  quominus  ille 
Actus  terminetur  vs.  531  etiam  illud  obstat ,  quod 
Tranio  vs.  541  dicit: 

Set  quidnam  hic  {Th.)  sese  tam  cito  recipit  domum. 
Qui  enim  hoc  dicere  posset  si  inter  discessum  Theu- 
ropidis  (vs.  528)  ejusque  reditum  (vs.  547)  tantum  tem- 
poris  spatium  praeterlapsum  esset,  quantum  statuendum 
inter  duos  Actus?  Etiam  mihi  videtur  absurdum  fore 
inter  tempus  quo  loquuntur  vss.  529 — 531 ,  et  id  quo 
danista  in  scenam  prodit,  tantum  intervallum  statuere. 
Qui  adventus  subitarius  est ,  quod  apparet  e  verbis  Tra- 
nionis  vs.  536  :  Nunc  pol  ego  perii  sqq.  Distributio  igitur 
Actuum  haec  cum  Eitschelio  statuenda: 

Actus      I»'.  vs.       1—     83. 

Actus    II".  vs.     85—  430. 

Actus  111"».  vs.  431—  857. 

Actus   IV"'.  vs.  858—1040. 

Actus  V"'.  VS.1041— 1181. 
Sequitur  Scenarum  descriptio,  in  qua  etiam  plura 
peccata  sunt.  Scenae  trium  priorura  Actuum  vulgo  rec- 
te  suut  divisae,  Actuum  quarti  et  quinti  minus  recte,  quas 
in  justum  ordinem  redegit  Eitschelius.  Et  primum  Actus 
quarti  quae  vulgo  est  Scena  prima,  rectius  dividitur  in 
duas  Scenas:  unam  vs.  858 — 884,  alteram  vs.  885 — 903. 

Si  enim  vss.  858 — 903  una  Scena  continuata  legendi 
forent ,  certe  Phaniscus  et  Advorsitor  simul  in  scenara 
prodiissent  necesse  esset,  quod  non  factum  esse  inde 
apparet,  quod  Phaniscus,  dum  soliloquium  suum  effert, 
numquam  ne  uno  quidem  verbo  mentionem  facit  alicu- 
jus  praesentis,  qui  si  adfuisset,  sine  dubio  ad  hunc  verba 
fecisset.  Contra  vss.  904 — 992  una  Scena  continuata 
legendi,  nec  incidendi  post  vs.  932,  Vss.  904 — 932 
coUoquium  agitur  Theuropidis  cum  Tranione  de  ae- 
dibus  quas  Philolachem  emisse  fingit,  Theuropidesque  eas 
laudat,  ambos  igitur  in  scena  esse  necesse  est.  Quodsi 
autem  post  vs.  932  Scena  nova  incipiat,  hoc  fieri 
aliter  non  potest,  nisi  Theuropides  vs.  930  discedat  et 
vs.  935  idem  statim ,  quasi  de  coelo  lapsus,  revertatur 
quod  absurdum  fore  neminem  fugiet.  Actus  quinti  vss. 
1041 — 1121  vulgo  una  Scena  continuata  leguntur, 
verum  incidendum  est  post  vs.  1063.  Vss.  1041 — 
1063  Tranio  solus  in  Scena  adest,  quippe  qui  ne 
verbo  quidem  aliquem  praesentem  nominet;  idque  apparet 
item  e  vss.  1062 — 1063  quibus  domini  adventum  nun- 
tiat  verbis: 

Set  quid  hoc  est ,  quod  foris  concrepuit  proximae  viciniae. 

Erus  meus  hic  quidemst 

Quodsi  Theuropides  adfuisset,  certe  non  opus  fuis- 
set  haec  verba  proferre.  Itaque  distributio  Scenarum 
totius  fabulae  haecce: 


Act. 

I.             vs. 

1— 

83.  vulgo  Act. 

I.  sc.  1 

Act. 

II.    SC.    1.     // 

85— 

156.     ,/       Act. 

I.  sc.  2 

Act. 

II.  sc.  2.  // 

157— 

312.     ,/       Act. 

I.  sc.  3 

Act. 

II. 

sc. 

3. 

// 

313—  347.  ^ 

irulgo 

Act. 

I. 

sc. 

4 

Act. 

II. 

sc. 

4. 

// 

348—  430. 

II 

Act. 

II. 

sc. 

1 

Act. 

III. 

sc. 

1. 

// 

431—  531. 

11 

Act. 

II. 

sc. 

2 

Act. 

III. 

sc. 

2. 

// 

532—  689. 

II 

Act. 

III. 

sc. 

1 

Act. 

III. 

sc. 

3. 

// 

690—  857. 

II 

Act. 

III. 

sc. 

2 

Act. 
Act. 

IV. 
IV. 

sc. 
sc. 

1. 
2. 

// 
// 

858—  884.| 
885—  903.) 

II 

Act. 

IV. 

sc. 

1 

Act. 

IV. 

sc. 

3. 

// 

904—  992. 

II 

jAct. 
JAct. 

IV. 
IV. 

sc. 
sc. 

2 
3 

Act. 

IV. 

sc. 

4. 

// 

993—1040. 

II 

Act. 

IV. 

sc. 

4 

Act. 
Act. 

V. 
V. 

sc. 

sc. 

1. 

2. 

// 
// 

1041—1063.^ 
1064— 1121.\ 

II 

Act. 

V. 

sc. 

1 

Act. 

V. 

sc. 

3. 

// 

1121—1181. 

II 

Act. 

V. 

sc. 

2 

i.-- 

ACTUS  I. 


Vs.  5. 

Uxi  inquam ,   nidoricape.   nam  quid  hic  lates  ? 
In  ceteris  editionibus  recentioribus  hic  versus  hoc  modo 
legitur : 

Exi,  inquam,  nidor,  e  culina.  Quid  lates? 
quem  le  Maire  explicat  sic :  //  Plautus  voluit  depingere 
servum  qui  cuperet  pergraecari  et  laute  vivere,  itaque 
dixit :  tu  nuUam  partem  domus  magis  frequentas  quam 
culinam ,  ideoque  tu  non  homo  sed  nidor ,  exi  e  culina , 
quam  semper  habitas,  ut  nidor."  Quae  explicatio  mihi 
quidem  insulsa  et  Plauto  poeta  festivissimo  plane  in- 
digna  videtur.  Nidor  enim  significat  odorem  fragrantem 
adipis  vel  carnis  assatae;  cum  tali  autem  re  hominem 
comparari  id,  plane  ineptum  est.  Quam  ob  causam 
mihi  arridet  lectio:  Nidoricape,  nam  quid  hic  lates? 
quam  facile  efficias  e  lectionibus  quas  quidam  codices 
praebent,  nimirum  codices  B.  C.  F.  Z.  Nidore  cupinam , 
D.  Nidore  copina,  Pius  Nidoricupina ,  Pius  et  Saracenus 
Nidore  culinam.  Vocabulum  nidoricapus  simile  prorsus  est 

Graeco  xna(joii(6y.Tt]Q  in  Batrach  234.  Quod  attinet  ad 
compositionem,  nihil  est  quod  obstet,  Cf.  Pseud  I:  3: 
145,  IV:  2:  19  et  Persa  I:  2:  16  legirupa,  Rud.  III: 
4:  4  legirupio,  Pseud  I:  8:  142  bustirape,  I:  3:  143 
sociofraude,  Asin  I:  1:  21 /ustitudims  et ferricrepinas , 
Most  II :  1  :  9  plagipatidae  et  ferritribaces  viri ,  III : 
2  :  55  ferriterium.  Ceterum  illud  nam  pronomini  interro- 
gativo  additum,  ut  GraeCum  yap  (ex.  gr.  rt  y«p;)  inservit 
quaestioni  cum  adrairatione  vel  indignatione  quadam  ef- 
ferendae,  Cf.  Araph.  Prol.  41  nam  quid  ego  memorem, 
Ibid.  II :  1 :  2  nam  quamobrem,  Asin.  I:  1:  29  nam 
quousque ,  Aulul.  1:1:3  nam  cur.  I:  1:  5  nam  qua, 
Curc.  I:  1:  12,  III:  25,  Most.  I:  3:  34  nam  quod, 
I:  3:  101.  Quid  cerussa  opus  nam  (ubi  postponitur 
pronomini)  II:  1:  21  et  alibi  passim. 
Vs.  8. 

Abi  rus :  abi  hinc  dierecte.  abscede  ab  ianua : 
dierecte   ex  di   et  erectus  (expansus)  usurpatur    de  servis 
dignis  qui   cruci    affigantur,    vel    aliis    crudelibus  poenis 
afficiantur  et  in  uuiversum  de  hominibus  nullius  pretii. 

Vs.  9.  En 
Scilicet  plagam,  Cf.  vs.  10.  Vulgo  Hem,  idque  cum  se- 
quente  versu  conjungitur,  sed  melius  coustabit  vs.  10, 
si  cum  Ritschelio  legimus  separatim  En,  quod  significat 
exclamationem  qua  quid  designatur  quod  ante  oculos  est 
vel  fit.  Ceterum  ut  hic  En,  sic  vs.  178  eho  extra  ver- 
sum  positum  est:  et  ita  saepe  apud  poetas  Graecos  tam 
tragicos  quara  comicos  interjectiones  (ptv,  aiut,  e  e,  aliae, 
separatira   poni  solent. 

Vs.   13. 
iV(?c   veri  simile   foquere  nec   vervm ,    rupex. 

Rnpex,  homo  durus,  rusticus,  hebes,  a  rupis  duritic  di- 
ctus  ut  Festus  dicit  in  uPetrones",  nam  eodem  modo 
petro  z,  petra.  Cf.  Plaut.  Capt.  IV:  2:  41,  ubi  de  ariete 
dicitur : 

Qiui  petroni  nomen  indunt  verveci  sectario ; 
i.  e.  qui  petronum  sive  arietum  carnem  vendunt  pro  verve- 
cina,  quae  sapore  magis  commendatur.  Cf.  TertuU.  Apol. 
cap.  21  s.f.  II  Rupices  et  feros  homines  ad  humanitatem 
temperare."  Id.  de  Anim.  cap.  6.  a.f. :  //  Tot  ac  tantae  ani- 
7nae  rvpicum  et  barbarorum,  quibus  alimenta  sapientiae  de- 
sunt."  Aliorum  codicum  lectio  est  ufrutex",  h.e.  planta, 
quae  ad  arboris  magnitudinem  non  assurgit,  unde  tra- 
ductum  est  in  convicium  hominis  stupidi,  ut  caudex, 
stipes.  Ambabus  lectionibus  comparatis,  mihi  prior  magis 
festiva  videtur,  eademque  aptior  ad  significandum  homi- 
nem  stupidum,  plumbeum,  ix  Sqvoq  r-  tx  nixQUQ  factum. 
Vs.  15. 

Tu  urbanus  vero  scurra,  deliciae  popli, 
Loci,  ubi  verbura  vero  tertio  loco  positum  se  ofFert  sunt 
hi:    Aul.   Prol.    18,    Curc.  V:  3:  33,  Epid.  V:  2:  22, 
Men.    I:    3:    33,    II:    2:    7,    II:  2:  33,  III:  2:  50, 
IV:   2:  54,   73,   98.     Mil.  II:  3:  53,  II:  4:   14,  III: 
2:  17  et  alibi  passim;    quarto  loco  est:    Cas.  II:  5:   5. 
Hoc    loco    vero    significationem  ironiae  habet,  ut   Most. 
III :  1  :   54 :  Beatus  vero  es  nunc  quom  clamas. 
Vs.  16  sq. 
Rus  tu  mihi  objectas?  sane  credo  Tranio, 
Quod  te  in  pistrinum  hau  scis  actutum  tradier. 
Cum    dicto    vs.    16    Cf.    Truc.    II:   2:    15:   Rus  tu  mihi 
opprobras.    Vs.  17  particulam  hau  vel  au,  quam  plurimi 
codices  omittunt,  recte  in  textum  recepisse  mihi  videtur 

Ritsclielius.  Illa  particula  significat  i Jem  quod  haud  (non) , 
Cf.  vs.  98. 

Vs.  19. 

Augebis  ruri  numerum,  genus  ferratile; 
Muretus  Var.  Lectt.  V :  9  versum  sic  emendat : 

Augebis  ruri  numero  genus  ferratile ; 
n  genus  tmm  ferratile  vocat  servos,  qui  ruri  in  compedibus 
agerent,  atque  id  genus  numero  i.  e.  brevi,  nempe  cum 
redierit  senex,  a  Tranione  auctum  iri  ait.*  Emendatio 
haec  probanda  videtur ,  non  item  explicatio :  numero  enim 
pro  brevi  dici  posse  Mureto  non  credo.  Multo  rectius  ex- 
plicabis  quod  ad  numerum  attinet.  Si  enim  ducentis 
servis  additur  unus,  grex  augetur  numero.  Gronovius 
numerum  defendit  sic,  ut  ^e«««yerra^i^e  huic  adjectum  sit 
per  epexegesin,  quod  tamen  vix  potest  probari,  quasi 
vero  omnes  illi  servi,  qui  ruri  essent,  ad  genus  ferratile 
essent  referendi. 

Vs.  24. 

Parasitos:  obsonate  pollucibiliter. 
Pollucibiliter   a  pollucto ,    quod    nomen   a  pollucendo,  de 
cujus  verbi  origine  lis  est  inter  Grammaticos ;  illud  proprie 
dicitur     sacrijicium     sive     epulum,     quod    Jovi     Dapali, 
Herculi,  alive  fieret.    Cf.  Macrob.  Sat.  III:   16:  Proprie 
autem  Catillones  dicebantur,   qui   ad  polluctum  Herculis 
ultimi    cum    venirent    cattillos    ligurribant.     Porro    quia 
polluctum  hoc  plane  opiparum  ac  sumptuosum  erat,  hinc 
est    quod    vocabulo    eo    generatim    uterentur    pro    coena 
lauta  ac  sumptuosa.     Cf.  Plaut.  Rud.  V:  3:  62  sq. 
....  Spectatores  vos  quoque  ad  coenam  vocem , 
Ni  daturus  nihil  sim,  neque  sit  quicquam  pollucti  domi, 
Etiam  dicebatur  poUuclura,  ut  Stic.  V:  4:   5  sq. 

....  quisque  veniat  cum  vino  sno:  nam  hinc  quidem 
Hodie  polluctura,  praeter  nos,  jam  dabitur  nemini. 

Vs.  34. 
Quid  tibi  malum,  me,  aut  quid  ego  agam,  curatiost? 
Sexcentis  locis  verbalia  in  io  exeuntia  construuntur 
apud  Plautum  cum  casu  verbi ,  Cf.  Amph.  1 :  3 :  21 : 
Q,uid  tihi  hanc  curatio  est  rem,  Cas.II:  6:  54:  Q,uid  tibi 
tactio  hunc  fuvit,  Curc.  V:  2:  27:  Quid  tibi  istum  tactio 
est.  Hoc  autem  loco  duae  constructiones  in  unam  coa- 
luerunt,  et  ita  verba  explicanda :  tiquid  tu  curas  aut  me, 
aut  quid  ego  agam  n.  Minus  frequenter  hac  constructione 
utitur  Terentius. 

Vs.  35. 

An  ruri  quaeso  non  sunt  quos  cures  bovis  ? 
bovis,  acc.  plur.  pro  boves  legit  Ritschelius  secundum  libros : 
unde  efficitur  genitivum  boum  non  ex  bovum,  sed  ex  bo- 
vium    esse    contractum,  sic  ut  os,  ossium,  mus  murium, 
lar,   larium,  lis,  litium  etc. 

Vs.  88. 

Quam  confidenter  loquitur. 
vulgo  additur  fue,    quo    tamen    omisso   melius   constabit 
versus. 

Vs.  40. 
Germana  inluvies,  \^rus  merum,^  hircus,  hara  suis, 
Germanus  proprie  est  idem  quod  verus ,  in  quo  nihil  est 
alieni  vel  adulterati,  quod  vernaculo  sermone  dicimus 
echt.  Illuvies  est  aqua  luto  turbida  quae  ripas  fluminum 
excedit,  inde  significat  id  quod  impurum  et  immundum  est. 
Germana  inluvies  itaque  est :  mera  impuritas  et  servus 
urbanus  ita  vocat  servum  rusticum,  quod  hic  semper  in 
opere  immundo  versatur.  Verba  sequentia:  i/rus  merumu 

liitschelius  rcstituit,  quum  iu  codicibus  sit:  u  rusticus  " , 
quod  cum  illo  comparatum  valde  friget,  Rus  merum,  figu- 
rate  dictum,  concinit  cum  proximis  Germana  inluvies  et 
hara  suis.  Cf.  Truc.  II:  2:  14.  Rus  merum  hoc  quidem  est. 
Vs.  41. 

Canes  capro  commixta.  gb,.  cjuid  vis  Jieri  ? 
Canes  pro  canis ,  quemadmodum  dicitur  vw^e*  pro  vul^ns 
et  (Rud  III :  4 :  43)  feles  pro  felis.  Verbi  fieri  prius  i 
vulgo  corripitur  si  syllaba  sequitur  litteris  er  incipiens, 
Plautus  tamen  multis  locis  producit,  quorum  nonnullos 
indicare  lubet:  Amph.  II:  1:  17,  43,  II:  2:  231,  Capt. 
II:  5:  8,  IV:  1:  2,  Cas.  I:  37,  II:  5:  8,  IV:  1:  2, 
Bacch.  II:  3:  65,  Grex  3,  Most.  III:  2:  33,  34,  Men. 
V:  24,  Pseud.  III:  1:  20,  Poen.  III:  3:  111,  V:  2: 
9r>  et  alibi  passim. 
Vs.  42—45. 

Non  omnes  yossunt  olere  unguenta  exotica. 

Si  tii  oles 

neq^ue  superior  cum  ero  accumbere , 
Ncque  tam  facetis ,  quam  tu  vivis,  victibus 

Eecte  mihi  videtur  Ritschelius  post  verba  t/  si  tu  oles " 
(vs.  43)  et  post  victibus  (vs.  45)  lacunae  notam  posuisse. 
Si  enim  vs.  43  sq.  continuata  sententia  legimus,  et 
versus  pravitas  et  grammatica  difficultas  in  oculos  in- 
currunt.  Primo  enim  si  numeros  spectes,  bis  in  eodeni 
versu  hiatum  accipiamus  necesse  est,  quod  mihi  quidem 
videtur  solum  fieri  posse,  si  versus  est  asynartetus,  sed 
in  trimetris  jambis  id  numquam  fit;  semel  hiatum  admitti  non 
abhorret  a  Plauti  consuetudine ,  sed  bis  in  eodem  trime- 
tro,  id  vero  omnibus  legibus  metricis  mihi  repugnare  vi- 

detur.  Deinde  grammatica  quoque  ratio  obstat,  quominus 
legamus  hos  versus  continuata  sententia.  Incipit  euim 
dicere:  i/iton  omnes  possunt  olere",  tum  pergit:  uneque 
superior  accumbere."  Atqui  non  licet  in  enuntiationibus 
coordinatis  et  copulatis  per  conjunctiones  et,  neque,  etiam, 
cet.  numerum  mutare.  Fieri  posse  lioc  mihi  videtur  si 
in  alterutro  membro  sit  nomen  collectivum,  sed  in  hac 
verborum  junctura  sanae  rationi  repugnat.  Lacunam  Rit- 
schelius  hoc  modo  implet  ex  conjectura: 

Si  tu  oles,  \at  isiis  ego  placere  hau  postulo 
Munditiis  ^  neque  superior  cum  ero  accumhere, 
Ita  legendo  nec  sententiae  vis  affertur  nec  grammatices  le- 
gibus  repugnatur.  Primo  enim  Grumio  dicit  se  uon  in- 
videre  Tranioni,  neque  invidia  ductum  alterum  hoc  modo 
alloqui  (Cf.  vs.  47 — 50),  dein  quod  ad  grammaticam  at- 
tinet,  etiam  ei  satisfactum  est,  quoniam  nunc  subjectum 
mutatur  ex  plurali  numero  in  singuiarem.  Post  vs.  45 
item  rectissime  lacuna  notata,  quoniam  deest  verbura  uude 
ablativus  facetis-victibus  pendeat.  Lacuna  tali  fere  modo 
posset  sarciri,  e  conjectura  Ritschelii: 

Si  tu  oles ,  [at  istis  ego  placere  hau  postulo 
Munditiis  j']   neque  superior  cum  ero  accumbere , 
Neque  tam  facetis ,  quam  tu  vivis ,  victibus 
\Aetatem  exigere  et  deliciis  voluptariisJ] 
Vs.  48.- 

Sine  me  aliatum  fungi  fortunas  meas. 
Gronovius  legit  ualliaton  vocabulo  me  deleto,  et  sic  ex- 
plicat:  II  sine  fortunas  meas,  i.  e. ,  sine  me  tenui  fortuna 
praeditum,  fungi,  i.  e. ,  defungi,  contentum  esse  al- 
liato;  quae  explicatio  convenit  cum  iis  quae  Turuebus 
de  hoc  verbo  dicit.  Interpretatur  nimirum  alliatmn,  mo- 

retum,  cui  allium  admixtum  est,  atque  adeo  de  omnibus 
cibis  quibus  allium  intritum  est.  Quasi  dicat  Grumio: 
n  sine  me  fortunis  meis  quae  in  cibo  vel  pane  allio  per- 
uncto  sitae  sunt,  patienter  fungi  et  contentum  esse. « 
Magis  raihi  arridet  explicatio,  qua  alliatum  ad  me  refer- 
tur,  ut  significet  eum  qui  allio  vesci  solet,  sicut  //un- 
guentatus"  qui  unguentis  delibutus  est.  Itaque  non  alia- 
to ,  sed  aliatum  legendum  cum  Kitschelio,  quam  lectio- 
nem  Saracenus  et  Pius  praebent,  et  sensus  sic  explican- 
dus:  Sine  me  aliatum  (i.  e.  allio  pastum)  fungi  (i.  e. 
pati)  fortunas  meas.  Ceterum  fungi  simili  constructione 
et  sensu  est  apud  Lucretium:    III:  735. 

Et  mala  multa  animus  contage  fungitur  ejua. 
Sueton.  Aug.  cap.  35:    Quo   religiosius  senatoria  munera 
fungerentur,  Plaut.  Men.  1 :  4 :  4. 
Nam  paraaitus  octo  hominum  munus  facile  frlngitur. 

Vs.  55. 

0.  carnufcium  cribrum,  quod  credo  fore: 
Carnuficium  cribrum  significat  //corium  et  tergum  ejus 
stimulis  (quos  oblongos  e  sudibus  praeacutis  vel  ferro  prae- 
fixis  gestabant  ad  hunc  usum)  ita  crebro  perforatum  iri,  ut 
cribrum  repraesentet"  Lipsius.  Idem  addit  adjectivum  car- 
uuficium,  quod  carnificis  opera  ita  multandus  erat.  Pro 
hoc  vulgo  raale  carnificum,  quod  etiara  metro  repugnat. 

Vs.  56  sq. 

Ita  te  forabunt  patibulatum  per  vias 
Stimuleis  \terebris'\,  huc  si  reveniat  sevex. 
In  lectione  quara  tuetur  Weisius: 

Ita  te  forabunt  patibulatum  per  vias 
Stimulis ,  si  huc  reveniat  quamprimum  senex. 
verbura    quamprimnm  mihi    videtur   alienum    esse.     Gru- 

mio  enim  Tranioni  minatur  raultas  crudelissimas  poenas , 
si  senex  Theuropides  revertatur,  nec  uUum  verbum  mut- 
tit  de  tempore  quo  reversurus  sit.  Si  quamprimuni  di- 
ceret ,  significaret  Grumio  se  scire  quando  reversurus  es- 
set,  quod  nesciebat,  Sunt  qui  explicent  per  hyperba- 
ton,  quod  tamen  nimis  audax  mihi  videtur.  Le  Maire 
in  Ed. ,  illo  verbo  omisso  ita  legit: 

Stimulis,  si  Auc  reveniat  senex, 
quod    tamen    ferri    nullo  modo  potest,  ob  metrum.     At 
Ritschelii  conjectura  nec  sententiae,  nec  metricis  legibus 
obstat.     Cf.   Mil.   Glor.  II:  6:  31. 

Nisi  mihi  supplicium  stimuleum  de  te  datur. 
Ritschelius  animadvertit :  »  Plane  eodem  modo  quo  poeta 
Pseud.  I:  5:  132  stilis  ulmeis  et  Stich.  IV:  2:  56 
potione  juncea  jungit  cum  verbis  scribendi  et  bibendi, 
sic  hoc  loco  stimuleis  terebris  jungit  cum  verbo  forandi". 
Cf.  Eitsch.  Parerga  p.  483. 

Vs.  60. 

Orationis  operam  compendi  face , 
Nullam  causam  video  cur  Ritschelius  hoc  verbixm  divi- 
sim  scribat,  quum  primum  codex  lia  et  codices  Pyladis 
praebeant  unum  verbum,  deinde  compositio  ista  nihil 
habeat  quod  offendat.  Composita  e  verbis  et  nominibus 
sint  maximam  partem  primae  conjugationis,  uti  //raelli- 
fico,  pacifico,  belligeror",  exemplum  tamen  huic  simile, 
tertiae  conjugationis  sit  n  vilipendo  ". 

Vs.  62  sq. 

Ervom  daturin'  estis,  bubus  quod  feram? 
Bate,  si  non  estis.  [ceterum']  agite  pergite, 
Alter  versus,  qui  in  codicibus  valde  corruptus  est,  vulgo 
sic  legitur,  ut  edidit  Gronovius: 

Date  aes,  si  non  estis.  Agite,  porro  pergite. 
quod  sic  cxplicandum  est:  » Si  non  estis  daturi  ervom, 
id  est  pabulum,  date  aes ,  quo  emam.  In  hac  lectione 
cum  valde  dura  est  omissio  verbi  daturi,  tum  illud 
molestum,  quod  supplendum  est  objectum  ervom  a  priore 
aes  diversum.  Ritschelii  lectio  sic  interpretanda :  Bate 
ervom,  si  nori  estis,  i.  e:  si  ipsi  non  editis,  quae  inter- 
pretatio  firraatur  eo,  quod  Grumio  Tranioni  servo  obje- 
ctat  quod  semper  laute  viveret  et  vilia  pabula  et  esculenta, 
(iuorum  e  genere  erat  ervum,  sperneret.  Huic  lectioni 
raagis  etiam  favent  codices,  ut  C,  qui  legit;  udate  es 
inhoneste" . 

Vs.  65. 

Esfe,  ecfercite  vos,  saginam  caedite. 
Saginan  caediie  pro :  uanimalia  saginata  caedite"  i.  e. 
//lautis  et  opiparis  cibis  utimini,  Cf.  vs.  236  nSagina 
planest".  Gronovius  vero  putat  verba  f/ saginam  caedite" 
eodem  modo  posita  esse  quo  ncibum  caedere",  unde  ncihi- 
cida"  {niTOCfuyoc)  apud  Lucilium,  scilicet  pro  r/edere" 
sive  i/cibum  dentibus  contruncare" .  Prior  tamen  explica- 
tio  propriae  verbi  caedere  significationi  magis  congrua  est. 

Vs.  69. 

Quid  est,  quod  tu  me  nunc  optuere,  furdfer? 
furcifer  dictus  2ifurca,  quae  poenae  causa  cervicibus  et 
hameris  servorum  imponebatur,  manibus  ad  eam  subli- 
gatis.  Habuit  formam  litterae  V.  Hiiic  proprie  servus, 
qui  saepe  hac  poena  afficiebatur,  vocari  soliivis  furcifer , 
deinde  figurate  quilibet  sceleratus.  In  arabiguo  hac  si- 
gnificatione  ludit  Grumio,  quum  Tranioni  respondet  versu 
sequente : 

Pol  tibi  istuc  credo  nomen  actutum  fore. 

h.  e.  tu  me  furciferum  vocas,  mox  ii^se /ui-ca  multabere. 
Cf.  Plut.  Corior.  Cap.  24.  Donat.  ad  Terent.  Andr.  III: 
5:  12,  Bekker  Gallus  II  pag.  125  sq. 

Vs.  80—84. 

Periere,  et  aedes  et  ager.  qui  nisi  nunc  redit, 

Paucorum  mensum  sunt  relictae  reliquiae. 
Nunc  rus  abibo:  nam  hic  quom  erilem  filium 
Video  corruptum  ita  ex  adolescente  optumo, 

Post  vs.  80  et  84  recte  Ritschelius  lacunae  notas  posuit, 
nam  verba :  it  qui  nisi  nunc  redit ,  paucorum  mensum  sunt 
relictae  reliquiae ",  mancam  sententiam  efficiunt :  non 
enim,  si  senex  non  statim  rediturus  esset,  id  causa 
foret,  quod  parvae  reliquiae  superessent.  Ritschelius  acute 
suspicatus  est  ita  fere  legi  posse: 

Qui  nisi  nunc  redit 

[Fame  pereundumst  familiae  omni :  quippe  quoi\ 
Paucorum  mensum  sunt  relictae  reliquiae. 
Vs.  83  sq.  vulgo  sic  leguntur: 

Nunc  rus  ahibo:  nam  eccum  herilem  filium, 
Video  corruptum  ex  adulescente  optimo. 
deinde  post  vs.  84  aliquid  excidisse  manifestum  est. 
Haec  vero  apto  carent  sensu.  Nam  omnino  absur- 
dum  foret  si  Grumio  eam  ob  causam  rus  abiret,  quod 
advenientem  videret  filium  erilem  depravatis  moribus; 
quare  lacunam  accipiendam  puto  cum  Ritschelio,  ita  le- 
gendum  conjiciente: 

Nunc  rus  abibo :  nam  hic  quum  erilem  filium 
Video  corruptam.  ita  ex  adolescente  optumo , 
[Nimiae  pol  ea  res  dividiaest  animo  meo.l 

Ita  in  verbis  bona  sententia  inest.  Nam  Grumio  hanc 
ob  causam  dicit  se  rus  abire,  quod  moerore  roaximo 
afficitur,  propter  corruptelam  filii  erilis.  Firmatur  Rit- 
schelii  conjectura  nMc  quum"  pro  t/eccum"  lectione  co- 
dicis  B  necquum." 


A  C  T  U  S    II. 

SCENA    1. 


Haec  scena  nonnullos  versus  continet ,  quos  Ritscheli  us 
interpolatos  censet,  quod  num  jure  statuerit  inquira- 
mus.     Primo  loco  vs.  87  sq. 

Ego  atque  in  meo  corde,  si  est  quod  mihi  cor, 

Eam  rem  volutavi  et  diu  disputavi, 
ut  nimiam  prodentes  loquacitatem,  uncinis  inclusit,  quod 
haud  scio  an  recte  factum  sit.     Si  enim  bene  perpenda- 
mus  dicta  vs.  85  sq. , 

Recordatus  multum  sum  et  diu  cogitavi 
Argumentaque  in  pectus  multa  institivi, 
eaque  comparemus  cum  vs.  87  sq.,  in  oculos  incurrit 
hos  versus  non  abundare.  Philolaches  enim  seram  men- 
tis  cogitationem  sic  describit,  ut  omnes  ejus  partes, 
momenta,  gradus  significet.  Primum  dicit:  nrecordatus 
multum  sum  ei  diu  cogitavi"  (vs.  85) ,  his  verbis  gene- 
ratim   mentis  meditatio  indicatur;  deinde  singulatim  co- 

gitationis  modum  indicat  verbis:  nargumenta  in  pectus 
thulta  institivi,"  (vs.  86)  quod  eodem  modo  dicitur  atque 
f/remin  animum  inducere"  tum  nea  {argumenta)  in  meo 
corde  volutavi  et  diu  disputavi"  (vs.  87  sq.),  quo  mentis 
agitatio  in  ratiocinando  et  disputando  significatur. 

Ita  haec  optime  sese  excipiunt.  Etiam  interpositum 
illud:  nsi  est  guod  mihi  cor"  optime  quadrat  personae 
adolescentis ,  qui  suae  ipse  levitatis,  temeritatis,  stul- 
titiae  conscius  et  pertaesus  est.  Significat  enim:  wnisi 
ego  perversitate  mea  omnem  cogitandi  et  ratiocinandi 
facultatem  perdidi." 

Vs.  89. 
Hominem  quoius  rei  similem  esse  arhitrarer  [simulacrumque 

habere.'] 
in  codice  B  sic  legitur: 

Hominem  cujus  rei  quando  natus  est 
Similem  esse  arhitrarer,  simulacrumque  habere. 
Verba:    nquando    natus  est"  invecta  esse  e  vs.  92  recte 
Ritschelius  vidit;  quibus  ejectis  et  versibus  duobus  con- 
junctim  lectis,   apparet  metrum  in  iis  non  religiose  ser- 
vatum  esse.     Quare  ita  legendum  conjicio. 

Hominem  quoius  rei  aimilem  ei^se  arbitrarer 
Simulacrumque  hahere.  cet. 
i.  e.  n  Cujus  rei  hominem  similem  esse  arbitrarer,  cujus- 
que  rei  simulacrum  habere  hominem";  verba  nimirum : 
f/Simulacrtim  habere"  nituntur  auctoritate  plurium  codi- 
cum,  quare  eos  ejicere  non  ausim.  Ita  legendo  etiam 
metrum  optime  constat:  Prior  enim  versus  est  bacchiacus 
tetrameter,  secundus  bacchiacus  dimeter. 

Ys.  93  sq. 

Atque  hoc  haut  videtur  veri  simile  vobis: 

At  ego  id  faciam  ita  essc  ut  credatis. 
plane  abundaiit  quoniam  eadem  contineiit  quae  vs.  95 — 98. 
Profecto  ita  esse  ut  praedico  vera  vincam. 
Afque  hoc  vosmet  ipsi,  scio,  proinde  uti  nunc 
Ego  esse  autumo,  quando  dicta  audietis 
Mea,  aliter  hau  dicetis. 
quorum   primus  quoque  recte  a  Eitschelio  uncinis  inclu- 
sus  est.     Nam    si  deleantur  vs.  93  et  94,  non  apte  co- 
haerent    cum    proximo    vs.  92   (ei  rei  argumenia  dicam) ; 
opus    fuerat  copula  atque.     Praeterea  vs.  95  idem  plane 
dicit  quod  vss.  duo  sqq. 
Vs.  99  sq. 

Auscultate,  argumenta  dum  dico  ad  hanc  rem: 
Simul  gnarures  vos  volo  esse  hanc  rem  mecum. 
perperam     mihi     videtur    uncinis    inclusisse     Ritschelius. 
Thesi  enim  proposita  (vs.  91  sq). 
Novarum  aedium  esse  arbitror  similem  ego  hominem, 
Quando  hic  naius  est. 
et    monitis    auditoribus   persuasum  ipsis  fore  eam  veram 
esse,    Philolaches  eos  hortatur  ut  sint  attenti:  auscultate 
cet.;    in    his,    me    judice,  certe  nihil  est  quod  offendat. 
Verbum    gnarures    praeterquam    hoc    loco    semel   legitur 
Poen.  Prol.  47. 

aeque  ut  mecum  siiis  gnarures. 

Vs.  104. 
Sibi  quisque  similis  volt  suo  sumtu :  uperam  non  parcunt 

suam. 
Hic  versus  mihi  videtur  perperam  ejectus  esse.    Vs.  103 
enim    dicitur   aedes  pulchras  ab  omnibus  laudari  solere, 
onines  ex  his  aedibus  exemplum  sibi  sumere,  quibus  op- 
tinic  adjicitur  hoc:  omnes  sibi  aedes  habere  velle  illarum 

similes,  sive  ad  illarum  exemplum  aedificatas.  Quare 
nuUam  causam  videoj'  cur  versus  expungatur,  mallem  ta- 
men  cum  Camerario  legere:  noperae  non  parcunt  mae," 
quoniam  veihuvo.  parcere  uno  tantum  loco  (Curc.  III:  11) 
apud  Plautum  cum  acc.  constructum  invenitur. 

Vs.  126  sq. 

\_Expoliunt,  docent  litteras,  jura,  leges 
Suo  sumptu  et  labore.^ 
Hos  versus  merito  delevisse  visus  est  Eitschelius.  Pri- 
mum  offendit  id,  quod  quum  modo  dixit:  >,  nec 
surntus  sibi  sumptui  esse  ducunt"  (vs.  125)  addit  nsuo 
sumptu  et  labore ,"  quae  sane  est  frigida  verborum  repe- 
titio.  Deinde  comparat  educationem  liberorum  cum  aedi- 
dificatione,  idque  generatim,  non  particulatim ,  quare 
addita  ista:  ndocent  litteras"  cet.  minus  quadrant.  Puto 
advecta  esse  a  grammatico,  qui  sumtus  illos  parentium  quo 
spectarent,  accuratius  vellet  explicare.  Quodsi  hoc  indi- 
care  voluisset  poeta,  non  omisisset,  opinor,  alias  artes, 
quibus  juventus  erudiebatur,  eas  dico,  quae  ad  palae- 
stram  pertinent. 

Vs.  151. 

\_Arte  gymna8tica.~\ 
Hic  versus  nihil  aliud  videtur  esse  quam  additamentum 
interpretis ,  quo  significaret  quae  sequuntur :  //  disco ,  has- 
tis",  cet. ,  ea  omnia  arte  gymnastica  contineri.  Nam 
priora  verba  haec  in  familiari  sermone  venustius  absunt 
quam  adsunt.  Deinde  nullibi  in  hac  scena  versus  creticus 
dimeter  invenitur,  qaem  antistrophica  ratio,  qua  com- 
posita  esse  videtur,  impedit  quominus  admittatur. 

Vs.  155. 

Optumi  quique  expetehard  a  me  doctrinam  sibi: 

videtur  mihi  esse  servandus,  dictum  enim  hoc  non  est 
Tuvrokoyov  sed  dvTiavQOfpov  potius  versui  praecedenti :  ego 
ceteris  eram  disciplinae;  ceteri  a  me  docfrinam  sibi  pete- 
bant.  Haec  arabo,  ut  saepe  fit,  iy.  naouXXrjkov  posita  sunt. 
Et  hactenus  quidem  de  versibus  interpolatis ,  nunc  cetera 
tangamus, 

Vs.  102. 

Faciae  probe  examussim, 
versus   hic  melius  constabit  si,  transpositis  \ei\As  factae 
et  probe,  legamus: 

Probe  factae  examussim, 
quod  si  fiat,  necesse  est  ultima  syllaba  verbi  probe  cor- 
ripiatur.  Bacchiaci  enim  versus  anacrusin  quidem  fe- 
runt  una  longa  vel  duabus  brevibus  constantem,  Cf. 
Aul.  II:  1:  4  sq.,  Amph.  II:  1:  15,  Poen.  I:  2:  80, 
numquam  vero  jambum.  Exempla  ultimae  syllabae  verbi 
probe  correptae  sunt:  Mil.  III:  3:  29,  61,  Poen.  V:  5: 
1,  Pseud.  II:  2:  9. 

Vs.  110. 

Dominus  indiligens  reddere  alias  nevolt. 
Nevolt,  pro  unon  vultu,  Cf.  Trin.  II:  2:  84,  87  et  infra 
vs.  124  fi  neparcunt  II . 

Vs.  112. 

Tigna ,  putefacit  aer  operam  fabri : 
Quidam  codices  hoc  versu  legunt  putrefacit,  quod  mihi 
quidem  legibus  metricis  repugnare  videtur.  Versus  est 
creticus  tetrameter  acatalecticus.  Requiruntur  post  ver- 
bum  tigna  duae  syllabae  productae.  Si  legitur  putre- 
facit,  hujus  verbi  duae  priores  syllabae  sunt  breves, 
quare  admitti  non  potest,  putefacit  vero  primam  syl- 
labam  producit.  Objiciat  aliquis  verbum  putrefacere  habere 

priinam  syllabam  longam  positione  debili,  ob  mutam  cum 
liquida;    sed  aniraadvertendum ,    antiquissimos  poetas  in 
positione    debili  numquam  producere  syllabam.   Cf.   Mu- 
seum  Phil.  Rhen.  VII  pag.  610. 
Vs.  120. 

Primumdum  parentes  fabri  liberum  sunt. 
Primumdum,  legitur  in  Mil.  II:  3:  26.   TriTi.  I:  2:  61 
€t  saepius. 

Vs.  124  sq. 

Sibique  aut  materiae  nepareunt, 
Nec  sumtus  sibi  sumtui  esse  ducunt. 
Hi  versus  mihi  ita  dividi  debere  videntur. 

Sibique  aut  materiae  ne  parcunt,  nec  sumptus 
Sibi  sumptui  esse  ducunt. 
ut  evitentur  bacchiaci  trimetri ,  qui  nullibi  fere  inveniun- 
tur.  Cf.  vs.  89  sq. 
Vs.  130. 

Adminiculum  eis  danunt  cet. 
Banunt,    pro   dant  positum  invenitur  quoque  Merc.  II: 
1:  2,  Pers.  II:  3:  6,  V:  2:  75,  Pseud.  III:  1:  1,  Rud. 
III:  1:  2,  Truc.  I:  2:  85,  II:  1:  34. 
Vs.  132. 
Igitur  tum  specimen  cernitur,  quo  eveniat  aedificatio. 
Igitur     apud    antiquos    scriptores    interdum    in    apodosi 

ponitur.  Plaut.  Amph.  1 :  1 :  54  //  sin  aliter igi- 

tur",  Cas.  II:  2:  39.  i/m^x,  magis  ....  igitur.  Lucret 
II:    676   cetera   consimili  ....  igitur.  Cf.  Perd.  Handii 
Tursell.  III  p.  185  sq. 
Vs.  135. 
Postea ,  quom  immigravi  ingenium  in  meum , 
Ingenium  per  synizesin  legendum. 

A^s.  140. 

Deturbavit  detexitque  de  me  ilico. 
Detexit  de  me,  Cf.  Epid.  I:  1:  67 

Detegetur  corium  de  tergo  meo ! 
Ccterum   in    significatione  detrahendi,  ut  hoc  loco,  illud 
verbum   detegere  etiam  construitur  cum   acc.    rei   et  dat. 
personae,  vs.  162.  sq. 
Haec  illast  tempestas  mea ,  milii  quae  modestiam  omnern 
Detexit  cet. 
idemque  constructum    offendimus    cum  acc.    rei    et    abl. 
alterius    rei,    sine    praepositione    de;    Cf.  Lucan.  Phars. 
III:    128    et   Sil.     Ital.    XIII:     168:    strictum  propere 
vagina  detegit  ensejn. 

Vs.  143. 

Continuo  pro  imhre  amor  adoenit 
Pro  wibre  i.  e.  loco  imbris;    sententia  est:   //imber   (sic- 
ut   modo    dixit)    perpluit  tigna   et   imbrices,    amor  per- 
pluit  cor  meum";  significatur  hoc  amoris  impetus. 

Vs.  146. 
Atqu£  edepol  ita  tigna  umide  haec  putent,  non  videor  miJii 
dictum  pro:  nita  putent  ut  non  videar  mihi  cet.  Laxiov 
hujusmodi  junctura  frequens  est  post  tantum  ahest, 
quando  pro  altero  ut  ponitur  indicativus.  Cf.  Cic.  de 
Finn, :  II:  17  // is  enim  qui  occultus  et  tectus  dicitur, 
tantum  abest  ut  se  indicet,  perjiciet  tatnen;"  cet.,  Ibid. 
V :  20 :  //  qua  in  vita  tantum  abest  ut  voluptutes  con- 
sectentur,  etiam  curas  ....  perferunt"  Brut.  cap.  80 
II  Ilaque  tantum  ahfuit,  ut  injlammares  nostros  animos ; 
somnum  isto  loco  vix  tenebamus. 

Ys.  153. 

victitabat  volup. 

Huic  versui  desunt  duo  integri  pedes,  lacuna  idcirco  sta- 
tuenda  est,    quam  Ritsehelius  sic  supplendam  suspicatur: 
[Nec  minus  suo  animoi]  victitabat  volup. 


SCENA   2. 


Vs.  158. 
Nec  quod  me  melius,  mea  Scapha,  rear  esse  deficatam. 
Pro  nec  quod  equidem  legere  mallem  nec  quo,  h,  e.  nec 
ita  ut,  quae  lectio  optime  effici  potest  e  lectione  vulgata 
codicum,  quom  me,  ut  hic  sit  sensus:  numquam  lavata 
sum  libentius,  nee  ita  ut  melius  defi^ata  sim,  cet.  Ceterum 
deficatam  libri  pro  usitato  defaecaiam.  Neutri  formae 
obstat  analogia;  nam  etiamsi  a  caedo  sit  occido,  a  laedo 
illido,  a  claudo  includo,  contra  a  saevus  desaevio,  a 
praeda  depraedor,  a  fraus  defraudo. 

Vs.  159. 
Eventus  rebus  omnibust,  velut  homo  messis  magnast 
Horno  nussis  magna  est  significat  quod  est  hujus  horae, 
hujus  tempestatis,  hujus  anni.  Praecipue  usuypatur  de 
frugibus,  et  dicebant:  homas  frugef,  frumentum  hor- 
notinum:  Cic.  Verr.  III:  cap.  18.  Hornus  factum  esse 
videtur  ab  hora,  eodem  modo  quo  a  die  diumus,  a 
vere  vemus ;  sicut  Graece  onwQivog  ab  otkoqu,  iuoivoq  ab 
suQ,  alia.  Homum,  ut  recte  Gronovius,  vel  de  tempore  anni, 
vel  dm  proventu  accipi  potest.  Gronovius  dicit  id  h.  1.  pro- 
ventu   loco    dictum  videri.    Si  ita  est,  quod  sane  proba- 

bile,  potius  sensum  esse  oportet:  //Omnibus  actionibus 
eventus  est  id ,  quod  messis  copiosa  est  horno  segeti , " 
h.  e.  //felix  eventus  coronam  imponit  actionibus ,  ut  mes- 
sis  proventui  segetum." 

Vs.  160. 

Quid  ea  nam  messis  attinet  ad  meam  lavationem? 
i.  e.  quidnam  niagna  messis  cet.  Ad  haec  quum  Scapha 
respondet :  //  nihilo  plus  quam  lavatio  tua  ad  measirn , " 
manifestum  est  illam  messem  significari,  quam  mox  do- 
mina  messura  est  in  fundo  Philolachis,  i.  e.  dona,  quae 
ab  illo  acceptura  est. 

Vs.  174. 
Ilerde  ego  ol>  hoc  verbttm  te,  Scapha,  donabo  hodie 
aliqui  [merito,^ 
Aliqui  pro  aliqua  re,  Cf.  Aul.  Prol.  24,  Epid.  III  1:  13, 
Mil.  IV:  4:  45. 

Quum  in  libris  esset: 
Er^o  oh  hoc  verhuw  te ,    Scapha,  donabo  ego  hodie  aliqui, 
egregie    Ritschelius    verba    correxit,    ut    supra    leguntur. 
Tenendum  vero  hodie  per  synizesin  esse  legendum  et  merito 
dici  pro:  ita  vt  merifa  es. 

Vs.  179  sq. 
Equidem  pol  vel  falso  tamen  laudari  multo  malo, 
Quam  vero  cidpari  aut  meam  speciem  alios  inridere. 
Vel  falso  h.  e.  //  etiamsi  id  falso  fiat,  tamen  laudari  multo 
malo".    Sequens   versus   melius  constabit  si,  transpositis 
verbis  legatur: 

Quam  vero  ctdpari  aut  alios  nieam  speciem  inridere. 
Si    enim    legimus    ut    Ritschelius,  aut  speciem  enuntian- 
dum    per    synizesin,   quo  speciem    alios    efficiant  quatuor 
syllabas   ( —  v  v  — ),    aut    in    pede    quinto   proceleus- 

maticus    accipiendus ,     quem    tamen    melius    est    evitari. 

Vs.  182. 
7to  <M  me  ames,  ita  Philolaches  tuus  te  amet,  ut  venustus. 
Ita    tu  me  ames,  formula  jurandi,    Cf.  Ter.  Adelph.  IV : 
5:  47  sq. 

Ita  velim  me  promerentem  ames,  dum  vivas  mi  pater , 
Ut  me  hoc  delictum  admisisse  in  me ,  id  m,ihi  vehementer  dolet 

Vs.  184. 
Quid?  i/ita  haec  fne"  quor  non  additumM'?  infecta 
dona  facio. 
Dolet    Philolaches,    quod  Scapha    dixit:    i/ita  Philolaches 
te   amet"  additumque  cupit:   i/ita  tu  Philolachem  ames." 

Vs.  185. 

[Periisti :  quod  promiseram  tihi  dono ,  perdidisti.'] 
Hunc  versum  recte  Ritschelius  expunxit,  quoniam  nil  est 
nisi  interpretatio  verborum :  i/ivfecta  donafacio"  vs.  184. 

Vs.  193. 
Nisi  ego  illam  anum  inter/ecero  siti  jameque   aique  algu. 
Algiu,  ablativus  antiquus  a  nom.  algm,  pro  algore,  semel 
praeterea  apud  Plautum  occurrit :  Rud.  II :   7 :  24. 

Vs.  196. 

Moneo  ego  te:  te  ille  deseret  aetate  et  satietate. 
Aetate,  i.e.,  ob  aetatem,  quum  senectus  venerit.    Cf.  in- 
fra  vs.  840. 

Vs.  199. 
Ex  factis  nosce  rem :  vide ,  ego  quae  sim  et  quae  fui  ante. 
Schopp.   apud   Gronovium  legi    voluit;    i/vide   quae  sim. 
at  qme  fid  ante !  Offendit  eum  nimirum  mutatio  modo- 
rum,    sim    et  fui.   Attamen  non   desunt   alia  hujusmodi 

exevnpla:  Terent.  Andr.  IV:    1:   25  sq:  //Nescis 

qiiantis   in    malis    verser,    quantasque confecit. 

Eandem  constructionem   tuetur  Kritzius   in  Sall.   Jug.  4. 
ubi  vide  copiosam  viri  doctissirai  annotationem, 

Vs.  200. 
Nihilo  ego  sum  amata  setius,  atque  uni  gessi  morem, 
Ante  Ritschelium  hic  versus  ex  libris  ita  editus  est: 
Nihilu  ego  quam  nunc  tu   amata  sum   atque  uni  modo 

gessi  morem. 
quam  lectionem  vitiosam  esse,  duas  ob  causas  exi- 
stimo.  Primum  propter  metrum,  revera  enim  si  lioc  modo 
legitur,  versus  est  plane  afitvQoq,  deinde  propter  sensura. 
Verbura  nihilo  enira  numquam  jungitur,  nisi  adjectivis 
vel  adverbiis  in  comparativo  positis.  Deinde  verba:  quam 
tu  nunc  et  modo  ita  otiosa  sunt,  ut  sponte  glossema  pro 
dant.  Recte  igitur  Ritschelius  inserto  setius  et  superva- 
cuis  resectis,  versum  emendavit. 

Vs.  203. 
Vix  r.omprimor ,  quin  involem  illi  in  oculo»  stimulatrici . 
Pro  stimnlatrici ,  alii  simulatrici,  quod  non  aptura  h.l. 
esse  statim  in  oculos  incurrit,  siquidem  Scapha  nihil  si- 
mulate  loquitur,  sed  opinionera  suara  clare  profert,  atque 
dictis  id  efficere  studet ,  ut  Philematium  diifidat  Philo- 
lachi,  quare  recte  ab  eo  vocatur  stimulatrix. 

Vs.  207. 
Bene  hercJe  factum,  et  gaudeo  mihi  nihil  esse  huius  causa. 
MJhi    nihil    esse ,    i.  e;    nme  penuria    laborare,"  sive,  ut 
idem   loquitur   Asin.    I:   2;  13:  me  ad  egestatis  terminos 
redactum  esse. 

Vs.  212. 
Perii  hercle,  ni  ego  illam  pesstmis  exemplis  enicasso. 
Cf.    vs.    192:    II  Bi  deaeqne  me  omnes  pessumis   exemplis 
interfciant ,"  Capt.  III:  5:  33:   n  Quando  ego  te  exempli.') 

excruciaro  pessumis,"  i.  e.  /feffo  te  iia  eiiecabo ,  vel  cru- 
ciabo ,  ut  omnibus  tua  poeua  exemplo  sit." 

Vs.  218. 

In  anginam  ego  nunc  tne  velirn  vorti,  cet. 
Angina     est     inflammatio     faucium,     Graecis      avvuy/tj 
dicta.    Cf.  Scaliger  apud  Gronovium  et  Celsus  de  Medic. 
IV  cap.   4.     Optat   igitur   festive  se   in   talem    morbum 
converti,  ut  veneficam  istam  praefocans  euecet. 

Vs.  226. 

Morem  gerundum  censeo  tibi  et  eapiundas  crinis. 
Capiundas   crines,    i.  e:    //nubere    te    illi    oportere,   sive 
nuptae    instar    te   gerere. "    Cf.  Mil.  III:    1:    194    sq. , 
ubi  Plautus,    quum  vult  instrui    ancillam  ornatu  matro- 
narum  ait: 

Utique  eam  huc  omatam  adducas  in  matronarum  modum : 
Capite  compio ;  crines  vittasque  hdbeat. 
TibuU.  I:  7:  73  sq. 

fiit  tnodo  casta  doce,  quamvis  non  vitta  ligatos 
Impediat  crines,  nec  stola  longa  pedes. 
Ovid.  ex  Ponto  III:  3:  51   sq. 

Quarum  nec  vitta  pudicos 

Contingit  crines 

Legitur  etiam  apud  Festum,  pag.  339  Miill. :  senis  crinibus 
nubentes  ornantur ,  quod  is  ornatus  vetusiissimtis  fuit. 
Cf.  Gronovius  Lect.  Plaut.  pag.  192.  Itaque  in  hoc 
dicto  crines  capere,  cogitandum  de  certo  quodam  crinium 
comendorum  modo,  quo  nubentes  utebantur. 

Vs.  229. 
Si  quidem  hercle  vendundust  pater,    vaenibit    multo 
potius , 
Hic  versus  in  editione  Camerarii  legitur  hoc  modo : 

Si  quidem  hercle  vendunchim  esi,  pater  vaenibit  mullo 
potius,  cet. 
hinc  vero  inepta  nascitur  sententia,  diceret  nimirum  Phi- 
lolaches:  //si  quid  vendundum  esset  amicae  servandae 
gratia,  venumdatum  iri  a  se  non  aliud  quid,  sed  pa- 
trera.  Immo  hoc  dicit :  Etiamsi  patrem  ipse  vendere  debe- 
rem,  id  potius  facerem,  quam  te  egestate  premi  sinerem. 

Vs.  232. 

Quom  me  videbunt  gratiam  referre  bene  merenti. 
In  libris  hic  versus  mutilatus  est.  Gruterus,  quem  sequi- 
tur  Weisius,  sic  legit. 

Quom  me  fidebunt  (/ratiam  referentem  rem  ferenti. 
Hoc  vero  si  non  inepte ,  invenuste  certe  dictum  est :  h  me- 
retricem  scilicet  profiteri  se  ei  potissimum  gratiam  re- 
ferre,  qui  rem  i.  e.  pecuniam,  lucrum  sibi  ferat.  Multo 
honestiusdictum,  quod  legit  Ritschelius  cujus  emendationi 
certe,  aeque  atque  priori,  codices  suf&agantur. 

Vs.  233. 
Utinam  meus  nunc  mortuos  pater  ad  me  nuntietur, 
Cura    his    verbis,    quae  non  tam  inhumanum  Philolachis 
animum,    quam  amoris  dementiam,  qua  occoecatus  erat, 
indicant,  Cf.  Naevius  Tribacelo,  apud  Donatum  ad  Terent. 
Adelph.  IV:  1:  6: 

Deos  guaeso  nt  adimant  et  jiatrem  et  matrem  meon. 

Vs.  235. 

lam  ista  quidem  ahsumpta  res  erit:  cet. 
Particula  jam  hoc  loco  ponitur  pro:  mox,  stattm,  Cf. 
Cic.  Tusc.  Disp.  IV  cap.  24.  Remove  perturhationes :  jam  vi- 
dehuntur  monstra  dicere,  Id.  de  Pinn.  IVcap.  33,  Catuli, 
qui  jam  despeeturi  sttnt ,  caeci  aeqiie ,  et  ii ,  qui  modo  nati. 
Id.  de  Harusp.  Resp.  cap.  25.    ToUatur  haec  e  civitate  dis- 

cordia:  jarn    oinmes  isti,  qui  portenduntur  rnetut,   eAstin- 
gueniur.     Terent.   Eun,    IV:    6:  27:   Omitte:  jam  adero. 
Id.    Heani.    IV:   6:  18.    Bono  animo  es:  jam  argentum 
ad  eum  deferes. 
Vs.  238. 
Nam  neque  edes  quicquam  neque  bibes  aput  me  his 
decem  diebus. 
Camerarius  legit  me  iisce,  Lambinus  me  hiscc;  E  lectio- 
nibus   codicum    isdec,    isdem    multo    facilius    elicias     le- 
ctionem    Ritschelii:    his  decem   quam  Idsce.     Et  numerus 
rect«  additus  est,  quemadmodum  uos :  //  in  de  eersle  aclil 
of  veerlien  dagen". 
Vs.  239—244. 

Si  quid  tu  in  illum  bene  voles  loqui,  id  loqui  licebit: 
Nec  recte  si  illi  dixeris,  iam  ecastor  capulabis: 
Ut  videas  eum  medullitus  me  amare. 
Philolachjss. 

O/i ,  probus  honio   sum : 
Quae  ]}ro  me  causam  diceret ,  palronum  liberavi. 
Edepol  si  vel  summo  lovi  eo  argenlo  sacrujicassem,, 
Pro    illius    capite    quod    dedi ,    numquam    aeoue    id    beue 

locassem. 
Hi  versus  iu  ceteris  editionibus  perturbato  ordine  legun- 
tur,  nempe  lioc: 

Ed^epol  si  vel  stimmo  lovi  eo  argenio  sacrljicassem , 
Pro    illius    capite    quod  dedi,  nmnquam  aeque  id  bene 

locassem. 
Ut    videas,    eam    meduUitus   me    amare !     Oh,   probus 

honio  sum: 
Quae  pro  me  causam  dicerei  paironum  liberavi. 
et    iribuuntur   omnia  Philolachi.     Nempe  verba  Philola- 

chis:  //  OA,  probus  homo  sum,  quae  pro  me  causam  dice- 
ret  patronum  Uberavi"  manifestum  est  spectare  ad  prae- 
gressa  dicta  Philematii,  quibus  vetuit,  mali  quid  in  eum 
dici.  Et  quae  haec  praecedunt :  //  eum  medullitus  me 
amare,"  multo  aptius  conveniunt  Philematio  quam  Philo- 
lachi.  Nam  hujus  amor  tali  testificatione  non  indigebat, 
illam  vero  contra,  cujus  fidem  Scapha  omnibus  modis  ten- 
tare  et  iabefactare  studxierat,  sincerum  erga  Philokchem 
animum  aperte  testari  plane  decebat.  His  amatae  dictis 
optime  respondent  haec  Philolachis:  iiOh,probus  homo 
svm,"  cet,  quibus  deinceps  apte  aubjunguntar :  n Edepol 
si  vel  summo  lovi"  cet,  quibus  dicit  se  argentum,  quo 
eam  liberaverat,  non  melius  collocare  potuisse,  propter- 
ea  quod  eo  amorem  Philematii  firmiorem  reddiderat.  Ce- 
terum  ut  videas  significat,  //unde  perspectum  sit,  sive  undi^ 
perspectum  esse  potest." 

Patronum  communi  genere  etiam  dici  pro  mu- 
liere,  quae  eo  officio  fungitur,  ex  hoc  loco  apparet. 
Pro  verbis  eo  argento  (vs.  243),  in  quibusdam  editioui- 
bus  legitur:  vivo  argento,  quod  quid  significet  non  intelligo, 
Rostius,  Opusc.  Plaut.  pag.  182 — 134  dicit  haec  verba 
eodem  modo  explicanda  esse,  quo  verba  Ciceronis,  pro 
Flacco  cap.  87,  udat  de  luero,  nihil  detrahit  de  vivo" 
et  Verr.  III  cap.  50 :  //  de  vivo  igitur  erat  aliquid  rese: 
canduni ,  quibus  locis  vivum  opponitur  ei  quod  lucro  ac- 
quiritur,  estque  sors,  et  caput  pecuniae ,  ita  ut  is  qui 
sortem  diminuere  coactus  est,  quasi  de  vivo  corpore  ali- 
quid  detrahat  et  resecet.  Addit  porro  vivum  idem  signi- 
ficare  atque  nativum,  purum,  solidum ;  quae  etsi  vera 
sunt,  tamen  vocabulum  vivus  hic  inconveniens  est.  Pri- 
V\xxm    non  sermo  est  de  sorte  pecuniae,  sed  de  argento. 

quo  soluto  Philematium  liberata  erat  (Cf.  vs.  300)  itaque 
eo  sensu  poeta  dicere  omnino  hic  non  potuit:  vivum  ar- 
gentiim;  quid  autem  significant  verba:  si  nativo  vel  puro 
argento  summo  lovi  aacrujicassem  ?  Explicatio  Borrichii , 
quam  Eostius  affert,  dicentis  vivum  argentum  hoc  loco 
esse  idem,  quod  Gracci  vSQaQyvQov  vocant ,  nihili  facienda. 
Multo  igitur  raelius  legitur:  eo  argento,  ut  efficere  licet 
e  lectione  codicum  quorumdam:  si  summo  iovi  bo  argento, 
ubi  verbum  ho  facile  ex  eo  corruptum  esse  potest.  Vitium 
facillime  ortum  est  ex  iterata  syllaba  ultima  praecedentis 
vocabuli,  ut  ex  lovieo  factum  sit  lovi  vivo. 
Vs.  247. 

[8i  aeceptum  sat  hdbes,  tibi  fore  illum  amicum 
sempiternum.] 
Versus  hic  confictus  est  e  vs.  224,  et  hic  non  modo  otio- 
sus    est,    sed   etiam    sensui    parum   convenit. 
Vs.  248. 
Cedo  mi  speeulum  et  cum  ornatnentis  arculam 
actutum,  Scapha. 
Arcula,  eadem  capsula  vocatur,  qua  aurum,  gemmae  ce- 
teraque   omamenta    asservabantur.     Aliae    erant    raajores 
arcae,   in   quibus   servabantur  vestiraenta,    apposita  aro- 
matis ,  quae  suavem  odorem  iis  adderent,  unde  jara  apud 
Homerura  fifiuTa  &v(titvTa.  Cf.  Bottiger  Sabina,  pag.  370. 
Vs.  250  sq. 
Mulier  quae  se  suamque  aetatem  spernit ,  specuh 

ei  usus  est:  '■ 

Quid  opust  speculo  tibi,  quum  tute  specuk>'s  specimen 
maxumum  ? 
Verba  Scaphae    hoc    significant :    n  mulieri ,  quae  aetalem 
suam    et  formam  dissimulare  vult,  ei  speculum  prodesse 

potest,  ut  se  comet  et  ornet  et  expoliat;  tibi  vero  non 
opus  est  speculo,  quoniam  tua  pulchritudo  tam  splen- 
dens  est  ut  speculo  ipsi  maximum  specinieu  sit,  ut  nul- 
lam  imaginem  nitidiorem  referre  possit  ea,  quam  a  te  ac- 
ceperit.  Itaque  non  admittenre  necesse  censeo  Ritsclielii 
emendationem :  //  cum  lide  speculo's  specimen  maxumum."  Ad 
sententiam  niliil  interest  utrum  specimen  an  speculum 
legas;  lioc  vero  ob  lusum  verborum  speculo  speculum 
veuustius  est. 

Vs.  253. 

Dabo  aliquid  hodie  peculi  tibi,  Philematium  mea. 
Tibi,  Philematium  mea,  jocus  vuou  vQoaSoxtuv,  quem  vo- 
cant.  Namque  e  verbis  Philolachis  expectares,  ei  in  auimo 
esse  dicere :  //  tibi  Scapha ",  ille  autem  nondum  oblitus 
irae,  qua  modo  in  hanc  exarserat,  orationem  mutat, 
et  Scaphae  in  loco  Fhilematium  suuui  subjicit  Cf.  Bacch. 
III:  4:  4—6. 

Nae  illa  illud  hercle  cum  malo  fecit  —  riieo : 

Nam  mihi  divini  numquam  quisquam  creduat , 

Ni  ego  illam  exemplis  plurimis  planeque  —  amo ! 

Vs.  258. 
PiiiLKM.   Cedo  ceriissam.  Sc.   Quid  cerussa  uam  opust? 
Philem.  Malus  qui  oblinam. 

Cerussa  erat  fucus  perusitatus  antiquis,  quo  mulieres 
colorem  magis  rubrum  reddere  studcbant.  Usus  fucandae 
faciei  tam  pervulgatus  erat,  ut  temporibus  imperatorum 
etiam  medici  cosmeticao  arti  operam  dareut.  Cf.  Bott. 
Sab.  pag.  45,  47,  214. 

Vs.  261. 
Philkm.   Tum  tu  igitur  cedo  purpurissuM.  Sc.  Nou  do:sci- 
tcis  tu  quidem. 

Verba :  scita's  iu  quidem  ironice  dicta  sunt  pro  stul- 
ta'8,  quae  scilicet  lepidam  faciem,  adhibito  fuco  corrum- 
pere,  sicut  picturam  novo  pigmento  interpolare  vis. 

Vs.  266. 

Nimis  velim  lapidem,  qui  ego  illi  speculo  dimminuam 
caput. 
Felim  lapidem,  Cf.  Amph.  V:  1:  6,  aquam  velim,  Asin. 
III:  3:34,  mctem  tuam  et  vinicadum  velim,  Pseud.  II : 
2:  4  sq.  Nimis  velim  {aliquem)  certum  qui  mi/d  faciat, 
Eud.  I:  3:  35.  Saltem  aliquem  velim.  Similiter  Graece 
liovXn/.iai  cum  acc.  construitur. 

Vs.  268. 
Ut  speeulum  tenuisti,  m^tuo  ne  olant  argentum  manus: 
Non  serio  hoc  dictum,  sed  est  potius  derisio  puellae  ni- 
mis  soUicitae  de  amato,  quare  cavendum  jubet,  ne 
is  forte  suspicetur  Philematium  suam  ab  aliis  amatoribus 
pecuniam  accepissej  Cf.  vs.  267.  Ceterum  specula  apud 
antiquos  facta  erant  ex  argento  polito,  eaque  interdum 
tantae  erant  magnitudinis ,  ut  totum  corpus  in  iis  con- 
spici  posset.  Cf.  Seneca  Quaest.  Nat.I:  cap.  17 ,  specula  totis 
paria  corporibus,  Bott.  Sab.  pag.  67,  114,  400,  419; 
de  speculo  Laidis,  pag.  326  sq. 

Vs,  274. 
Nam  istaec  veteres ,  quae  se  unguentis  unctitant ,  interpoles , 
Interpoles,  ab   interpolando ;  mulieres  vetulae,  quae  pig- 
mentis    colorem   juveuilem    quasi  renovare  student.      Cf, 
Gronovius  Lect.  Plaut.  pag.  193, 

Vs.  282. 
Agedum,   contempla   aunm  et  pallam ,  mtin    Jiaec  me 
deceat,  Scapha. 
Pallam ;  mulieruin  vestes  constabant  tribus  partibus  prae- 

cipuis:  tunica  inleriore,  qua  corpus  nudum  tegebatur, 
eratque  sine  manicis;  stola,  ad  imos  pedes  demissa,  et 
manicis  instructa,  qua  superiorem  tantum  brachii  partem 
tegebant,  eaque /iiwfo  constringebatur  et  in  parte  inferiore 
erat  instita;  Cf.  Horat.  Sat.  I:  2:  29. 

Quarum  subsuta  talos  tegat  instita  veste: 
Ovid.  Art.  Am.  I:  32. 

Quaeque  tegis  medios  instita  longa  pedes. 
tum  palla,  qua  utebantur  tantum  quum  exirent.  Erat 
liaec  vestis  mulieribus ,  quae  toga  viris ,  in  qua  induenda 
maximam  curam  adhibebant.  Modo  magis,  raodo  miiuis 
demittebatur,  nonnnmquam  ad  pedes  usque,  interdum 
adeo  ut  terram  verreret,  sicut  in  scena  fieri  solebat.  Cf. 
Ovid.  Am.  III:   13:  23  sq. 

Qua  ventura  dea  est,  juvenes  timidaeque  puellae 

Praeverrunt  latas  veste  jacente  vias. 

His  addendum  ridnium,  genus  veli.  Varro  L.  L.  V:  132 

II  Antiquissimis  amictui  ricinium.  Festus  p.  277:  Jiicae  et 

riculae  vocantur  parva  ricinia  ut  palUola  ad  usum  capitis 

facta.  Cf.  Bekker  Gallus    III,    pag.    138—150    et    loci 

ibi  citati,  Bott.  Sab.  pag.  378  sq. 

Vs.  283—292. 

Eloquar. 

Philolachem:  is  ne  quid  emat,  nisi 

quod    tibi  placere  censeat. 

[Nani  am/itor  meretricis  viores  sibi  emit  auro  et  purpura.] 
Quid   opus    cst,   quod  suum  esse  nolit,  id  ei  ultro  osten- 

tarier  ? 
Purpura  aetas  occuHandast:  aurum  turpest  mulieri. 
Pulcra  mulier  nuda  erit,  quam  purpurata,  yulcrior. 
[Poste  uequiquam  exornalast  bene,  si  nioratast  male. 

Pulcrum  ornatum  inrpea  rnmes  peius  caeno  conlinunf.^ 
Nam  si  pulcrast,  nimis  ornatast. 

Postquam  Phileinatiura  quaesivit  e   Scapha,    nura   aureus 
ornatus  et  palla  purpurea,  qua  esset  induta  se  decerent, 
et  Scapha  ei  respondit  id  sua  non  referre,  suum  non  esse 
«urare  num  vestes  eam  decerent,  rursiis  quaerenti,  quem- 
nam  igitur  hoc  curare  oporteret,  haec  ilicit:  Philolachem: 
is  ne  quid  emai  nisi  quod   tibi   placere  censeat  cet.   Rit- 
schelius  existimavit  primos  versus  (vs.  284  sq.)  esse  mu- 
tilos  et  tali  fere  modo  resarcien  dos: 
PhilolcLchem :  is  nequid  emat,  nisi  [giiod  te  decere  censeaL 
Quod  illi  placeat,  cura,  quam^  quod  tibi  placere  censeat. 
cui  equidem    non    assentior.     Mutemus   vs.    285    iiM    in 
sibi,  et  optima,  ni  fallor,  exit  sententia,  nempe  haecce: 
//Me  non  curare  oportet,    num  quis    ornatus   te  deceat, 
sed  Philolachem,    is  videai   ne  quid  emat,   nisi  quod  sibi 
placere  censeai,   h.  e.,  ne  tu,  quem  ille  sibi  emit,  aliter 
ornata  sis  atque  amatori  sive  emtori  placeat.     Huic  ex- 
plicationi  congruit  sequens    sententia,    quara    Ritschelius 
uncinis  inclusit;  sed  sive  versus  iste  sit  poetae,  sive  in- 
terpolatoris ,  indicat  certe,  quid  isto  ifTie  quid  emat"  poeta 
intellexerit;   non  aurum  vel  purpuram  intellexit  sed  rae- 
retricem,  meretricis  mores,  obsequium.     Atque  his  opti- 
me  quadrant  sequentia:    Quid    igitur    opus  est  ostentare 
illi  aurura  et  purpuram,    quibus  te  sibi  emit:  immo  fac 
ut    ipsa    per    te    illi    placeas.     Quod   ad    vs.    290     sq. : 
Posie  nequiquam  cet.    Ritschelio   assentior,    qui    eos  ex- 
punxit,    propter   abundantiara  sententiarura ,  quibus  haec 
scena  jam  nimis  scatet,  tum  quod  verba  unam  si  puhrast" 
(vs.  292)    referri  tantum    possunt  ad   superius   dicta  (vs. 
289),  quare  iiiterpositis  illis  nexus  turbatur. 

Vs.  293. 
Nam  quid  hic  vos  a.gitis  ?   vhilem.   TiU  me  exorno.  phil. 

Ornata's  satis. 
Jjibri  post  t/fM  me  exorno"  inserunt  verba  uut placeam" ,  re- 
pugnante  raetro,  quare  recte  haec  ut  interpolata  delevit 
Ritschelius,  cujus  lectio  habet  quidein  hiatum  post  quin- 
tum  pedem,  tamen  hoc  loco  ferri  potest  propter  muta- 
tionem  personarum. 

Vs.  308. 
'Age   accumbe  igitur ,  cedo  aquam  manibm,  puere:  appone 

hic  mensulam. 
Versus  ita  lectus  peccat  adversus  leges  metricas.  Si  enira 
scanditur,  ratione  habita  ad  accentus  rj-thraicos  hic  ap- 
positos,  in  primo  pede  pro  trochaeo  bacchius  ponitur, 
quod  num  liceat  vereor.  Quam  ob  causam  mihi  videtur 
hoc  modo  legendus ,  hiatu  admisso  post  verbum  age ; 
Age,    accumbe  igitur.  cedo  aquam  manibus,  puer:  pone 

hic  mensulam. 
ptier  per  synizesin  contrahendura  est. 

Vs.  309. 
Vide,    tali    ubi    sint.  vin  unguenta?    Phil.    Quid  opust? 

cum  stacta  accubo. 
Stacta  est  oleum  e  cinnamomo  et  myrrha  incisa  sudans 
(a  Graeco  arafto,  stillo),  igitur  ad  verba  Philematii 
//  vin  unguenta  "  lepide  Philolaches  respondet  //  cum  stacta 
nccubo",  i.  e.  non  opus  est  mihi  unguentis,  quoniam  ac- 
cubo  cum  ea,  quae  raihi  est  instar  omnium  unguentorum. 

Vs.  311. 
Is  est  [profecto'] :  Callidamates  eccumst.  euge ,  oculus  meus : 
Hic  versus  in  editione  Weisii  sic  legitur : 
7*  est ,  est  Callidamates :  ecaim ,  incedit.  Euge  oculns  meus : 

Quae  lectio  vitiosa  inihi  videtur.  Verbum  enim  incedif 
nullo  alio  modo  explicari  posse  credo,  nisi  ut  interpre- 
tamentum  inter  lineas  scriptum,  quod  deinde  in  textum 
irrepsit.  Et  re  vera  non  necesse  est  addatur  post  ver- 
bum  eccum,  quod  jam  satis  denotet  Callidamatem  advenire, 
Fleckeisenius  proposuit  hunc  et  praecedentem  versum 
sic  legere: 
Set  estne  hic  meiis  sodalis ,  qui  huc  incedit  cnm  sua  amica  ? 

is  est: 
Callidamates  cum  amica  eccum  incedit.  euge,  oculus  meus: 
Quae  lectio  etiamsi  minus  recedat  a  codicibus,  tamen 
propterea  non  placet,  quod  repetitio  verborum  cum  amica 
nimis  languida  mihi  videtur,  et  verbum  incedit  etiam  hoc 
loco  supevacuum  est.  Quam  ob  rem  maxime  probo  sup- 
plementura,  Ritschelii  prqfecto,  Cf.  Amph.  Prol,  120: 
Nam  m£us  pater  intus  nunc  est,  eccum,  lupiter. 

Vs.  312. 
Couveniunt  manuplares  eccos,  praedam  participes  petunt. 
Manuplares   sunt    commilitones ,  proprie  milites  ejusdem 
manipuli,    qui   arctiore  conjunctionis  vinculo  erant  con- 
sociati ,  ut  domi  curiales ,  tribules. 

SCENA    3. 


Vs.  313. 

Advorsum  veniri  mihi  ad  Philolachem 
Hic  versus  raelius  constare  mihi  videtur  si  legimus  cum 
Hermanno: 

Advorsum  veniri  mihi  ad  Philolachetem 
quae  forma  accusativi  etiam  exstat  vs.  349  et  616,  quo 
efficitur  Bacchiacus  tetram.  acat.  Haec  verba  Callida- 
mates  dicit  servo,  qui  in  indice  pexsonarum  advorsitor 
vocatur,  cujus  officium  erat  dominum  suum  opperiri  si 
rediret.  Cf.  Bekker.  GaU.  II  pag.  112,  Ter.  Adelph. 
I:  1:  2,  Plaut.  Men.  II:  3:  87,  Most.  IV:  1:  26. 
Vs.  320—322. 

DELPH.    Semper  isioe  modo  \tv,te\  moratu's: 

vita  debebas 

CALL.   Visne  ego  te  ac  tu  med  amplectare? 
Hi  versus,    qui    in   codicibus  corrupti   et  mutilati  sunt, 
antea  sic  edi  solebant: 

DELPH.  Semper  istoc  modo  moratus  vivere 
Debebas.  call.  visne,  etc. 
Atqui  luce  clarius  est  ineptum  haec  habere  sensum. 
Delphium  scilicet  amatorem  suum  hortaretur  ut  semper 
tali  modo  viveret,  ut  nunc  facit,  h.  e,  ut  semper  ebrie- 
tati  se  dederet;  quare  Ritschelio  assentiendum  notanti 
lacunam  post  moratu's,  quam  tali  fere  modo  suppleri 
posse  conjicit : 

Semper  istoc  modo  [tute\  moratu's : 
[Animo  moderari,  med\  vif<i,  debebas. 
quibus    verbis    inest    lenis    exprobratio    cum  admiratione 
conjuncta. 
Vs.  3.30. 

lacentis  tollet  postea  nos  ambo  aliquis. 
Hic  versus  etiam  sic  legitur: 

Tollet  jacentes  post  nos  ambos  aliquis, 
quo  efficitur  creticus  tetram.  cat.,  cui  tamen  obstare 
videtur,  quod  in  primo  pede  palimbacchius  pro  cretico 
positus  est,  quod  vereor  ut  liceat.  Potius  igitur  proban- 
dam  censeo  Ritschelii  lectionem,  qua  efficitur  optimus 
bacchiacus  tetr.  acat.  Lectio  haec  firmatur  cod.  B. ,  ex- 
cepto  quod  ambos  habet  pro  ambo. 
Vs.  333—335. 

Call.  Hem  tene.  Delph.  Age  i  i  simul. 
Quo    ego    eam,    an    scis?     Call.    Scio:    in  7nentem  venit 

modo. 
Nempe  domum  eo  commissatum.     delph.  Immo  [huc^. 
CALL.  Isiuc  quidem  iam  memini. 
Hos  versus  Hermannus  inter  personas  sic  distribuit; 
CALL.   Ilem   tene.     delph.    Age   i  i   simul.  call.  Quo  ego 

eam,  an  scis? 
delph.  Scio.   CALL.  In  mentem  venit  modo:  nempe  domnm 
eo  commissattm : 

Immo  istuc  quidem  memini  iam. 
Quae  distributio  mihi  quidem  perperam  facta  esse  videtur, 
propterea  quod  minus  aptum  est,  mea  opinione,  Calli- 
damatem,  quem  bene  teneas  esse  ebrium  eoque  ne- 
scire  quid  faciat,  postquam  Delphium  rogavit  ut  se  te- 
neat  et  ducat ,   ex  ea  quaerere  num  sciat  quo  eat.     Del- 

pliii  multo  magis  est  id  illum  rogare,  quo  certior  fiat 
an  iter  illi  notum  sit.  E  quibus  sequitur  verbum 
scio  Callidamati  tribuendum  esse,  cui  nimirum  oblito, 
ubi  esset  vel  quo  iret,  quaestione  Delphii  in  memo- 
riam  revocantur  omnia.  Quod  attinet  ad  vs.  335  istud 
immo  tribuendum  est  Delphio.  Callidamates  enim  modo 
dixerat  (vs.  313),  se  ire  velle  ad  Philolachem,  neque 
more  hominum  ebriorum  meminerat  quae  dixisset,  quare 
Delphium  dicit:  non  domum  is,  verum  huc ,  i.  e.  ad 
Philolachem,  cujus  ante  aedes  haec  orania  agi  mihi 
quidem  apertum  videtur.  Particulae  immo  in  responsis 
plerumque  esse  adversandi  vim,  qua  vel  augeatur  quid  vel 
corrigatur,  vel  etiam  plane  opponatur  prioribus  verbis, 
nerao  nescit. 

Vs.  338. 

lam  revortar.  philem.  Biust  iam  \tnnm~\  id  miJii. 
Hermannus  hunc  versum  sic  scribit 

lam  revortar.  philem.  diu-  est  'iam-  id  mihi. 
de  quo  equidera  cum  Brixio  (Quaest.  Pros.  p.  50)  dubitan- 
qura  puto,  propter  duos  hiatus,  quos  offendiraus.  Igitur 
facio  cum  Ritschelio  inserente  tuum  et  legente  iam,  su- 
blata  diaeresi.  Ceterum  multo  simplicius  mihi  videtur 
versus  336 — 340  et  342  esse  creticos  tetram.  cat. , 
quam  cum  Ritschelio  statuere  eos  corapositos  esse  e 
diraetro  cretico  et  tripodia  trochaica;  vs.  340  tamen  ne- 
cesse  est  legamus:  omnium  hominum. 

Vs.  342. 

Unde  agis  te?  call.    Vnde  homo  ebrius  probe. 

Vocabulum  probe  vulgo  perperam  tribuebatur  Philolachi, 

qui  si  isto  verbo  uteretur,  approbaret  Callidamatem  ebrium 

esse  et  venire  e  loco,  unde  homo  ebrius  solet  venire,  i.e. 

a  commissatione,  quod  tamen  ei  displicere  in  dubium 
vocari  nou  potest.  Callidamatem  enim  vocat  ad  se,  ut 
secum  biberet ,  quod  certe  nec  potuisset  nec  voluisset 
facere,  si  ille  jara  ebrius  esset. 

Vs.  845. 

Non  mirum  aut  novom  quippiam  [nunc]  facit. 
Haec  verba  rectius  tribuuntur  Delphio,  ut  quae  de  Callida- 
mate  lcquatur  suumque   amatorem  melius  novisset  quam 
Philematiura. 

Vs.  347. 

T)a  cito  ab  Belphio  cantharum  circum. 
Ab  Belphio ,  i.  e.  a  Delphio  ordiens.  Cf.  Cic.  de  Legg. 
I  cap.  7  nob  eo  nobis  causa  ordienda  est  potissimum." 
Nep.  Them.  cap.  1  nal)  initio  est  ordiendum."  Asin.  V: 
2:  40  iida  ab  summo"  Pers.  V:  1:  19.  Cantliarus,  qui 
ab  inverso  scarabaeo  nomen  duxisse  videtur,  fuit  magnum 
quoddam  poculum,  amplo  ore,  duplici  ansa  instructum. 
Sacer  fuit  Libero  patri  et  compotationibus  peraptus.  Cf. 
Ussing,  de  nominibus  vasorum  Graec.  (Hauniae  1844) 
pag.  134. 


SCENA    4. 


Vs.  350. 
Occidit  spes  nostra:  nusquam  stahilumst  confdentiae. 
Nusquam  stabulumst  confdentiae ,  Stabulum,  ut  saepe joorte*, 
metaphorice  positum ,  ita  ut  haec  verba  significent :   //  nihil 

est,  quo  con6dentia  niti  possit." 

4* 

Vs.  351. 

Nec   Salus    nobis    saluti    iam  esse ,   si  cttpiat,  potest : 
Cf.  Capt.  III:   3:   2—4, 

Nunc  spes ,  opes  auxiliaque  a  me  segregant  spernuntque  se. 
Hic  ille  est  dies,  quom  nulla  vitae  meae  salus  sperabilis, 
Neqite  exitium  exitio  est ,  cet. 

Ibid.  vs.   14. 
Neque  iam  Salus  servare ,  si  volt,  me  potest, 
Dictum  in  proverbium  abiisse:    ipsa  Salus  te  servare  non 
pofest,  apparet  e  Ter.  Ad.  IV;  7:  43,  Cic.  Verr.  III:  57. 

Vs.  356. 
Ubi  sunt  isti  plagipatidae ,  ferritribaces  viri. 
Plagipatidae ,  vox  comice  conficta,  significat  eos,  qui 
lucri  causa  plagas  patiuntur.  Verbum  proprie  usurpari 
potest  de  parasitis,  qui  nimirum  omuia  perferre  possunt, 
dummodo  bene  epulentur.  Cupit  Tranio  adesse  aliquem, 
qui  pro  se  poenas  det.  Cf.  vs.  355.  Ferritribaces ,  ver- 
bum  usurpatum  de  iis,  qui  ut  plurimum  ferreis  vinculis 
tenentur  compediti,  quorum  igitur  nihil  interest  utrum 
semel  an  saepius  poenas  luant. 

Vs.  357  sq. 
Vcl  isti ,  qui  trium  nummorum  causa  snbeunt  sub  falas 
Vel  ubiquomque  denis  hastis  corpus  transfigi  solet? 
Trium.   nummorum  causa :  respicit  poeta  stipendium  mili- 
tare,  quod  erat  duorum  obolorum  sive  trium  assium;  nisi 
potius  tres  nummos  universe  pro  exiguo  pretio  dixit,  ut 
in  fabula  Trinummo  IV :  2 :  1  sq. 

eyo  operam  meam 

tribus  numis  hodie  locavi  ad  artes  nugatorias. 
Dicit    lioc    loco:     //ubi    sunt    strenui    illi    horaines,    qui 
minimo   pretio    auctorati,    sub  falas,  i.  e.    turres  ligneas 

hostium,  subeunt?"  In  editione  quam  curavit  Le  Maire 
additur  hastis,  quod  mihi  quidem  ita  interpretamentum 
olere  videtur,  ut  expungendum  censeam.  Vs.  358  Weisius 
et  Le  Maire  sic  legunt: 

Ubi  aliqui  quindenis  hastis  corpus  transjigi  solenf? 
in  qua  junctura  corpus  foret  accus.  pendens  a  verbo  trans- 
Jiffi,  quam  tamen  constructionem  non  memini  me  apud 
Plautum  usquam  invenire.  Praeterea,  quominus  quindenis 
legamus,  prohibet  divisio  exercitus  Romani,  cujus  nimi- 
rum  minima  pars  erat  decuria,  decem  militibus  con- 
stans,  nec  umquam  quindecim.  Igitur  probanda  Ritschelii 
lectio,  quae  facile  ex  illa  elicitur,  quaeque  tantum  abest 
ut  sententiae  vim  iuferat,  ut  eam  emendet,  quoniam 
Tranio  convocat  omnes  homines  strenuos,  eos  nimirum, 
qui   ubicumque  pericula  vel  maxiraa  subire  audeant. 

Vs.  360. 

Set  ea  lege,  ut  offigantur  bis  pedes ,  bis  brachia. 
Bis  pedes,    bis    brachia,    i.    e.,    ut  singuli    pedes  et  sin- 
gulae    manus    nou    singulis,    ut    solitum,    sed    quo    fir- 
raius     teneantur    ad    crucem,    singula    binis   clavis    affi- 
gantur. 

Vs.  361. 
Ubi  id  erit  factum,  a  me  argentum  petito  praesentarium. 
Hac  lege  vel  centum  talenta  promittere  potuisset,  cui  vel 
plumbeus  nummus  non  erat.  Ceterum  praesentarius  sive 
praesentaneus  est  ex  eo  vocabulorum  genere,  a  quo  aurea 
aetas  abstinuit. 

Vs.  366. 
Pater   inqtiam    tv.us  venit.    PHIL.    Ubi   is  est  obsecro?  TR. 

[/w  portu  iam^  adest. 
Editio  Weisii  secundum  Gronovium  sic  legit: 

Pater ,  inquam,    tnns  venit.  phil.    Uli  is  est,  olsecro  te? 

TR.  Adest.  PHiL.  Adest  ? 
Similiter  Le  Maire,  omisso  tameu  verbo  Philolachis 
uAdest?".  Utraque  tamen  lectio  mihi  quidem  improbanda 
videtur,  quoniara  multo  magis  consentaneum  est,  Tranionem 
ad  quaestionem  Philolachis:  niM,  is  est,  ohsecro?"  non 
solum  respondere  patrem  adesse,  verum  etiam  locum  in- 
dicare  ubi  esset,  quo  facilius  adolescentibus  tempus  vacaret 
abeundi  a  commissatione  omnesque  alienos  e  domo  emit- 
tendi.     Lectio  Ritschelii  firmatur  auctoritate  codicis  B. 

Vs.  373. 
DELPH.  Callidamates ,    Callidamates ,    vigila.  call.   Yigilo: 

cedo  bibam. 
Vulgo  legitur:  ncedo  nt  hibam",  quod  metro  repugnat, 
quoniam  sic  amphibrachys  pro  trochaeo  positus  esset, 
quod  numquam  licet.  Utraque  enim  syllaba  verbi  cedo 
corripitur.  Cf.  Amph.  V:  1:  27,  Capt.  IV:  2:  59  bis, 
Curc.  1:1:  75,  I:  3:  46,  11:3:  28.  V:  2:  54  et  alibi 
passim. 

Vs.  379  sq. 

misernmst  ojms, 

Jgitnr  demum  fodcre  imleum,  ubi  sitis  fauces  tenet : 
Miserumst  qpns  cet.,  proverbium  tractum  ab  iis,  qui 
tum  demum,  quum  sitis  urit  et  torret  fauces,  fodere 
puteum  incipiunt;  significat  autem,  miserum  esse,  tum 
demum  rem  necessariam  providere  aut  parare,  quum  ne- 
cessitas  urget  et  tempus  parandi  non  datur.  Vid.  Lam- 
bin.  ad  h.  1. 

Igitur  demnm ,  in  apodosi  positum ,  respondet  nostro : 
i/eerstdan,  eindelijk  eens".  Kursus  haec  conjungit  Plautus 
Rud.  IV:  2:  25,  Merc.  III:  2:  9.     Cf.  Gronov. 

Vs.  395. 
Ei  mihi,    quam    istaec    hlanda    dicta    quo  evenant ,  madeo 

metn. 
Madeo  metu,  poeta  dicit,  quia  metus  saepe  humorem  sive 
sadorem   e  corpore  exprimit. 

Vs.  398. 
DELPH.    Morifferae   tibi   ervmns  ambae.     tr.  Ita  ille  faxit 

luppiter. 
Tranio  jocatur  in  voce  mori^rae:   dicit  se  sperare,  fote 
ut  sibi,  i.  e.  libidini  suae,^  morigerae  sint.     Cf.  Cist.  1: 
3:   26  sq. 

Propinquam  uxorem  duxit  cognatam  suam. 
Ea  diem  suam  obiit ;  facta  morigera  est  viro. 
Cas.  V:  2:  20,  Amph.  III:  3:  26  sq. 

Vs.  404.  8q. 
Clavem  mi  karnnc  aedium  Laeonicam 

lam  iube  efferri  intus: 

Clavis  Laconica  erat ,  qua  domus  intus  et  foris  claude- 
batur;  inventum  erat  Laconum,  diversum  ab  eo  genere 
clavium,  quae  intus  tantura  claudebant,  quales  olim 
claves  apud  Graecos  fuisse  docet  Scaliger  ad  h.  1.  et 
Meurs.  Miscell.  Lacon.  Lib.  II,  cap.  17,  ubi  locus  Theo- 
nis  citatur  hicce:  ov^,  wg  vvv,  txrog  ijaar  m  xhTdig,  «Ai- 
fviov  t6  naXutov  nu^'  ' Aiyvnviotq  xui  Aaxfoatv.  Illae  idcirco 
xQvntal  xXnSiq  vocantur  apud  Aristophanem ,  quae  viden- 
tur  ita  dictae ,  quod  impactae  claustris  vix  apparerent.  Cete- 
rum  de  januarum  claustris  Cf.  quae  disputavit  Beekerus 
in  Gallo,  II.  pag.  228  sqq.  edit.  sec. 

Vs.  407—412. 
Pluma  haut  interest,  patronus  an  cluens  probrior  siet: 

Homini,  quoi  nulla  in  pectorest  avdacia, 
[Nam  cuivis  komini ,  vel  optumo  vel  pessumo] 
Quamvis  desubito  facilest  facere  nequiter : 
Verum  id  videndumst,  .... 
Lectionem  Ritschelii  probrior  idcirco  improbandam  cen- 
seo ,  quod  nusquam  invenitur  positivus  prober  vel  pro- 
brua  unde  ille  comparativus  derivari  possit.  Vs.  407 
Gronovius  legit  prqpior ,  locumque  explicat  sic :  //  solebant 
judicio  periclitantibus  advocati  esse  tam  patroni  quam 
clientes,  et  hi  proximi,  tum  adesse,  superesse  et  sig- 
natis  verbis  dicebantur.  Parum  refert  patroni  magis 
nomen  an  magis  clientis  ferat,  proximus  sit,  qui  ti- 
midus  est,  eoque  non  plus  adjumenti  adest  quam  si 
numquam  natus  sit."  Mihi  Tranio  hoc  loco  videtur  compara- 
tionem  facere  inter  se,  tamquam  patronum,  et  Philolachem, 
ut  clientem.  Si  legimus  probior,  aptissima  sententia  efBcitur 
haecce:  Pluma  haut  interest,  i.  e.  exiguum  discri- 
men  est  inter  te  et  me :  tu  fecisti  illicita,  clam 
patre;  ego,  qui  tibi  custos  sum  relictus,  amores 
tuos  celo  patrem,  atque  ita  faveo  malefactis  tuis,  quare 
tu  non  probior  es  me.  Inde  efificitur  post  vs.  407  ali- 
quid  excidisse,  quo  sententia,  eo  versu  inchoata,  absol- 
veretur.  Manifestum  quoque  est  novam  sententiam  a  vs. 
409  ordiri,  ideoque,  quoniam  nihil  est  quo  vs.  410  illud 
nam  referri  possit,  hic  versus  expungendus,  quo  omisso 
facile  vs.  409  cum  vs.  411  conjungitur. 

Vs.  419  sq. 

perii.  eho ,  iamiam  optume 

Praeceptis  pares.  Pu.  Erus  te  jussit  maxumo  cet. 
Hi  versus  apud  Weisium  et  Le  Maire  leguntur  hoc  modo : 

Pcrii!  0,  iamiam  optume 

Praeceptis  paruisii !  Pu.  lussil  maxumo  — 
Recte  autem  Ritschelius  inseruit  nerus"  sensu  flagitante. 
Si  autem  ita  legimus,  necesse  est  cum  illo  mutemus 
paruisti  in  pares,  ut  metrum  constet.  Sententia  quoque 
melior  fit,  si  utiraur  praesenti  tempore,  quod  iamiam 
paene  flagitat. 
Vs.  424. 

Capiie  obvoluto  ut  fugiat  cufn,  summo  metu. 
Capite  obvoluto,  ut  in  maximo  timore  et  tamquam  morti 
devotus.  Lambinus  confert  Horat.  Sat.  II:  3:  37  sq. 
Nam  male  re  gesta ,  quum  vellem  mittere  operto 
Me  capite  injlumen,  cet. 
ubi  vid.  Heindorfius. 
Vs.  430. 

Unde  advenienti  sarcinavi  inponam  seni. 
Sarcinam  imponere  est  locutio  proverbialis  pro :  w  molestiam 
afferre"  vel  ^ludificari."  Cf.  vs.  778   n  Vehit  hic  clitellas" 
et  .Mil.  III:  3:  61  n  Probe  oneratum  acciho." 

A  C  T  U  S    III. 

SCENA    1. 


Vs.  436. 

Apage,  apage  te  a  me  nunc  iam  post  Iiunc  diem: 
Pro  iam  melius  hic  legitur  iam  per  diaeresin. 
Vs.  437. 

Qu^  crediturus  tibi  fui,  omne  credidi. 

i.  e.  nullam  rem  amplius  tibi  credere  volo. 

Vs.  449. 

Usquin  valuiatil' 

Pro  usquin  vulgo  legitur  usqueu  sive  usquene.  Prior 
forma  tamen  potior  est,  quoniam  in  compositionibus 
saepe  vocalis  e  in  i  mutatur,  v.  c.  ex  inde  et  idefn  fit 
indidem,  ex  unde  et  que,  undique.  Ea  lectio  firmatur 
quoque  codd.  mss.  in  quibus  invenimus  nusque  inva- 
luisti".  Comparentur  illic  ex  ille  et  ce ,  istic  ex  iste  et 
ce,  cet, 

Vs.  457—467. 
Tr.    Tetigislin?  Th.  Tetigi,  inquam,  et  pultavi.  Tr.  Vah. 

Th.   Q.uid  est? 
Quomodo  pultare  potui,  si  non  tangerem? 
Tb.  Male  Aercle /actum.  Ta.  Quidest  negoti?  Tr.  Nonpotest 
Dici ,  quam  indignum  facinus  fecisti  et  malum. 
Th.    Quam    ob    rem?  aut  quam  suUto  rem  miAi  adportas 

novam  ? 
Tr.   Occidisti  hercle.  Th.  Quem  mortalem?  T^.  Omnis  tuos. 
Th.  Di  te  deaeque  omnes  faxint  cum  istoc  omine 
Tr.  Metuo ,  te  atque  istos  expiare  ut  possies. 
Th.  Quid  iam?  Tb.  Fuge  obsecro  atque  abscede  ab  aedibus. 
Fuge  huc,fuge  ad  me  propius:  \tene  ierram  manu:^ 
Et,  heus ,  iube  illos  illim  amabo  abscedere. 
Horum    versuum    perturbatio    aliqua  facta  erat;    vulgo 
enim  leguntur  hoc  ordine: 
Tr.   Tetigistin?    Th.   Tetigi,  inquam  et  pvltavi.  Tr.  Vah! 

Th.  Quid  est? 
Tr.   Male  herclefactum!  Th.  Quid  est  negoti?  Tk.  Non 

potest 
Dici ,  quam  indignum  facinus  fecisti  et  malnm. 

Th.  Quid  iam  ?  Tr.  Fuge,  ohsecro,  atque  abscede  ah  aedihus. 
Fuge  huc ,  fuge  ad  me  propius  !  Tetigistin  fores  f 
Th.  Quomodo  pultare potui  si  non  tangerem? 
Tb.  Occidisti  hercle.  Th.  Quem  mortalem  ?  Te.  Omnis  tuos. 
Th.  I)i  te  deaeque  omnes  perduint  cum  istoc  omine. 
Te.  MetuO)  te  atque  istos  expiare  ut  possies. 
Th.  Quamobrem,  ant  quam  ttthito  rem  mihiadportas  novam  ? 
Tr.  Fi  heus,  iube  illos  illinc,  amabo,  abscedere. 
Perperam.  Postquam  euim  Theuropides  ad  quaestionem 
Tranionis  //  tetigistin  ?"  dixit :  tetigi ,  inquam ,  et  pultavi" 
et  Tranio  denuo  exclamavit  nvah!",  consentaneum  est 
illum  cum  admiratione  dicere  nquomodo  pultare  potui,  si 
non  tangerem"  Porro,  postquam  Tranio  dixit,  senem  in- 
dignum  factum  perpetrasse,  haud  mirum  videri  potest,  si 
quaerat:  n  Qtuamobrem" ,  cet.  (vs.  461),  quae  verba  apto 
sensu  carent  post  vs.  464  nmetuo"  cet.  Theuropides  nunc 
rogat:  uquam  novam  rem  Tranio  afferat,"  i.  e.  quid  sit 
illud  factum,  de  quo  loquitur;  quibus  verbis  optime  re- 
spondent  haec :  uOccidisti  hercle"  cet.  (vs.  462),  quibus 
pronuntiatis ,  nemiiii  non  in  oculos  incurrit,  Theuropidem, 
ira  commotum  propter  illam  accusationem ,  quasi  in  pa- 
renthesi  exclamare:  nLi  te  deaeque"  cet.  (vs.  463),  et 
Tranionem,  quasi  illa  non  audiat,  orationem  suam  per- 
sequi  verbis:  nMetuo,  cet.  (vs.  464).  Apte  jam  sequitur 
quaestio  Theuropidis:  n  Quid  iam  ? "  ei  responsum  Tra- 
nionis:  nFuge  obsecro"  cet.  (vs.  465 — 467). 

Vs.  463. 

Di  te  deaeque  omnes  faxint  cum  istec  omine  — 
Suppl.   male  perire,    auctore  Gronovio;   est  aposiopesis. 
Cf.  Terent.  Hec.  I:  2:  b9  if  At  te  di  deaeque  cum  tuo  istoc 
odio,  Laches"  sc.  perdant.    Plaut.  Pseud.  1:1:  35.  Cic. 


-Wj 


60 

ad.  Att.  XV  ep.  20.  dii  illi  morhio ,  qui  umguam  Bu- 
iJirotum. 

Vs.  466. 

\lene  terram  manu:] 

vulgo:  II  tetigistin  foris,"  quae  verba  e  vs.  457  iterata 
perperam  huc  irrepserunt  planeque  inepta  sunt.  Verba, 
quae  Ritschelius  e  conjectura  reposuit,  pertinent  ad  genus 
quoddam  venerationis  et  cerimoniae  in  rebus,  quae  ad 
Deos  inferos  pertinerent,  de  quibus  hoc  loco  sermo  est. 
Cf.  vs.  468  sq.  et    quae  ibi  e  Turnebo  affert  Gronovius. 

Vs.  469. 

Obsecro  hercle,  quin   [intro  imus  huc?'\ 

Lubentissime  assentior  Ritschelio,  qui  illa  verba  posuit 
pro  vulgatis:  nquin  eloqiiere  iam,"  quae  nihili  sunt, 
quum  non  cohaereant  cum  versu  sequente.  Tranio  enim 
respondere  potuit  vs.  470 :  n  Quia  septem  menses  sunt," 
cet.,  sed  tum  etiam  iu  quaestione  Theuropidis  aliqua  certe 
mentio  facta  esse  debuisset  de  intranda  domo.  Videtur 
in  codice  fuisse  lacuna  et  postea  abena  manu  haec  verba 
e  vs.  472  adscripta  esse. 

Vs.  471. 

Nemo  intro  tetulit 

Tetulit  saepius  exstat  in  Plauto:  Cf.  Amph.  II:  2:  178, 
Men.  II:  3:  35,  IV:  2:  26,  72,  Rud.  Prol.  68, 
IV:   1:2. 

Vs.  475. 
Tr.    Cajmtale  factumst.    Th,  Quid  id  estf   non  intellego. 
Omnes  codices  favent  scripturae: 
Tb.   Capitalis  aedis  facta  est.    Th.  Non  intellego. 
quae  cur  improbetur  equidem  non  video.    Capitalis  locus 
enim    dicitur    is    (inquit    Festus),  ubi,  si  quid  violatum 

est,  capite  violatoris  expiatur.  Itaque  optiine  dici  potest, 
capitalis  aedes,  uec  opus  est  recedamus  a  lectione  vulgata. 
Hinc  sequitur  etiam,  h.  1.  aedis,  sive  aedes  singulari  nu- 
mero  recte  dici,  quod  re  vera  is  locus,  ubi  facinus  illud 
atrox  perpetratum  erat,  sacer  factus  erat,  quo  sensu  fere 
semper  singulari  numero  usurpatur.  Pro  domo  positum 
invenitur  Poen.  III:  1:  26;  pro  villa  Varro.  L.  L.  IV, 
cap.  33. 

Vs.  476  sq. 
Scelus ,  inquam ,  factumst  iam  diu  antiquom  et  vetus , 
\Caputalef\  id  adeo  nos  nunc  factum  invenimus. 
Antiquum  et  vetus  sic  differunt,  ut  illud  denotet  aliquid, 
quod  ante   fuit,    nec    amplius    exstat,   hoc  significet  ali- 
quid  quod  per  longum  tempus  exstitit.   Ergo  Plautus  di- 
cit:    iiantiquum    scelus",    quoniam   jam    pridera    factum 
erat,  vetus,  cujus  vestigia  nondum  evanuerant. 

Vs.  477  pro  ncajmtale"  in  plurimis  editionibus  le- 
gitur:  iiAntiquomf"  quod  tribuitur  Theuropidi.  Melius 
tamen  videtur  cum  Ritschelio  legere  caputale,  quoniam 
et  repetitio  verbi  antiquom  e  superiore  versu  nimis  lan- 
guet,  et  illud  sensui  magis  convenit,  quo  explicatur 
quare  domus  capitalis  facta  sit;  quod  Theuropides  non 
intellexerat  (vs.  475);  Tranioni  igitur  id  tribuendura. 

Ibid.  adeo  nunc;  adeo  hoc  loco  idem  significat,  quod 
Graecum  yi,  quo  nimirum  rei  cuidam  vel  ejus  attributo 
major  vis  additur;  ut  in  lytuyf,  avvoq  yt,  vvv  yt,  cet. 
Germanice:  gerade,  eben;  vernacule,  juist. 

Vs.  488. 

Atque  ille  exclamat  derepente  maxumum. 
Particula  aique  indicatur  hic  temporis  nexus  et  continua 
series.     Cf.  Hand.  Tursell.  I,  pag.  480. 

Vs.  495  sq. 

Interdum  itiepte  stultus  es,  [Theuropides.^ 
Th.   Taceo.    Tr.  Set  ecce,   quae  illi  ille  inquit  [mortuos:] 
In     editione    Weisii    hi    versus    in    unum    conflati    sic 
leguntur : 

Interdum  inepte  8tultus's.     Sed  ecce,  quae  ille  ait: 
melius   tamen  erit    cum  Ritschelio  supplere  vs,  495  no- 
men  Theuropides,    eumque  versum  in  duos  partiri.     Rit- 
schelii    correctio    nititur  auctoritat*  codicis  B,  lectionem 
exhibentis  hancce: 

Interdum  inepte  stultus  es. 
Th.  Taceo,  Tr.  sed  ecce  quae  ille  inquit. 
Atqui  priori  versui  desunt  duo  integri  pedes ,  quare  Rit- 
schelius  recte  inseruit  n  Theuropides",  quod  nomen  facile 
excidere  potuit.  Alter  vero  claudicat  metro,  quem  sic 
legendum  censeo  ut  Ritschelius  facit,  insertis  illi  et 
mortuos. 

Vs.  500  sq. 

per  Jidcm 

Deceptus  sum: 

Sic  saepe  veteres.  Cf.  Cic.  pro  Rosc.  Am.  cap.  40 :  //  Ad 
cujtts  iffitur  fidem  confugiet,  cum  per  ejus  fidem  laeditur, 
cui  se  commiseritf" ,  Liv.  I:  9,  Caes.  B.  G.  I:  46. 
Vs.  504. 

Scelestae  haec  aedes ,  impiast  hahitatio. 
Vulgo  locus,  ubi  scelus  quoddam  commissum  erat  vel 
aliquid  mali  acciderat,  scelestus  vocabatur,  ut  v.  c.  Via 
scelesta,  in  qua  TuUia  paternum  corpus  obtriverat,  Forta 
scelesta,  qua  Fabii  exierant.  Simili  sensu  impia  voca- 
tur  habitatio ,  quam  nefas  est  occupare,  foedatam  cru- 
ore  nondum  expiato. 

Vs.  610. 

Perii:  illitce  hodie  hanc  conturbabunt  fabulam. 
Haec  verba  Tranio  secam  loquitur.    Nimirum  sooii  com- 
missationis    intus    erant    et  casu  quodam  aliquid  concre- 
puit,   quo  audito  Theuropides  Tranionera  de  liac  re  cer- 
tiorem    facit,     qui    metuens,     ne    strepitus   seni   posset 
indicare   se  mentitum  esse,  haec  verba  loquitur. 
Vs.  512—514, 
Th.   Quid  tute  tecum  loquere?  Tr.  Abscede  ab  ianua: 
Fuge,    obsecro    hercle.     Th.  Quor  fugiara  ?    Te.   Etiam 

tu  fugis? 
Th.  Nihil  ego  formido :  pax  mihist  cum  m-ortui-s. 
Tranio,  ut  magis  persuadeat  seni  aedes  scelestas  esse,  il- 
lura    strepitum,   quem    audiverat,   nihil  aliud  esse  dicit, 
nisi  vocem  submissam  hospitis  mortui.  Vs.  513  sq.  vu^o 
personae  sic  distinguuntur : 
Tk.    Fiige,    obsecro    hercle.    Th,  Qiior  fugiam?    Etiam  t% 

fugisl 
Te.  Nihil  ego  formido ,  pax  mihi  est  cum  mortuis. 
At    post    verba    Theuropidis:    nQuor  fugiam",     Tranio 
eum  iterum  incitat  ad  fugam.    Ad  quae  Theuropides  apte 
respondet:    uNihil   ego  formido",   cet.,  quae  verba  non 
bene    conveniunt    cum  iis,  quibus  Tranio  modo  animum 
meticulosum  prodidit,  ideoque  servo  non  tribuenda. 
Vs.  515. 

Heus,  Tranio 

Eecte  Ritschelius  et  Eostius  (Opusc.  Plaut.  II  pag.  186) 
animadverterunt ,  haec  verba  Theuropidi  tribui  non  posse. 
Apparet  enim  e  vs.  517  Tranionem  verba  vs.  515  sq.  non 
dicere  Theuropidi,  quippe  cui  tum  nuUa  causa  esset,  cur 
diceret :  //  quaeso  quid  ....  segregas  ?  "  Igitur  magis  mihi 

placet  cum  illis  haec  verba  tribuere  uni  eorura  qui  in- 
tus  erant,  fortasse  Philolachi,  qui  nimirura  scire  cupe- 
ret  quo  in  loco  res  esset.  Quem  tum  servus  raonet  ne  se 
appellet,  tiraens  ne  tali  indicio  argueretur  et  a  sene 
in  manifesto  mendacio  deprehenderetur ,  quam  ob  causam 
etiara    fingit    illud    spectrura    secura    loqui.    Cf.  vs,  520. 

Vs.  517  sq. 
Th.   Quaeso  quid  [istuc  est?  quor  sermoneni]  segregas? 
[Tr.  Cave  verbum  faxis.  Th.  Quae  r]  es  te  agitat,  Tranio. 
Hi   versus   in    plurimis  editionibus  uno  versu  continuati 
leguntur,  verum  in  tribus  codicibus  B,  C,  D  vestigia  su- 
persunt  duorum  versuum,  hoc  modo: 

Queso Quid  segreges. 

este  agitat  tranio 

unde  vulgo  hic  versus  conflatus  est: 

Quaeso,  qidd  aegre  est?  quae  res  te  agitat,  Tranio? 
verum  sensus  postulat  ut  statuamus  aliquid  excidisse. 
Primum  Tranio  ad  Philolachem  vel  unum  eorum,  qui  intus 
erant,  separatim  verba  fecerat  (vs.  515  sq.).  Theuropides, 
qui  cum  eo  jam  diu  sermocinatus  erat  neque  explicare 
poterat,  quid  esset  cur  servus  ad  alium  verba  faceret, 
non  potuit  non  eum  rogare  causam  hujus  rei,  quod  facit 
vs.  517;  cujus  igitur  versus  suppleraentum  factum  a  Eit- 
schelio  probandum  censeo.  E  vestigiis  versus  alterius  ap- 
paret  Theuropidem  e  Tranione  quaesiisse  quae  res  eum 
agitaret  et  tantopere  soUicitum  teneret;  quae  quaestio  fieri 
non  poterat  post  vs.  517.  Hanc  ob  causam  mihi  qui- 
dem  cum  Ritschelio  certum  videtur,  inter  ea  quae  excide- 
runt,  fuisse  etiam  verba  Tranionis,  quae  recte  ille  sup- 
plevit,  quippe  optime  cura  anirao  raeticuloso  illius  servi 
convenieutia 

Vs.  524  sq. 
Th.  Qnor  non/ugis  iu? Tb.  [Sine  me:  sat,  quid agam ,1  scio. 
Th.  \Hem ,]  quid  modo  igitur  ?  cur  tanto  opere  extimueras  ? 
Hi  versus  vulgo  leguntur  sic: 

Th.  Cur  non  fugis  tu  ?  Tr.  Pax  mihi  est  cum  mortuis. 
Th.  Scio.  Quid?  modo  igitur  cur  tantopere  extimueras? 
Quod  attinet  ad  verba  ultima  prioris  versus :  n  Pax  mihi 
est"  cet.,  ea  Eitschelius  rccte  mihi  videtur  statuisse  ite- 
rata  esse  e  vs.  514,  quae  hanc  etiara  ob  causam  spuria 
judico,  quod  propter  animum  meticulosum  Tranionis  huic 
servo  parum  conveniunt,  Theuropidi  autem  hoc  loco  tri- 
bui  non  possunt,  quoniam  non  cohaerent  cum  verbis  ejus  : 
rf  Quor  nou  fugis  tu"?  Hinc  sequitur  etiara  verbum  scio 
non  esse  Theuropidis.  Ingeniose  Ritschelius  lacunam, 
quam  statuendam  csse  nunc  nemo,  opinor,  erit,  qai 
neget,  supplevit,  versibus  sic  interpolandis ,  ut  supra 
descripsi. 

Vs.  528. 
Atque  llerculem  invoca.  th.  Hercules,  te  ego  invoco. 
Nimirum  Herculem  uWiixuxov  ac  portentorum  domitorem. 
Eodem  modo  apud  Aristophanem,  in  Plut.  vs.  417,  Chre- 
mylus,  quum  videbat  horridam  squalidamque  Jltvlui' ,  ex- 
clamat:  ifHQuxkng".  Ci.  Turnebus  ad  h.  1.  Ceterum  ver- 
sum,  qui  vulgo  sic  legitur: 

Atque  Herculem  invocabis.  th.  Hercules,  te  invoco! 
claudicante  metro,   emendavit  Ritschelius,  mutato  futuro 
in    imperativum,    qui   hic    aptior    est    et    inserto   verbo 
ifcgo".    Quibus    dictis    Theuropides    abit,    quod  efficias 
e  verbis  Tranionis  vs.  529 — 531 : 

Et  ego,  tibi  hodie  ut  det,  senex ,  magnnm  malum. 

Pro  di  immortales,  obsecro  vostram  fdem, 

Quid  ego  hodie  negoti  confeci  mali. 
quae    certe  numquara  pronuntiavisset,  si  adfuisset  senex. 


SCENA    l. 


Vs.  b'ii  sq. 

Scelestiorem  ego  annum  argento  faenori 
Numquam  ullum  vidi,     .... 
Scelestiorem    vocat   annum,  qui  magna  infelicitate  premi- 
tur,  uTv/taTfoor.     Cf.  vs.  563. 
Vs.  537  sq. 

Danista  adesi,  qui  dedit  [argentum  faenori^ 
Qiti  amicast  empta  quoque  \opus  in  sumptus  fuit.] 
Hi  duo  versus  in  editione  Weisii  uno  ordine  leguntur  sic: 

Banista  adest,  qui  amica  est  emta,  qui  dedit. 
quae    omnino    niliil    significare,    uemo    non    videat.     In 
codice  B  apertissime   duorum  versuum   spatium  monstra- 
tur  verbis  sic  positis: 

Danista  adest  qui  dedit 

Qui  amica  esf  empta  quoque 

Lacuna    igitur    in    hoc    codice    relinquitur,    quam    jam 
Gronovius,    exemplum    secutus    Camerarii,    sic  supplevit 
ut  Eitschelius  habet. 
Vs.  546. 
Pergam  turhare  porro :  ita  haec  res  postulat. 
Turbare,  i.  e.  turbas  excitare,  ut  vs.  1032  et  1053. 

Vs.  549  sq. 


TR.  Ei  tnisero  mihi: 

Metuo  ne  techinae  meae  perpetuo  perierint. 
Techinae ,    ita    optimi   codicis  auctoritate  scribit  Eitsche- 
lius  pro  technae,  quamquam    hoc    metro    satisfacit.     Ce- 
terum  haec  Tranio  secum  loquitur.     Cf.  vs.   551. 

Vs.  554  sq. 
TB.  Negat.  [th.  Negat,  inquam.  te.  Perii,  rem\  quom  cogito. 
[Non  confitetur?  th.]  Bicam,  si  confessus  sit. 
Hi  versus  mutili  leguntur  in  codicibus  B.  C.  D.  hoc  modo: 

TR.  Negat quom  cogita 

dicam  si  confessus  sit 

Extrema  prioris  versus  verba  nullius  esse  possunt  nisi 
Tranionis,  quae  ille  secum  loquitur;  itaque  consentaneum 
est  praecedere  verba:  uPerii,  rem" — quibus  insertis  effici- 
tur  aptissima  exclamatio  servi,  qua  significatur,  illum 
in  timore  versari.  Hinc  sequitur,  post  verbum  Tra- 
nionis  nnegat"  Theuropidem  aliquid  dixisse,  quod  in- 
terciderit;  id  nihil  aliud  esse  potuit  nisi  affirmatio  ite- 
rata  eorum ,  quae  jam  dixit.  Porro ,  postquam  Tranio  se- 
cum:  ffPerii,  rem  quom  cogito" ,  etsi  jam  satis  certus 
est,  venditorem,  a  quo  Theuropides  aedes  suas  emerat, 
factum  de  hospite  necato  pernegare,  tamen  simulat  se 
credere  non  posse,  necuUam  fidem  haberi  iis  quae  narravit. 
Quocirca  non  mirum  videtur  verba :  //  Non  confitetur  ?" 
excidisse,  quibus  nunc  apte  respondet  Theuropides:  nii- 
cam,  si  confessus  sit."  Probabiliter  igitur  Ritschelius 
lacnuam  supplevit,  auctore  Gronovio. 

Vs.  557. 

Cape,  obsecro  hercle  te,  una  cum  eo  iudicem: 
Quoniam  aedes,    quas    Theuropides    emerat,    scelestas  et 


os 

impias  esse  servus  mentitus  erat,  venditor  autem  nulluin 
verbum  de  spectro  rauttivisset ,  Tranio  senem  hortatur, 
ut  actionem  furti  intendat  in  eum,  quo  magis  scilicet 
persuadeat  seni,  ut  suis  fidem  habeat  mendaciis. 

Vs.  561. 

Qui  ii/i/d  nec  faeims  nec  s  rtem  argenti  danunt. 
Pronomen  ad  utrumquc,  herum  et  servum ,  pertinet.  Cf. 
Aul.  III:  2:  23  sq. 

EU.  Etiam  rogas ,  sceleste  homo?  qui  angulos  omnes 
Mearum  aedinm  et  conclavium  mihi  perviam  facitis. 
Amph.  II:  2:  107  sq. 

Cur  igitur  praedicas , 

Te  heri  me  vidisse,  qui  hac  noctu  in  portum  advecti  sumiis? 

Vs.  562. 
TH.  Quo  te  agis?  tr.  Nequoqnam  aieo.  ne  ego  sum  miser , 
Neqnoquam  idem  quod  non  quoqiiam,  i.  e.  in  nullum  lo- 
cum.  Cf.  Liv.  XXXIV:  16.  i.  f.  Priusquam  inde  quo- 
qnain  procedere ,  Lucret  I:  1053  Neque  quoquam  posse 
resohi,  i.  e.  nin  aliquam  rem."  Plurimi  libri  scripti  et 
editi  habent  nec  quoqiiam ,  quod  ipsum  quoque  conjunctim 
scribi  potuit  necquoquam,  pro  neqiioquMm.  Antiquos  enim 
nec  pro  ne  dixisse,  docet  Festus  s.  v.,  unde  in  nonnuUis 
compositis  remansit ,  ut  in  necopinvs ,  negotium  {nec-otinm). 

Vs.  566. 

Set  occupaho  adire 

Occupare  est  hoc  loco  antevertere  aliquem" ;  igitur  si- 
gnificat :  //  ibo  ad  eum  priusquara  ad  me  eat. "  Timuit 
autem  Tranio  ne,  si  danista  prius  veniret  ad  se,  ille 
hoc  facturus  esset  nimio  cum  clamore,  quo  Theuropides 
omnem  rem  edoceretur.  Cf.  vs.  576.  De  illa  constru- 
ctione  verbi  occupare  Cf.  Pseud.  IV:  I:  17  sq. 

dum  ille  dormil ,  volo 

Tu  prior  occupes  adire.  cet. 
Poen.  I:  2:  110—112: 

Quae  habent  nocturna  ora ,  noctu  sacrujicatum  ire  occupant ; 
Priusquam  Venus  expergiscatur ,  prius  deproperaut  sedulo 
Sacruficare:  cet. 

Ys.  567. 

TB.  Hilarus  est.  frustrast  homo. 

In  editione  Weisii  sic  distiuguuntur  personae: 
.  .  .  ,  .  .  DAN.  Hilarus  est.  tr.  Fnistra  est  homo. 
nemiuem  tamen  fugiet  verba;  uhilarus  est"  non  adanista, 
sed  in  danistam  dici,  ut  qui  hilaris  erat,  quia  sperabat 
argentum  sibi  redditum  iri.  Frustra  esse  dicitur  cu- 
jus  consilium,  conatus,  spes  inanis  est,  fallitur.  Cf. 
Amph.  III:  3:  20,  Capt.  IV:  2:  75,  Men.  IV:  3:  18, 
Merc.  III:  1:  30,  Pers.  I:  3:  60,  Rud.  IV:  3:  41, 
IV:  7:  29,  Truc.  IV:  2:  45,  Sall.  Jug.  Cap.  7,  74,  87. 

Vs.  568. 

Salvere  iubeo  te ,  Misargyrides ,  bene. 
Misargyrides   MiauoyvQiSrjq,   quasi    qui   pecuniam  oderit, 
ironice  appellatur  pro  Philargyride,  OiXuoyvold rjq. 

Vs.  570. 

Continuo  adveniens  pilum  iniecisti  mihi. 
i.  e.  // impedimentura  raihi  attulisti  et  quasi  pilo  injecto 
moratus  es  me."  Metaphora  ducta  a  Romanorum  acie. 
Cf.  Qronovius  Lectt.  Plautt.  pag.  198.  Pila,  genus  ha- 
stae ,  gerebant  milites  gravis  armaturae ,  qui  in  proeliaudo 
primum,  modico  spatio  ab  hostibus  distantes,  pila  con- 
jiciebant;  deinde  res  gladiis  gerebatur.  Lipsius  comparat 
dictum  hoc  Ciceronis ,  pro  Mur.  cap.  21-:  //  Qiiam  te  se- 
curim  injecisse  putas  i^etiiioni  meae." 

Vs.  571. 
Dan.  Hic  homost  inanis.    Tr.  Hic  hovio  certest  ariolus. 
Inanis,   h.   e.    inanis    a    marsupio,    i.    e.    qui    ne  num- 
mum    quidem    liabet.      Ad   quod  Tranio    festive  respon- 
det:    nhic    homo   certest   ariolus"   quippe  qui  tam  acute 
verura  divinasset. 

Vs.  575. 
Dan.  Qiuid  est  ?  Tk.  Concede  huc.    [Dan .   Quin  mihi  fae- 

nus  redP^ditur  ? 
Hic  versus  in  codicibus  B.  C.  D.  sic  legitur  cum  lacuna : 

Quid  est?  concede  huc ditur 

quae  suppleta  est  e  codice  T  et  edit.  princ. ,  ubi  tamen 
legitur  iiargentum",  pro  quo  recte  Ritschelius  reposuit 
iifaenus",  coll.  vs.  580  et  584. 

Vs.  585. 
Heu,  hercle  nunc  tu  abi  modo  domum:  ausculta  mihi. 
Pro  nnunc  tu  ahi"  vulgo  legitur  nnae  tu  ahi",  quod 
non  probandum  j  nam  nae  usurpatur  ab  iis ,  qui  confidenter 
aliquid  affirmant,  numquam  vero  a  jubentibus.  Cf.  Amph. 
I:  1:  172.  Nae  ego  homo  infelix  fui,  Asin.  II:  4:  3 
Nae  ille  edepol  ....  consuluit,  Aul.  III:  2:  3.S. 
Nae  ego  edepol  veni  huc  auspicio  malo ,  et  sexcentis  aliis  locis. 

Vs.  586—618. 
Dan.   lam  hercle  ego  illum  nominaho.    Tr.  Euge  strenue. 
Dan,   [Heus,  Philolaches,  exi  intus,  faenus  reddito.] 
Tr.  Beatus  vero  es  nunc ,  quom  clamas.   Dan.  Meumpeto. 
Multos  me  hoc  pacto  iam  dies  frustramini. 
Molestus  si  sum,  reddite  argentum:  abiero. 
Responsiones  omnis  hoc  verho  eripis. 
Tr.    Sortem  aceipe.    Dan.  Immo  faenus,  id  primum  volo. 
Tb.   Qtiid  ais  tu?  lun' ,  hominum  omuiu^n  taeterrume , 

J^enisti  huc  te  extentatum?  agas  quod  in  manust. 

Non  dat,  non  dehet.  Dan.  Non  dehetf   Tr.  Ne  gry  quidem 

Ferre  hinc  potes.  an  \vis  ali\quo  hinc  abeat  foras. 

Urbe  exulatum  faenoris  causa  tui  ? 

Dan.  [^Quid  id  ad  me?  modo  nunc  reddat  argentum  mihii] 

Tr.  Quin  sortem  \_iam  redhi\leiit.    Dan.  Quin  eam  nonpeto : 

Mihi  faenus  reddat ,  faenus  actutum  mihi. 

Tr.  Molestus  ne  sis:  nemo  dat:  age  quod  lubet. 

Tu  solus  credo  faenore  argentum  datas. 

Dan.   Cedo  faenus ,  redde  faenus ,  faenus  reddite. 

Daturin    estis  faenus  actutum  mihi  f 

Daturne  faenus?    Tr.  Faenus  illic,faenus  hic. 

Nescit  quidem  nisi  faenus  fabularier 

Veterator:  neque  ego  taetriorem  beluam 

Vidisse  me  umquam  quemquam  quam  te  censeo. 

Dan.  Non  edepol  nunc  tu  me  istis  verbis  territas. 

Th.   Quod  illuc  est  faenus ,  obsecro ,  quod  illic  petit  ? 

Tr.  Pater  eccum  advenit  peregre  non  multo  prius. 

Illius:  is  tibi  faenus  et  sortem  dabit. 

Ne  inconciliare  quid  nos  porro  postules. 

Vide  num  moratur.     Dan.    Quin  feram,  si  quid  datur. 

Th.   Quid  ais  tu  ?  Tr.   Quid  vis  ?  Th.  Qui^  illic  est  ?  quid 

illic  petit? 
Quid  Philolachetem  gnatum  compellat  meum 
Sic  et  praesenti  tibi  facit  convitium? 
Quid  illi  debetur?  cet. 

Horum  versuum  iu  codice  Ambrosiano  perturbatio  facta 
est,  cujus  sanandae  modum  Ritschelius,  propter  multas 
verborum  ambages,  non  ausus  est  tentare.  Proposuit  ta- 
men  aliquam  medendi  rationem  in  praefatione  editionis 
hujus  fabulae,  pag.  XII — XIV,  nimirum  hancce: 

Dan.  Multus  me  hoc  pacto  iam  dies  frustramini. 

Tk.  Molestus  ne  sis.  nemo  dat:  age  quid  lubet. 

Dan.  Molestus  si  sum,  reddite  argentum:  abiero. 

Responsiones  omnis  hoc  verbo  eripis. 

Ta.  Sortem  accipe.  Dan.  Immo  faenws ,  id  primum  volo. 

Tu.   Quid  ais  tu?  tun' ,  hominum  omnium  taeterrume, 

Venisti  huc  le  extentatum?  agas  quod  in  manust. 

Non  dat,  non  debet.     Dan.  Non  debet?  Ne  gry  quidem 

Ferre  hinc  potes.  an  \yis  ali\quo  hinc  abeat  foras. 

Urbe  exulatum  faenoris  causa  tui? 

[Dan.   Quid  id  ad  me?  modo  nunc  reddat  argentum  mihi.\ 

Te.  Quin  sortem  [iam  redhi\bebit.   Dan.  Quin  eam  nonpeto: 

Mihi  faenus  reddat,  faenus  actutmu  mihi. 

Tk.  Tu  solus,  credo ,  faenore  argentum  datas. 

Dan.  Cedo  faenus :  redde  faenus :  faenus  reddite. 

Baturne  faenus?    Te.  Faenus  illic ,  faenus  hic. 

Nescit  quidem  nisi  faenus  fabularier 

Veterator.  neque  ego  taetriorem  beluam 

Vidisse  me  umquam  quemquam  quam  te  censeo. 

Dan.  Non  edepol  nunc  tu  me  istis  verbis  territas. 

lavi  hercle  ego  illum  nominabo.  Tk.  Euge  strenue. 

[Dan.  Heus,  Philolaches ,  exi  intus:  faenus  reddito.] 

Te.  Beatus  vero  es  nunc,  quom  clamas.  Dan.  Meum  peto. 

Th.     Quid  ais    tu?     Tk.   Qiiid  vis?     Th.   Quis  illic  est  ? 

Quid  illic  petit? 
Quid  Philolachetem  gnatum  compellat  meum 
Sic  et  praesenti  tibi  facit  convitium  ? 
Tk.  Pater  eccum  advenit  peregre  non  multo  prius 
Illius :  is  tibi  faenus  et  sortem  dabit. 
Ne  indonciliare  quid  nos  porro  postules. 
Dan.  Daturin    estis  faenus  actutum  mihi? 

Tii.  f1j«?e  num  moratur.  Dan.  Q^i«  feram ,  si  quid  datur. 
Th.  Quod  illuc  est  faenus ,  ohsecro ,  quod  illic  petit  ? 

Quid  illi  dehetur?  cet. 
quae  paucis  explicare  conabor.  Post  vs.  585,  quo  Tranio 
dixit:  II  tu  ahimodo",  aptius  videtur  danistam  respondere 
iimuUos  me  hoc  pacto  iam  dies  frustramini",  quoniam 
propter  penuriam ,  qua  laborabat  Philolaches ,  coacti  erant 
saepius  jam  id  dicere  danistae,  qui  nunc,  morae  impa- 
tiens,  haec  verba  effert,  necdum  tamen  ita  iratus 
erat,  ut  jam  ad  minas  vs.  586  enuntiatas  procederet.  Ad 
haec  apte  Tranio  iterum  dicit:  //sibi  pecuniam  non  esse, 
danistam  igitur  non  debere  molestum  esse,  quoniam  nemo 
esset  qui  daret^'  (vs.  601).  Quibus  danista  respondet: 
//uno  modo  tantum  eflBcere  potes  ut  abeam,  nimirum 
argento  reddendo"  (vs.  590  sq.).  His  dictis  sermo  recte 
procedit  usque  ad  vs.  600 ,  post  quem  Tranio ,  indignatus 
ob  pertinaciam  danistae,  ex  eo  quaerit,  num  putet  ne- 
minem  alium  esse  qui  daret  pecuniam  foenore?  seigitur, 
si  umquam  sibi  pecunia  opus  foret,  certe  non  ab  eo  peti- 
turum.  Nunc  magis  instat  danista,  ira  commotus  propter 
ea  quae  dixerat  Tranio :  uCedo  faenus,  redde  faenus" 
cet.  (vs.  603 — 605);  at  Tranio,  quem  jam  dudum  piget 
ejus  repetitionis ,  exclamat:  nfaenus  hic ,  faenus  illic" 
cet.  (vs.  605 — 608).  Danista,  qui  nihil  petebat  nisi  de- 
bitum ,  respondet  //  nou  me  territas  istis  verbis ,  omnia  quae 
dicis  nil  moror,  si  tu  non  vis  placide  mihi  argentum  red- 
dere,  Philolachetis  nomen  alta  voce  exclamabo"  (vs.  586, 
609).  Quoniam  Tranioni  in  animo  erat  eum  ad  incitas 
redigere,  dicit:  nfac  quod  dicis,  clalna  quantum  potes 
(vs.  586).  Jam  dauista  facit  quod  modo  proraiserat 
et    Philolachetcm    magno   clamore   vocat  (vs.    587,    sup- 

pletum  a  Ritschelio).  Ironice  servus  reponit:  n  Be- 
atus  vero"  cet.  ad  quod  danista  nnihil  facio  alieni, 
nihil  peto  nisi  quod  meum  est"  (vs.  588).  Theuropides , 
qui  hucusque  nihil  de  eorum  coUoquio  intellexerat,  nunc 
audito  nomine  filii  sui,  aptissime  sermonem  interpellat 
dicens :  r/  Quid  ais  tu  T'  et  Tranio  ad  eum  accedens : 
n  Quid  visf",  iterumque  Theuropides:  //  Quis  illic  est"  cet. 
(vs.  615 — 617).  Tranio  rursus  ad  danistam  se  conver- 
tens,  ei  persuadere  conatur  patrem  argentum  illi  reddi- 
turum  (vs.  611 — 613).  Danista,  his  parum  fidei  habens, 
exclamat:  nBatunrC  estis"  cet.  (vs.  604).  Quem  ut  placet 
Tranio ,  dicit :  //  Fide  num  moratur ",  et  danista ,  qui 
diutius  expectare  non  vult ,  profert  verba :  //  Quin  feram  " 
cet.  (vs.  614).  Denique  Theuropides,  quoniara  Tranio  ad 
quaesJionem  noudum  responderat,  iterum  eum  xoga.i,  quid 
sit  illud  faenus,  de  quo  collocuti  sunt  (vs.  610):  dein- 
ceps  inde  a  vs.  618  omnia  justo  otdine  procedunt.  Post 
vs.  586  aliquid  excidisse  hanc  ob  causam  certum  mihi  vi- 
detur,  quod  post  minas  danistae,  et  stimulationem  Tra- 
nionis,  illum  facere  oportuit  quod  promiserat;  quare 
Ritschelius  commode  lacunam  supplet  hoc  modo: 

Heus,  Philolaches ,  exi  intus ,  faenus  reddito. 
Pro  u hoc  verlo  eripis"  (vs.  591)  Rostius  (Opusc.  Plaut.  1. 
pag.  136  sq.)  recte  reposuit:  nhocverbum  eripit" :  nam  ita 
toUitur    mutatio    numeri,    quae   explicari  nequit.     Eripit 
habet  Cod.  Lips.  et  Edit.  Princ. 

Vs.  593. 

Quid  ais  tu?  tun' . 
Acute   Ritschelius    hoc  loco    pronomen    iteravit,    quod 
convenit    animo    indignabundo.     Cf.     Capt.    II:    3:    84. 
Men.  IV:   2:   95,  V:  9:   17. 

Vs.  594. 

Venisti  huc  te  extentatum? 
Extentare,  frequentativum  verbi  extendere ,  significat 
majore  vi  extendere:  itaque  extentare  se  est  corpus  suum, 
h.  e.  vires,  nervos,  latera,  pulmones.  Sic  extentare 
nervos  Lucret.  III:  491.  Verha  haee  significant:  //Ve- 
nisti  huc  ut  vires  laterum  tuorum  clamando  experires , 
atque  ostenderes."  Verbum  extentare  tam  aptum  est, 
ut  nec  lectio  ostentatum,  nec  conjectura  Camerarii  exter- 
natum,  quamvis  utraque  doctissimos  nacta  sit  patronos, 
ei  sint  anteponendae. 

Vs.  595. 
Ne  gry   quidem,   est  Graecum  ovSi  yQv,  quod  proprie  de 
vocis  sono   dictum  esse,  e  verbo    inde    derivato    yqv^ttv 
patet,  unde  proprie  dicitur  ovSt  yqv  dnoxQtvta&cu ,  similia; 
deinde  ad  alias  res  translatum  significat  id.   quod  ne  Ai- 
lum   quidem,    sive  ne  tantillum    quidem.     Ceterum   debe- 
tur  haec  lectio  Acidalio,  a  quo  recepit  Eitschelius 
Vs.  596  sq. 
Ferre  Ainc  poies.  an  [vis  ali\qm  hinc  abeat  foras 
TJrhe  exulatum  faenoris  causa  tui? 
in  codicibus  B.  C.  D.  sic  leguntur  mutili : 

Ferre  hoc  potes  an Quo  habeat  foras 

Urhem  exsul his  causa  tui 

quam  lacunam  Camerarius,  duce  ex  parte  Pylade,  sic  sup- 
plevit: 

Ferre  hoc  potes  f  an  [mavis  ut  ali\quo  aheat  foras  ? 
Urhem  exul  [linquat  factis^  hic  causa  tui  ? 
editio  Weisii  hoc  modo: 

Ferre  hinc  potes.  An  [mavis ,  ut]  abeat  foras , 
Urhem  exul  [linquat,  actus\  hinc  causa  tui? 

Le  Maire  cum  Gronovio  Camerarii  lectionem  rece- 
pit,  nisi  quod  pro  factia  posuit  factus.  Quicumque 
has  lectiones  cum  Ritschelii  emendatione  comparaverit, 
non  dubitabit  hanc  illis  anteponere.  In  priore  versu  hinc 
dbeat  acute  factum  ex  habeat;  in  altero  '\s,iViA.  factus  sive 
actus  jam  supervacuum  est.  Ritschelii  lectio  pro  parte  af- 
firmatur  auctoritate  codicis  A,  quem  Schwartzmannus 
animadvertit  eam  lectionem  exhibere: 

UrBE-EXULATUM CAUSATUI, 

Ceterum  manifestum  est  post  vs.  597  aliquid  excidisse, 
quia  verba  Tranionis  vs.  599  non  bene  cohaerent  cura 
iis  quae  ipse  dixit  vs.  597.  Lacunam  Ritschelius  sup- 
plet  sic: 

Dan.  Quid  id  ad  mef  modo  nunc  reddat  argentum  mihi. 
quibus   congruit  Tranionis  responsum  vs.  599: 

Q,uin  sortem  \iam  redhtjbebit. 
quemadumdum  rursus  e  conjectura  recte  scripsit  Ritsche- 
lius,  quum  iu  codicibus  B.  C.  D.  sit : 

Quoi  sortem licebit.    dan.  quin  non  peto: 

Post  hunc  versum  in  editione  Weisii  leguntur  verba: 

Th.  Eia,  mastigia,  ad  me  redi.  Tr.  iam  istic  ero. 
quae  e  vs.  741  male  huc  illata  sunt. 

Vs.  602.  Datas,  a  verbo  daiare  quod  factum  simili- 
ter  ut  natare.  Cf.  Aul.  IV:  4:  10,Pseud.  II:  2:  32,  Si- 
milc  est  votare  infra  vs.  869. 

Vs.  613.  Inconciliare,  i.  e.  irritare,  alienare,  ini- 
micum /acere.     Cf.  Trin.  I:  2:  99. 

Inconciliastiu'  eum,  qui  mandatust   tibi? 
Pers.  V:  2:  58. 

Eo  credo,  quia  non  inconciliavit ,  quom  tc  enio. 
Ti.rnphus  comparat  Iloratianum  inimicare,  Od.  IV:  15: 1 9  ?fj. 

Non  ira ,  quae  procndit  enses , 
Et  miseras  inimicat  urbes. 

Vs.  629. 

Adeo  etiam  faenus  creditum  argevti  avdio. 
Adeo  hoc    loco    habet   vim  augendi  sive  intendemli ,    ut 
haec  verba  sic  explicanda  sint:   nhuc  etiam  accedit,  quod 
avdio"  cet.  Cf.  Amph.  I:  1 :   101. 

Hoc  adeo  hoc  commemini  magis. 
Ibid.  II:  2:  55. 

Quamque  adeo  cives  Thebani  vero  rumifcant  probam. 
Cf.  porro  Aul.  IV:  2:  16,  Capt.  II:  2:  98,  III:  3:4. 
Men.  Prol.  21,  IV:  2:  32,  et  alibi  passim. 

Vs.  632. 

Velim  quidem  hercle  ut  uno  nummo  plus  petas. 
Haec  verba  Tranio  pronuntiat  ita,  ut  post  petas  aposio- 
pesis  statuenda  git;  nimirum  sententia  haec  est:  //siuno 
nuramo  plus  peteres  quam  tibi  debetur,  certe  me  tenere 
non  possem  quin  te  enecarem. 

Vs.  640  sq. 

Nam  postquam  haec  aedes  ita  erant  tit  dixi  tibi , 

Coutinuost  alias  aedis  mercatus  sibi. 
Hi  versus  vulgo  leguntur  post  vs.  650,  ubi  nemo  non 
concedat  alieno  loco  positos  esse.  Postquam  enim  rogaverat 
Theuropides ,  quid  eo  argento  factum  esset ,  quod  a  danista 
sumsissent,  et  Tranio  responderat,  Philolachem  emisse 
aedes ,  senex  secum  dicit :  //  Euge  Philolaches  patrissat  (vs. 
638  sq.);  et  Tranio,  quasi  oratio  non  abrupta  fuisset, 
pergit  loqui  et  causam  enarrare,  cur  erilis  filius  has  aedes 
emisset,  quod  apte  facere  non  potuit  post  vs.  650,  quo 
loco  non  sermo  est  de  causa  emtionis,  sed  de  pretio  et 
arrabone. 

Vs.  644  sq. 

Th.  Nam  quid  ila?  Tr 

speculo  claras:  clarorem  merum. 

Post  verba  Theuropidis :  nnam  quid  ita/'"  aliquid  excidisse 
ex  eo  patet  quod  nihil  est,  unde  pendeat  ablativus  speculo; 
quod  recte  Eitschelius  vidit  sarsitque  lacunam  hoc  modo : 
Th.  Nam  quid  ita?  [Tr.  Cor  tibi  exsultaturum  arbitror: 
Magis  hercle'\  speculo  claras,  clarorem  merum. 
Tranioni  enim  in  aiiimo  erat  seni  persuadere  filium  ejus 
recte  emisse  aedes,  hoc  consilio  eas  laudare  coepit.  Ablativus 
speculo  nunc  pendet  a  comparativo  magis  claras.  Claror 
merus  significat :  //  tantam  esse  earum  claritatem  et  pu- 
ritatem,  ut  nulla  macula  insit." 

Vs.  646. 

Bene  hercle  factum.  quid,  eas  quanti  destinat? 
Destinare  in  nomenclatura  emtorum  et  venditorum  signi- 
ficat  acquirere  constituto  pretio,  praesertim  si    arrabo  de- 
tur.  Cf.  Eud.  Prol.  45  sq. 

Minis  triffinta  sibi  puellam  destinat, 
Batque  arrhabonem,  et  iureiurando  alligat. 
Pers.  IV:  3:  80  Etiam  tu  illam  destinas?  Cic.  ad  Fara. 
VII  epist.  23:  uQuod  tibi  destinaras  trapezophoron ,  si  te 
delectat   habebis:  sin  autem  sententiam  mutasti,  ego  habebo 
scilicet. " 

Vs.  647 

Talentis  magnis  totidem,  quot  ego  et  tu  sumus. 
Talentis  magnis;  Talentum  est  pondus  sexaginta  mina- 
rum ;  mina  centum  drachmas  habet ;  drachma  est  prope 
librae  pondo  et  Romanorum  denariura  fere  aequat.  Hoc 
est  talentura  Atticum  commune,  quod  fere  scriptores 
Latini  intelligunt,  nisi  aliud  addatur.    Cf.  Remm.  Fann. 

de  Pond,  vs.  37,  Cic.  Tusc.  V  cap.  32,  Id.  pro  Kabir. 
Post.  cap.  8,  Virg.  Aen.  V:  112,  Plin.  Hist.  Nat. 
XXXV  cap.  10,  XXXIII  cap.  3,  Senec.  Controv.  V 
cap.  34,  Aul.  Gell.  N.  A.  III  cap.  17,  Serv.  ad  Aen.  V: 
112  et  IX:  265.  De  pondere  Cf.  Virg.  Aen.  XI:  333, 
Plin.  Hist.  Nat.  IX  cap.  14,  XII  cap.  17  s.  f.  Cf.  porro 
Paul.  Real-Encyclop.  v.  talentum.  Fuit  etiain  alterum 
genus  talenti  Attici,  quod  majus  vel  magnum  vocant, 
habens  ad  illud,  quod  modo  dixiraus ,  proportionem  ses- 
quitertiam,  continens  octoginta  minas.  Interdum  tamen 
scriptores  talmtum  magnum  vocant  illud  quod  priore  loco 
descripsimus ,  idque  hoc  loco  significatur.  Philolaches  enim 
quadraginta  minas  arraboni  dederat  Simoni,  ut  mentitus 
erat  Tranio,  et  vs.  1021  Theuropides  dicitSimoni:  r/Miuas 
tihi  octoginta  argenti  debeo",  quae  cum  superioribus  faci- 
unt  summam  centum  et  viginti  minarum,  sive  duorum  ta- 
lentorum,  h.  e.  totidem  quot  erant  Tranio  et  Theuropides. 
Igitur  poeta  loquitur  de  talentis  sexaginta  minarum. 

Vs.  650. 

Ilinc  sumpsit,  quas  ei  dedimus.  satin  intellegis? 
Ante    hunc    versum  aliquid  excidisse  inde  apparet,  quod 
nihil   est  quo  pronomen  ei  referatur.     Lacunam  Eitsche- 
lius  sic  sarsit  e  conjectura : 

Ne  ille  illas  redhibere  animum  forte  induceret. 
ille ,    i.    e.    venditor.      Jam    sententia    haec    est:      r/Fi- 
lius    tuus    emit,  has  aedes   duobus   talentis    et    arraboni 
dedit  venditori  qtjadraginta  minas."  Nam  emtio  rata  erat, 
si  pars  pretii  venditori  data  et  ab  eo  accepta  esset. 

Vs.  651. 

Heus,  iam  adpetit  meridies. 

Cf.  vs.  579. 

Vs.  652. 

Absolve  hunc  quaeso,  vomitii  ne  Mc  nos  enecet. 
Hic  versus  vulgo  legitur: 

Absolve  hnnc,  quaeso,  vomitum,  ne  hic  nos  enecet, 
quid  autem  significet  usolve  vomitum",  equidem  fateor 
me  non  intelligere.  Vomere  enim  proprie  dicitur  de  eo , 
qui  levat  stomachum  cibo  vel  potu  supervacuo ;  raeta- 
phorice  de  eo ,  qui  probris  et  conviciis  aliquem  adspergit 
Hac  signiflcatione  non  dubito  cum  Ritschelio  recipere  acutam 
Bothii  conjecturam:  i/vomitu  nehic  nos  enecei",  i.  e.  i/ne 
convicia  sua  in  nos  evomat."  liittera  m  finalis  saepe  omissa. 

Vs.  662  sq. 

TR.  Quid  ego  nunc  agam, 

Nisi  ut  in  vicinum  hunc  proxumum  [rem  conferam]. 
Rem  conferam  Eiitschelius  dedit  pro  librorum  lectione 
mendacium,  quod  e  proximi  versus  fine  huc  irrepsisse 
putat.  Vulgatam  Lambinus  explicat  intelligendo  covfe- 
ram.  Dura  ellipsis,  quae  ne  aptum  quidem  praebet  sen- 
sum,  nam  convertere  mendacium  in  aliquem  vel  dicere 
cet.  significat,  aliquem  mendaciis,  falsis  criminationibus 
petere,  calumniari.  Quare  probabile  est  hoc  vocabulum 
fraude  illatum  esse. 

Vs.  665. 

Calidum  hercle  audivi  esse  optumum  mendacium. 
Calidum  mendacium  i.  e.  recens,  extempore  natum ,  Graece 
&fQfi6v.   Cf.  Mil.  II:  2:  73.   Cedo  ccdidum  consilium  cito. 

Vs.  667. 

Quicquid  dehinc  dicam ,  nunc  id  certumst  dicere. 
Vulgo  legitur: 

Quidquid  dei  dicunt,  id  decretumst  dicere, 
vel  (Edit.  Le  Maire). 

Quidquid  dei  dicunt,  id  rectumst  dicere. 
Quid  sibi  velit  Ritschelius  cum  hac  mutatione,  facta  con- 
tra  fidem  omniura  codicum,  equidem  non  intelligo,  quo- 
niam  utraque  lectio  bene  se  habet,  melius  autem  altera. 
Tranio  in  maximo  nietu  versatur  ne,  si  haesitet,  Theu- 
ropides  omnem  rem  resciscat,  ideoque  deorum  admonitione 
et  instinctu  fisus,  ea  dicere  se  velle  fatetur,  quae  sibi 
dubitanti  extempore  suggerantur,  eaque  recte  dicta  putat. 

Vs.  670. 

Tuu^  emit  aedis  Jilius.  Th.  Bonan  jide^ 
BonarC  Jide?  Ludit  poeta  in  ambiguo,  aliter  enim  loqui- 
tur  senex,  aliter  servus  quaestionem  intelligit.  Theuro- 
pides  hoc  vult:  //re  vera?,  serione?",  servus  autem  simu- 
lat  se  accipere,  quasi  senex  vellet :  //  utrum  dolus  malus 
in  aedibus  vendendis  adhibitus  esset  an  bona  fides,"  ita- 
que  respondet:  nsi  argmtum  redditurus  es,  bonajide  em- 
tae  erunt  aedes." 

Vs.  675. 

Atque  evoca  aliquem  huc  intus  ad  te,   Tranio. 
Intus,  i.  e.  ex  aedibus.     Cf.  Amph.  IT:  2:  148. 

Intus  pateram  proferto  foras. 
Asin.  III:  2:  39. 

Philenium  estne  haec,  quae  intus  exit. 
Cist.  III:  8. 

Dic,  me  orare,  ut  aliquis  intus  prodeat. 
plura  exempla  hujus  usus  e  Plauti  fabulis  collegit  Han- 
dius  in  Tursell.  III:  pag.  445. 

Vs.  683. 
Abit  Theuropides. 

Vs.  688. 

Dum  mihi  senatum.  consili  in  cor  convoco. 

6 

Lepide  et  facete  lioc  dictum,  quoniam  omnia  cogitantur 
in  corde,  quod  comparatur  cum  loco,  quo  senatus  convo- 
cari  solebat,  ubi  de  omnibus,  quae  ad  rempublicam 
pertinerent,  consilia  agitabantur.  Cf.  Epid.  I:  2:  56: 
lam  senatum  convoeabo  in  corde  constliarium. 
Vs.  689. 
JffituT  tnm  accedam  hunc,  quando,  quid  agam ,  invenero. 
De  particulis  igitur  tum,  Cf.  vs.   132. 


SCENA    3. 


Ys.  691. 

Nec  quod  una  esca  me  iuverit  magis. 
Illud   quod  nihil  aliud  esse  credo,  nisi  abl.  quo ,  adjecta 
littera    d    hiatus    evitandi     causa,     ut     etiam    scribitur 
quamd,  ted,  med,  cet. 
Vs.  694. 

Non  mihi  forte  visum  ilico  fuit , 
Haec    verba    signiiicant:    //non   casu  aliquo  mihi  videtur 
factum   esse,    quod  uxor  mihi  prandium  dedit  melius  so- 
lito,    verum    de    industria,  volmt    enim  in  ciibiculnm  me 
abducere. " 
Vs.  699. 

Tota  turget  mihi  uxor ,  scio,  domi. 
Tota  turget,  i.  e.  irata  est.    Cf.  Cas.  II:  5:   17. 
Nunc  in  fermenio  tota  est :  ita  turget  mihi. 

Merc.  V:  3:  3. 

Nam  mea  uxor  propter  illam  tota  in  fermento  iacet. 
Vs.  703  sq. 
8i  guis  dotatam  uxorem  atque  anum  homo  hahet, 
Eum  hominem  sollicitat  sopor:  ibi  omnibus. 
Vulgo  legitur: 

Si  quis  dotatam  habet,  neminem  sopor^ 
Sollieitat.     Ire  dormitum  mihi  odio  est. 
Priorem    versum   Ritschelius    correxit  e  Codice  As,    qui 
praebet  lectionem: 

UXOEEMATQUEANUMHABET. 

quae  lectio  firmatur  etiara  eo ,  quod  codices  B.  C.  D.  habent : 

uxorem haiet 

cum  lacuna.  Verbum  homo  insertum  propter  metrum. 

In  altero  versu  inepta  est  sententia.  Eecte  Ritschelius 
neminem  mutavit  in  iteum  hominem"  et  juvant  antiqua 
exemplaria  Pii,  quae  habent  nhominem."  Hic  versus et supe- 
rior  sic  explicandi:  //si  quis  dotatam  uxorem  habet,  quam 
venerari  oportet  propter  dotem ,  eum  sopor  soUicitat,  i.  e. , 
quum  bene  vult  dormire,  id  non  potest  propter  sollici- 
tudinem."  Ceterum  nibi  omnibus"  ductum  ex  As.  optime 
quadrant  cum  proximis  nire  dormitum  odiost"  quoniam 
senex  loquitur  in  universum.  Tum  demum  ad  se  ve- 
uit:  iiveluti  rmnc  mihi"  quae  ducta  sunt  e  codice  As. 
Vs.   708  sq. 

Atque  pol  nescio  ut  moribus  sient 
Vostrae:  at  haec,  sat  scio,  quam  me  habet  male, 
Ut  moribus  sient  vostrae,  i.  e.  //ut  vestrae  (spectatorum) 
uxores  moratae  sint;"  i/haee,  i.  e.  uxor  mea,  quam  tne 
male  habet,  i.  e.  quam  miserum  rae  faciat,"  probe  scio." 
Cf.  Cas.  I:  27  sq. 

6» 

quot  te  modis, 

Si  vho,  haheho  in  nnptiis  miserum  meis ! 
Men.   IV:    1:   11. 

Jdem,  qnod  semper:  male  habeas. 
Vs.  713. 

Te  ipse  iure  optumo  incusites  licet. 
Vulgo  huic  versui  post  tioptumo"  inseritur  verbum  merito, 
quo  servato  efficeretur  tetram.  acat. ,  parum  hoc  loco  aptus. 
Videtur  esse  interpretamentum  verborum  n  iure  optumo" . 
Ceterum  sententia  haec  est :  //  Ideo  jure  te  ipse  incusites 
licet,  quod  tibi  malefacis;  uxor  tua  non  te  domo  ejecit, 
verum  blanditiis  te  vult  allicere  in  cubiculum."  Tranio 
haec  secum  dicit, 
Vs.  715. 

Hoc  hahet:  repperi  qui  senem  ducerem. 
Significat  hoc  dicto  Tranio  se  reperisse  fallaciam,  qua 
Theuropidem  senem  decipiat.  Dictio  ducta  est  a  ludo 
gladiatorio:  de  eo  enim  qui  victus  erat,  populus  cla- 
mabat:  habet  sive  hoc  hahet.  Cf.  Terent.  Andr.  I:  1:  55 
sq.  Certe  captvs  est,  hahet.  Virgil.  Aen.  XII:  296: 

Iloc  hahet;  haec  melior  magnis  data  victima  divis. 
Vid.  Ruhnken.  ad  Terent.  1.1. 
Vs.   720  sq. 

Si.  ^^  hercle  hau  honum 

Teneo  servom  [tr.  Eia  vero:  quid  ita,  te  obsecro?] 
Post  verba:  nteneo  servvm"  aliquid  excidisse  eam  ob  cau- 
sam  manifestum  est,  quod  verba  Simonis  vs.  722.  n  Quid 
nunc?  quam  mox?"  non  bene  cohaerent  cum  ejusdem 
verbis ,  quae  mode  descripsi.  Ad  verba  heri :  //  Hau  bo- 
nuni  teneo  servum"  consentaneum  est,  Tranionem  rogare 
causam,  cur  ita  se  vocet.    Probabiliter  igitur  Ritschelius 

Tranioni  tribuit  hujuscemodi  verba  :  ti  Eia  vero ,  quid  ita , 
te  obaecro?" 

Vs.  722. 

Quid  nunc,  quam  mox?  .... 
Haec  verba  sunt  quasi  respousum  ad  quaestionem  Trauionis. 
Dicit  Simo:  cur  te  haud  bonum  servum  vocem,  rogas?  Causa 
est  in  promptu:  adspice  modo  vestram  vitam,  quid  nunc  aga- 
tis  et  quam  mox  (quam  cito)  repetituri  sitis  vestras  voluptates. 

Vs.  729. 

Musice  hercle  agitis  aetatem  ita  ut  vos  decet: 
Musice,  i.  e.  splendide,  delicate  et  alieno  sumptu.  Huc 
pertinet  Graecum  proverbium:  ,/ uxunvu  uoiSoi  &vo/niv ," 
i.  e.  i/nos  cantores  sacrijicatnus  sine  fumo;"  et  illud: 
i/uvXrjxov  fiiov  ^fjv,  i.  e.  i/tibicinis  viiain  vicere."  Musici 
enim,  quum  alios  oblectarent  arte  sua,  opipare  ab  iis  ha- 
beri  solebant,  et  tibiciues,  quum  in  sacrificiis  canerent,  de 
pontificum  mensa  laute  vivebant,  atque  adeo  sine  fumo, 
sine  impensa  coenam  sibi  parabant. 

Vs.  738  sq. 

Si.   Quaene  subdttcta  erat 

Tutv  in  terram  1  cet. 
Subducta:  naves  subducuntur  e  mari  in  portum,  deducuii- 
tur   e    portu    in    mare.     Haec    verba  hanc    habent  vim : 
//eane  uavis  periit,  quae  tuto  portum  attigerat?" 

Vs.  741. 

Th.  Heia,   masligia,  ad  me  redi.  Tii.  Tain  isti  ero. 
Theuropides,  quem  jam  diutius  pertaesum  erat  longi  col- 
loquii    Simonis    cum    Tranione,    jam    compiimcre  se  vix 
potest  prae  iracundia;  itaque  in  convicia  erumpit. 

Vs.  742. 
Vellem  iit  tu  velles,    Traiuu.  sel  qnid  esl,  negoli?  cet. 

Vellem  recte  Bothius,  pro  quo  libri  velim;  et  sic  jam 
legit  Muretus,  qui  dictum  eleganter  explicat  his  verbis: 
/fcai  male  et  adversus  anirai  sententiam  erat,  eum  allo- 
quentes  dicebant :  //  vellem ,  quae  velles ,"  quum  indicarent 
dolere  sibi ,  quod  illi  male  esset ;  ac  si  dicerent :  //  vellem 
tibi  ita  esset,  ut  tu  quoque  velles,  mihique  aegre  est, 
quod   tibi  quidquam  praeter  voluntatem  tuam  evenerit." 

Vs.  743  sq. 
Erus  peregre  venit.  Si.  Tune  [tibi  actutum']  chorda  tenditur; 
Inde  ferriterium :  postea  [Tr.  Pol per  tua  te  g]enua  obsecro. 
Hi  versus  sic  mutili  leguntur  in  codice  B: 

Erus  venit  peregre  venit.   Si.  Tunc Cor  tendiiur 

Inde  ferriterium  postea enua  obsecro 

In  priore  versu  alterum  venit  abundare  nemo  erit  quin 
videat.  Cor  Ritschelius,  Camerarium  et  Gronovium 
secutus,  mutavit  in  chorda.  Chorda  tendiiur,  metaphora 
est  petita  a  sagittariis  qui  telum  missuri  tendunt  ar- 
cum ;  significat  igitur :  /f  tibi  infortunium  imminet. "  Com- 
raode  Ritschelius  explevit  versura  addendo:  iftibi  actu- 
tum."  Ferriterium  erat  locus,  ubi  servi  compedibus  fer- 
reis  vincti  asservabantur.  Post  hoc  alii  supplent:  npost- 
ea  recta  in  crucem";  quum  autem  Simoni  in  animo  esset 
servo  gravia  omnia  minitari,  multo  majorem  terrorem  ei 
injicit  aposiopesi  usus,  qua  Tranionem  animi  pendentem 
facit.  Quam  ob  rem  malo  post  verbura  postea  abrumpi 
sermonem.  Tranio  medullitus  perterrefactus  genua  Simo- 
nis  amplectitur  eumque  obsecrat,  ne  se  indicet  hero;  quod 
colligere  licet  e  vestigiis  verbi  genua  in  codice  obviis. 

Vs.  747. 

N^unc  hoc,  quod  ad  te  noster  me  misit  senex, 
Post  hunc  versum  aliquid  excidisse  vix  dubitandum ;  ma- 

nifestum    enim   est,    Tranionem    sententiam    non    absol- 
vere  quem  tale  quid  dicere  voliiisse  conjicio : 
[volo  hercle  certior  fias  e  me,  Simo.] 

Vs.  751. 

Tam  liquidust,  quam  liquida  esse  tempestas  solet. 
Liquidm,  est  proprie  clarus,  serenus,  hoc  loco  placidus ;  velut 
enim  aqua  liquida  opponitur  turbidae,  sic  etiam  animus 
liquidus,  i.  e.  nullis  curis,  nulla  ira  turbatus,  tranquil- 
lus ,  opponitur  animo  agitato ,  inquieto.  Cf.  Turneb. 
ad  h.  1. 

Vs.  752. 

Nunc  te  hoc  orare  iussit  qpere  maxumo. 
Opere  maxumo  pro  maxumopere  sive  maxumo  opere.   Cf. 
Cas.    prol.    21,    II:    7:    7    opere   tam  magno  pro  tanto- 
pere.  Bacch.  U:  2:  1,  Cist.  IV:  2:  48,  Epid.  V:  2:  55, 
Stic.  II:  1:  93.     Mil.  I:  1:   75: 

Nam  rex  Seleucus  me  opere  oravit  mMxumo. 
Pseud.   III:   2:  107: 

Tater  Calidori,  opere  petiit  maxumo. 
in  quibus  locis  verba  illa  tmesi  sejunguntur. 

Vs.  756. 

Et  halineas  et  amhulacrum  et  porticum. 
Amhulacrum  memoratur  etiam  vs.  817: 
Viden  hoc  ante  aedis  vestibulum  et  amhulacrum  quoiusmodi  ? 
unde   colligitur  amhulacrum,   locum  ambulationi  aptum, 
fuisse  in   vestibulo  i.  e.  in  area  ante  januam. 

Vs.  758. 

Bare  volt  uxorem  filio  quantum  potest. 
Quantum  potest,  i.  e.  quamprimum  fieri  potest.   Cf.  Bacch. 
II:  3:   114,  Poen.  III:  1:  64.  Cic.  ad  Att.  IV  epist.  13: 
Rescribas  ad  me,  quantum  potest. 

Vs.  762. 

nisi  tu  nevis. 

Cf.  vs.  110  nevolt,  vs.  124  neparcunt,  nescio,  cet.  Ne  an- 
tiquos  dicere  solitos  fuisse  pro  non,  patet  ex  Amph.  Prol. 
127,  Merc.  II:  3:  103,  V:   3:  4,  V:  4:  32,  Mil.  II: 
2 :  9 ,  46  et  sexcentis  aliis  locis. 
Vs.  764  sq. 

Quin  aestu  audivit  ibi  victum  perhonum: 
Sub  diu  colere  te  usque  perpetuom  diem. 
Hos  versus  Gronovius,  quem  sequitur  Le  Maire,  sic  legit: 
Quia  heic  audivii  esse  aesiatem  perhonam: 
Subdiu  coli  ahsque  sole  perpetuam  diem. 
Weisius  hoc  modo: 

Quia  Mc  audivit  esse  aestatem  perbonam; 
Subdiu  coli  has  solere  perpetuum  diem. 
in    codicibus  B.  C.  D.,  parvo  cum  discrimine  sic  mutili 
leguntur : 

Quia  hic eeestate  perhonhn 

Subdiu  col perpetuum  diem. 

E  quibus  verbis  lectiones  Gronovii  et  Weisii  facile  eli- 
cere  licet,  suppleta  lacuna;  ea  vero,  quae  Ritschelio  pla- 
cuit,  effecta  est  lectione  codicum  A.  et  As: 

tiUIAESTAUDITUMESSEAESTATEIBIDEMVICTTJMPERBONUM 
TESUBSOLECOLUMEMUSUSQUEPERPETUUMDIEM 

e  quibus  verbis  ille  reconcinnavit  Plautinos  versus,  servato 
e  codicibus  supra  raemoratis  verbo  sub  diu,  cujus  expli- 
catio  videtur  esse  alterum  sub  sole. 
Vs.  766—768. 
Immo  edepol  vero ,   quom  usquequaque  umbrast,  iaineii 
Sol  semper  hic  esf  nsque  a  mavi  ad  respernm. 

Quasi  fioffitator  astat  usque  ad  ostium. 
Haec  verba  significant  contrarium  fieri  ejus,  quod  servus 
dixerat.    Simo  dixit :  » Quum  alibi  ubivis  umbra  est,  sol 
a  matutino  tempore  ad  vesperam  in  aedibus  est,  ut  cre- 
ditor  importunus." 

Vs.  778. 

Vehit  hic  clitellas,  vehit  hic  autem  alter  senex, 
Clitellae  sunt    ephippia,    quae   imponuntur  jumentis,  ad 
onera  commodius  gestanda.  Cf.  Horat.  Sat.  I:  5:  47 

Hinc  muli  Capuae  clitellas  tempore  ponunt. 
Phaedr.  Fab  I:  15.  Comparat  igitur  senes  cum  mulis 
dicitque :  //  quemadmodum  hero  meo  clitellas  impono 
eumque  has  vehere  facio,  ut  super  illis  omne  onus,  hoc 
est ,  dolos  et  fallacias  meas  imponam ,  ita  et  hic  alter 
senex  vehit  clitellas,"  cet.  h.  e.  aliis  verbis  //utrumque 
probe  ludiflcatus  sum."  Cf.  Pylades  ad  h.  1. 

Vs.  783  sq. 
Nunc  hunc  hauscio  an  conloquar.  congredibor. 
Heus  Theuropides.  Th.  Hem,  quis  hic  nominat  me? 
Hi  versus  sic  leguntur  in  codice  B. : 
Nunc  hunc  hauscio  an  con  conloquar  congrediar 

Heus   theupropides.   Th.  Hemquis nominat  me? 

unde  facile  coUigi  liceret  his  versibus  aliquid  deesse, 
quod  tamen  refutatur  lectione  codicis  A.: 

NHNCHUNCHAUSCIOANCONI-OQUARCONGEEDIAR 
HEUSTHEOROPIDES    HEMQUISHICNOMINATME. 

Metri  causa  taraen  melius  erit  legere  n  congredibor  "  quo 
efficitiir  bacch.  tetram.  acat. ,  quales  etiam  sunt  versus  se- 
quentes  usque  ad  vs.  803. 

Congredibor ;  saepe  Plautus  verbis  tertiae  et  quartae  con- 
jugationis    in    io    et  ior  futura  tribuit  in  ibo  et  ibor.  Cf. 

V.  c.  Capt.  III:  4:  86  et  Poen.  I:  2:  100  audibis,  Pers. 
IV:  4:   77  serviUt,  Men.  V:  9:  42  et  Merc.  III:  2:3 
servibo,  Merc.  V:  4:  57  scibimus,  Asin.  I:  1:13,  Men. 
II:    3:    40,   Pseud.  1:2:  42  et  Truc.  II:  6:  69  scibo, 
Mil.  I:  1:  35  mentibitnr. 
Vs.  786. 
Quod  me  misseras,  adfero  omne  impetratum. 
Pro  qxiod  in  plurimis  editionibus  qno,  impediente  sensu. 
Quid   enim  sibi   velit  hocce:   //adfero  omne  impetratum, 
quo  (i.  e.  in  quem  locum)  me  miseras."  Recte  quod  habet 
codex  Ba.     Plene    ita    dictum  foret:   //impetratum  affero 
omne    id,    quod    impetratum    sive  impetraturum  rae  mi- 
seras." 

Vs.  791. 

Simul  flare  sorbereque  haut  factu  facilest. 
i.  e.    duas  res,  quae  contrario  actu  fiunt,  una  eademque 
opera  facere   non   potes. 
Vs.  799. 

Sibi  quisque  ruri  metit.  cet. 
Proverbium   rusticum    pro    //sibi  quisque  consulit,"     Si- 
mile  est  nostrum:   uieder  vischt  op  z/Jn  f/etij." 
Vs.  802  sq. 

Misericordia  s[iulta  haut  essc\  hominem  oportet. 
Tr.  Morare  hercle.  [Th.  Immo  tu\  facis.  Tu.   Subse- 
quere.  Th.  Fiat. 
Hi  versus  in  codicibus  C.  et  B.  cum  lacuua  leguntur  sic: 

Misericordias hominetn.  oportet 

Morare  hercle  ......  facis  suhseqvere  fiai. 

Priorem    versum  editio  Weisii  secundum  Gronovium  ita 
suppletum  habet: 

Misericordias  iam  hominem  habere  haui  oportet. 

quod  equidem  a  Theuropidis  moribus  alienum  eiistimo, 
neque  ferri  potest,  quod  inter  verba  honivem  et  oporiet 
in  codice  nulla  lacuna  invenitur.  Le  Maire  habet: 
Misericordiam  tamen  habere  kominem  oportet. 
eaque  tribuit  Tranioni,  sequentia  autem  verba  a  Morare  her- 
cle"  Theuropidi,  quod  perperam  factum  esse  certe  nemo 
erit,  quin  videat;  non  enim  Tranionis  erat  inspicere  aedes, 
verum  Theuropidis:  idcirco  Theuropides  Tranioni  dicere 
haud  potuit:  ninorare  kercle,"  at  hic  illi.  Quum  praeterea 
manifestum  sit,  Theuropidem  verba:  nmorare  hercle" 
non  una  cum  praecedentibus  pronuntiare  potuisse,  hinc 
luce  clarius  est  versum  802  Theuropidi  tribuendum  esse. 
Inde  porro  sequitur,  supplementa  editionura  Weisii,  Gro- 
novii  et  aliorum,  qui  legunt:  nMorare  hercle,  cnm  verba 
facis"  cet.  nuUius  pretii  esse,  quippe  non  cohae- 
rentia  cum  ceteris  verbis  Theuropidis;  quare  Ritschelii 
supplementum  probandum  oenseo.  Ceterum  in  altero  versu 
melius  erit  supplere:  rrimmo  tu/acis"  eaque  Theuropidi 
tribuere  (Cf.  vs.  789),  quibus  verbis  commotus  Tranio 
dicit:  II subsequere ,"  et  rursus  Theuropides:  nfat,"  Par- 
tibus  hoc  modo  dispositis  omnia  bene  sese  habebuut. 
Vs.  804. 
Do  tibi  ego  operam.  senex  ille  eccnmst.  en,  adduxi 
hominem  tibi. 
Verba  ndo  tibi  ego  operam"  Tranio  dicit  ad  Theuropidem; 
reliqua  hujus  versus  ad  Simonem.  Operam  dare  alicm, 
est  audire  aliquem.  Cf.  Capt.  prol.  6,  54,  Cas.  prol.  22, 
Mil.  III:  1:  177,  IV:  1:  7,  Trin.  IV:  2:  52,  Terent. 
Heaut.  II:  2:  17,  Eun.  II:  2:  50.  ttc.  de  Clar.  Oratt. 
cap.  89,  Id.  ad  Att.  XIII  epist.  49,  ad  I^m.  VII 
epist.   24.    Ceterum  verba  vsenex  illic  est,"  quae  habent 

editiones   Gxonovii,    Weisii,    Le   Mairii  omnesque  codi- 
ces,  temere  a  Ritschelio  tentata  esse  opinor. 

Vs.  821. 

Eo  pretio  empti  fuerant  olim.  cet. 
Hiatus  in    hoc   versu  post  verbum  olim  ferri  potest  pro- 
pter  mutationem  personarum 

Vs,  825. 

....   Quia  edepol  ambo  ah  infumo  tarmes  secat. 
Tarmes  secat ,    Cf.   Vitruv.    II :    9 :   6 :   //  aUes  procreat  et 
alit  tarmitem  ab  eoque  vitiatur."    Est  genus  vermiculi. 

Vs.  828. 
Non  enim  haee  pultifagus  opufex  opera  fecit  barbarus. 
PuUifagus,  verbum  hybridum,  compositum  e  latino  verbo 
puls  et  graeco  (payiTv,  significat:  t/ qui  vesci  solet  pulte."  No- 
tum  est,  ut  apud  Graecos  fuiCuv,  ita  apud  Eomanos 
pultem  fuisse  antiquitus  communem  cibum;  postea  vero, 
invalescente  pane,  factum  id  esse  alimentum  viliorum  et 
pauperiorum :  itaque  pultifagus  est  idem  atque  vilis ,  vul- 
garis;  addit  barbarus,  quia  plerique  fabri  et  opifices  eraut 
servi,  captivi  ex  Africa  aut  aliunde  advecti.  Quare  hoc 
dicit  Tranio:  //postes  affabre  factos  esse,  ut  facile  appa- 
reat  non  esse  opus  fabri  rudis,  vili  pretio  conducti."  Sine 
causa  Scaliger  pultifagtim  voluit  significare  Poenum ;  etsi 
enim  Poeni  etiam  pulte  uti  soliti,  et  ab  his  puls  punica , 
quod  est  certum  pultis  genus,  nominata  est,  non  hi  aut 
soli  aut  magis  quam  alii  hoc  cibo  usi  sunt. 

Vs.  829. 
Fiden  coagmenta  in  foribusll  Th.   Video.  Tb.  specla 
quam  arte  dormiunt. 
Quam  arte  dormiunt ,  haec  verba  eleganier  Politianus  apud 
Gronovium     explicat     sic:      // Quia    connivere    dicuntur, 

qui    dormitaut :    ut    apud    Cinuam   lectus  est  versiculus : 

Jam  gravis  ingenti  connivere  pupula  somno. 
ideo,  quum  in  foribus  juncturas  esse  minime  laxas  ser- 
vus  ostenderet,  dormire  eas  ridicule  prius,  dein  etiam 
connivere  joculariter  dicit,  ex  oculis  dorraitantium  ducta 
metaphora,"  Ceterum  h,  1,  videtur  esse  quaestio  indi- 
recta,  in  qua  pro  Conjunctivo  saepe  poni  Indicativum 
notum  est.     Cf,  Horat.  Sat.  I:  2:  23: 

Si  quis  nunc  quaerat,  quo  res  haec  pertinet:  illuc. 
Multa    exempla  colligit  Burmannus  ad  Lucan,     Phars  I: 
126.     Cf.    porro,    Plaut,  Amph,  prol.  17,  50,  Mil.  IV: 
6:47,    et  alibi  passim,     Etiam  connivent  jocose  dictura 
est  pro:  c/non  ad  perpendiculum  constructa  sunt." 
Vs.  832. 
Viden  pictum ,  ut  ludificat  una  cornix  voUurios  duos  ? 
Non  aderat  pictura  in  aedibus  Simonis,  verum  servus  se 
ipsum  cornicem    dicit,    ambos  autem  senes  volturios,  vel 
propter  canitiem ,  vel  propter  avaritiam.    Cf.  vs.  833  sq. 
Ut  cornix  ludificat  volturios ,   sic   ille  seni  utrique  ludos 
facit. 

Vs.  836. 
.  .  .  Th.    Prqfecto   nullam  equidem  illic  cornicem  intuor. 
Intuor  tertiae   conjugationis  pro   intueor ,   quemadmodura 
fervere    et  fervere ,    stridere    et    stridere ,  olere  et  olere  , 
aJere  et  cTere,  connivere  et  connivere. 

Vs.  839. 
Omnino,  ut  te  ahsolvam ,  nullampictam  conspicio  hic  avem. 
Ut  te  absolvam,  i.  e.   //ne  diutius  te  morer." 

Vs.  843. 
Eho ,  istum,  puere,  circumduce  hasce  aedis  et  conclavia. 
Vulgo  verbum  circumducere   construitur   cum    accus.  per- 

sonae  et  praepositione  per,  Cum  duplici  accus.  con- 
structum  etiam  offendes  Caes.  B.  G.  III  cap.  61:  n  Quos 
omnia  sua  praesidia  circumduxiL " 

Vs.  845—848. 
Th.  Apage  istum  circumductorem :  nil  moror  duciarier. 
Si.  Aedis  dico,  vin  qui  te  perductet?  Th.  Apage:  Twn  placet. 
Quicquid  est,  erraho  potins  quam  perductet  quispiam. 
[Si.    Tuo    arbitratu]  Th.    Urgo    eo   igitur   sine  perductore. 

Si.  /,  licet. 
Hi  versus  mutili  leguntur  in  codice  B: 
H.  Apage  isium  me  .  .  .  .  niiil  moror  ductarier. 

Quidquid  est perductet  quispiam. 

S.    Adis   dico H.   Ergo  intro  eo  sine  perdu- 

ctore.     S.  i,  licei. 
In  codicibus  C.  D: 

Apage  isium  me  .  .  .  .  nihil  moror  ductarier. 
Quicquid  est  .  .  .  .  perductet  quispiam  adis  dico 
Brgo  iniro  eo  igiiur  sine  perductore  ilicei 
pro  quibus   in  ceteris  codicibus  tres  versus  exstant,  duo 
autera  post  vs.  816  hoc  modo  apud  Gronovium  leguntur: 
Si.   Vin  qui  perductet?  Th.  Apage  istum  perduct&rem , 

non  placet. 
Si.   Quid ,  quid  est?  Errabo  potius ,  quam  perductet 
quispiam. 
Quo    loco    si  ponantur,    nemo  est  quin   videat  perperam 
esse  coUocatos;  non  enim  est  consentaneura ,  Simonem  eos 
rogare    num   velint    aliquem    qui    perductet ,    dum    ipse 
cum  iis  incedit;  contra  postquara  ille  professus  erat,  se  non 
vacare,   necesse  erat  hos  rogare  num  vellent  circumduci. 
Hinc  patet'in  omnibus  codicibus,   praeter  B.    C.  D.  hos 
duos  versus  esse  interpolatos,  iteratosque  e  vss.  845 — 848, 

qaos  laceros  recte  Ritschelius  mihi  videtur  supplevisse, 
accepta  quoque  perturbatione  vss.  846  sq.  Postquam 
enim  Theuropides  Simoni  respondit  //  se  nihil  morari  cir- 
cumduci",  optime  Simo  reponit:  i/aedis  dico" ,  i.  e.  de 
aedibus  meis  loquor,  quippe  quae  alieno  sint  ignotae, 
iteratque  quaestionem  de  circumductore.  Ad  quae  apte 
iterum  respondet  Theuropides,  sibi  hoc  non  placere;  se 
potius  velle  errare  quam  circumduci,  quoniam  nimirum 
ipsum  miserebat  senis  moerentis  propter  aedes  venditas. 
Ad  haec  Simo  recte  dicit:  i/iuo  arbitratu"  quae  verba 
necesse  est  inserantur  ante  verba  Theuropidis  uerffo  ea" 
cet. ,  quippe  quae  aliter  non  bene  cohaererent  cum  vs. 
847.  Ceterum  verba  istum  perductorem  glossema  viden- 
tur,  quo  explicaretur  quid  sibi  vellet  istud.  apage. 

Vs.  848  ergo  igitur.  Saepius  haec  jungit  Plautus, 
quemadmodum  itaque  ergo  Terentius.  Cf.  Hand.  Tursell.  II, 
pag.  465. 

Vs.  849. 

....  Mane  sis  videam ,  ne  canis . 

Propterea ,  ut  caverent  introeuntes ,  januae  saepe  in- 
scribi  solitura  erat :  //  cave  canem" ,  ut  notat  Popmu 
ad  h.  1. 

A  C  T  U  S    lY. 

SCENA   I. 


Vs.  859. 

.  .  .  .  ,  hi  solent  esse  uiibiles  eris. 
Utibiles  i.  e.  utiles.     Cf.    Mil.   III:    1:    18,    Trin.   III: 
3:  20,    Men.    V:  6:   20,    Merc.    V:    4:    45.     Ceterum 
hi    versus    iisdem    paene    verbis    leguntur    Men.    V :    6 : 
19—22.     Similis  lucus  est  Aul.  IV:  1. 
Vs.  861. 

....  tum  stulta  expetunt  sibi  consilia: 
i.  e.  capiunt  consilia  stulta.  Cf.  Cas.  II:  7:  7,  ubi  expe- 
iivisse  nude,  omisso   consilium,    invenitur  pro  decrevisse , 
sfaiuisse. 

Vs.  863  sq. 

Hi  si  sunt  reprensi,  faciunt  de  malo 
\Sibi\  peculium,  quod  nequeunt  \de  bouo.\ 
Faciunt  de  malo  .  .  peculium,  ludit  in  ambiguo  Plautus: 
peculium  facere  de  malo,  ut  animadvertit  Acidalius ,  pot- 
est  significare:  peculium  sibi  comparant  furtis,  fraudibus- 
que,  vel  peculium  faciunt  offerumentis  et  vibicibus  ver- 
berum.  Cf.  Asin.  II :  2 ,  9 ,  quo  loco  servus  Leonidas  jocose 
dicitur  largiri  peculium  partum  plagis  ultro  dono  sibi 
oblatis.  Alteram  hanc  significationem  hoc  loco  priori 
anteponendam  esse ,  mihi  dubium  non  videtur.  Be  bono, 
haec  verba  necessario  addenda  propter  oppositionem :  pe- 
cnlium  de  bono  est   illud    quod   servi    sibi    comparant    de 

demenso,  quod  singulis  mensibus  a  dominis  accipere  so- 
lebant;  cujus  si,  ventre  fraudato,  aliquid  iis  superesset, 
paullatim    argenti  summam  coUigebant,    qua   libertatem 
emere  possent. 
Vs.  865. 

Auffeni  ex  pauxillo:  [tkeMaurum  in\de  pariunt. 
Augent  ex  pauxillo,  i.  e.   sicut  e  paucis  nummulis  paul- 
Utim  coacervatur  thesaurus.  Sensus  est:  //servos   fugiti- 
vos,  quum  capti  sunt,   primo  parva  poena  affici,  si  ite- 
rum,  majore,  et  sic  pedetentim,  crescente  modo,  donec 
tandem  capitali  poena  affligantur." 
Vs.  866  sq. 
MiM  in  pecfore  {idl  con8ili\st ,  praecavere] 
Malam  rem  prius  quam  ut  meum  \tergum  doleat.'] 
Pro  his  Weisius  et  Le  Maire  habent: 

MiAi  in  pectore  consilii  \^uod  est, 
Lubet  caverel  malam  rem  prius, 
Quam  ut  meum  \tergum  exsinceratum  fiat.'] 
claudicante    metro    et   pro  parte  etiam  sensu:    nam  sive 
ita    construas:    tiquod   consilii    mihi  in  pectore  est,  cet., 
sive   sic:  nmihi,  quod  consilii  in  pectore  est,  lubet"  cet. 
aeque  dura  ac  languida  est  dictio.     Quare  Ritschelii  sup- 
plementum  probandum  censeo. 
Vs.  868  sq. 

....  \ita  mihi\  corium  esse  oportet: 
Sincerum  atque  ut  \id  mihi]  votem  verberari. 
Sincerum  dicitur  integrum,  quod  est  nuUo  morbo  neque 
macula  vitiatum.  Ovid.  Met.   XII:  99  sq. 

Sine  vulnere  corpus , 

Sincerumque  fuit 

Id.  Met.  I:  190  sq. 

Sed  immedicabile  vulnus 

Ense  recidenditm ,  ne  pars  sincera  trahatnr. 
Plaut.  Eud.  III:  4:  52,  Gell.  N.  A.  V  cap.  1,  Plin.  .H 
N.  XVII  cap.  22 :  Igitur  corium  sincerum  dicitur  servus 
habere,  qui  numquam  verberibus  caesus  est.  Pro  votem 
aliae  editiones  habent  vetem,  absque  uUo  sensu.  Verba 
//  mihi  esse  oportet  corium  sincerum  atque  ut  votem  id  ver- 
berari"  significant:  //tergum  liabeam,  sicut  habeo,  nuUis 
vibicibus  foedatum  et  quod  nesciat  quid  sit  verberari, 
ita  ut  quasi  in  votis  sit  verberibus  caedi."  Per  jocum 
hoc  dici  per  se  patet. 
Vs.  870. 

Si  [etjfo']  huic  iam  parebo ,  probe  tectum  habebo : 
Pro  iam  parebo  aliae  editiones  habent  imperabo,  quod  Le 
Maire ,    duce   Gronovio ,    explicat  sic :  //  ut  porro  evitem 
verbera,  sic  huic  ori  imperabo  (quod  cum  gestu  pronun- 
tiandum,  ut  digito  labrum  comprimat) ,  probe  tectum  ha- 
bebo  sc.  os.  Notum  enim  in  praecipuis  servi  virtutibus  esse 
silentium.   Loquitur  enim  de  tecto,  ut  docent  etiam  quae 
sequuntur."    Meras  has  esse  ineptias  nemo  non  videt;  ma- 
nifestum  est  interpretem  non  habuisse  quo  referret  prono- 
men  huic.    Atqui  accepta  lectione  Ritschelii,  facillime  ex 
iis  quae  praecesserunt  effici  potest,  huic  referendum  eses 
ad  id  consilii  (vs.  866),  et  verba  sic  accipienda:  //si  huic 
consilio    parebo,    i.   e.  si  officio  meo  semper  rite  fungar 
et   malum    praecaveam,    tergum  probe  tectum  habebo." 
Vs.  872  sq. 
Nam  ut  servi  volunt  esse,  ita  lolent  \eri  esse/] 
Boni  sunt  [bonisl,  inprobi  sunt  maleficis. 
Hi  versus  apud  Camerarium  et  Gronovium,  quos  sequitur 
Le  Maire,  leguntur  sic: 

Nam  ut  servi  volunt  esse  herum,  iia  solet  esse. 

Bonis  boni  sunt ;  improbi ,  qui  malus  fuit. 
eo    tantutn    discrimine    quod   in   priore  versu  Gronovius 
omittit  verbum  esse. 

Quod  ad  sensum  attinet,  prior  horum  versuum  ad- 
mitti  posset,  nisi  metrum  claudicaret:  lectio  enim  Rit- 
sclielii  idem  significat  atque  illa,  nimirum  quod  Bel- 
gice  dicimus:  nZoo  meester ,  zoo  kn^cht."  Quod  ad  al- 
terum  versum,  in  >-0  cum  metrum  non  bene  se  habet; 
tum  verba:  rfimprobi,  qui  wja/w*  yWi^,"  haud  aliter  expli- 
cari  possunt  nisi  sic:  //heri  sunt  impjobi  ei  servo,  qui 
malus  fuit. "  Quominus  autem  ita  legamus ,  primum  im- 
pedit,  me  judice,  dura  omissio  pronominis  ei;  posset 
quidera  qui  mutari  in  cui,  ut  esset  attractio,  verum  hu- 
jusmodi  constructionem  apud  Plautum  non  memini  me 
usquam  invenire.  Deinde  quoniam  poeta  in  universum 
loquitur,  atque  eo  consilio  incipit  a  numero  plurali, 
elegantius  sermo  mihi  videtur  procedere,  si  eodem  nu- 
mero  uti  pergat.  B«stat  ut  consideremus  lectionem 
Weisii  hancce: 

Nam,  ut  servi  volunt  esse  herum,  ita  solet. 
Bonus  cum  proWst, 
Malus  cum  malis. 
puncto  majore  in  primo  versu  post  verbum  solet  posito, 
facile  omnes  mecum  fatebuntur ,  commodius  esse  punctum 
minus,  sive  semicolon.    Ex  iis  autem  quae  modo  diximus 
de  vs.  872,  necessario  sequitur,  hos  duos  ultimos  versus 
emendandos  esse.  Poeta  quum  incepit  loqui  de  heris,  plu- 
rali  numero,  patet  melius  esse  eundem    numerum    con- 
tinuari;   propter  metrum   autem   praestat  hos  duos  ver- 
sus    in    unum   conflari:   quibus   perpensis   lectio   Bothii, 

quern    Ritschclius    sccutus    est ,    probanda    mihi   videtur. 

Vs.  877  sq. 
Non  eo:  molestus  ne  sis:  seio  quo  properas:  gestis  aliquo: 
lam  hercle  [nunc']  ire  vis,  mule,  pastum  foras. 
Sunt  haec  verba,  ut  animadvertit  Lambinus,  servorum 
desidentium  et  irridentium  servum  frugi,  qui  hero  ad- 
vorsum  ire  parat.  //Ire  vis  aliquo  in  popinam,  ut  te  far- 
cias,   sicut  muli  solent,  fractis  retinaculis,  pastum  ire. " 

Vs.  884. 
Illi  erunt  iucaedae  multo  potius  quam  ego  sim  restio. 
Bucaedae,  ut  aniraadvertit  Schmiederus  ad  h.  1.,  proprie 
sunt  ii,  qui  boves  stimulis  caedunt;  restiones  sunt  qui 
restes  faciunt  aut  vendunt.  Cf.  Sueton.  Aug.  Cap  2.  s.  f. 
M.  Antonius  lihertinum  ei  proavum  exprdbrat  restionem, 
avum  argentarium.  Quum  autem  h.  1.  sermo  sit  de 
poenis,  quibus  servi  affici  solebant,  videtur  utrumque 
verbum  hic  peculiari  sensu  accipiendum,  ut  bucaedae  di- 
cantur,  qui  loris  bubulis,  restiones  qui  restibus  caedun- 
tur.  Ita  sensus  erit,  secundum  Gronovium:  illi  potius 
loris  bubulis  caedentur,  quam  ego  restibus  caedar,  i.  e. 
illi  multo  potius  magna  poena  afficientur,  quam  ego  parva. 
Pro  bucaedae  alii  bucidae,  simili  varietate  qua  supra  vs. 
158   dejicatam  vel  defaecatem. 

SCENA   2. 


Vs.  885. 

Mane  iu  atque  adsiste  \hic\  ilico,  Phanisce:  respice  etiam. 

Jam    unus    ex    iis,  de   quibus   secum  Phaniscus  locutus 

est,    mutata   sententia,    venit   officio    fuucturus,     Cf.  vs. 

876  sq.  Etiamh.  1.  habet  vim  intensivam,  ut  nostrum  toc/i. 

Vs.  887—890. 
Manesne  \tu\  impure  ilico  parasite?  Phan.  Q,ui  parasiius 
Ego  sum?    Adv.   \Tihi\   enim   dicam:   cibo  perduci  poteris 

quovis. 
Phan.    Mihi   sum:  lubei  [mihi]  esse.  quid  [tu]  id  curas? 

[alia  cura.] 
Adv.  Ferocem  [te']  facis,  quia  ie  erus  tuus  [tam]  amai. 
Hi    versus    in    edd.   Weisii  et  Le  Mairii  inverso  ordine 
leguntur,  nimirum  vs.  886,  889,  887,  888,  quem  ordi- 
nem   facile  agnoscas    minus    rectum    esse,    quia   vs.  889 
melius  respondet  versui  888  quam  versui  886. 

Vs.  891  sq. 
Oculi  dolent.  Adv.  Quor?  Phan.  Quia  [mihi]  fumus  mo- 

lestusi.  Adv.  Tace  sis , 
Faber  [nugarum]  plumbeos  qui  cudere  soles  nummos. 
Oculi  dolent  cet.  frequens  molestia  in   veterum  aedibus, 
maxime  quum  sacrificia  vel  epulae  pararentur.     Phaniscus 
nunc    id    praetexit    ut    se   amoveat.     Similiter  servus  in 
Aristoph.  Plut.  vs.  821  sq.  dicit 

sfis  S^f^inf^ipiv  0  xunvog.     Ov/  oiog  vf  yuQ 

svSov  (.livftv  tjv  aSuxvt  yuQ  r«  (iXtcfuQu  fiov. 

Vs.  892  propter  raetrum  et  sensum  Ritschelius  recte 
inseruit  verbum  nugarum.  Quoniam  Advorsitorem  taede- 
bat  probri ,  quo  modo  afifectus  erat  (vs.  891) ,  idcirco  illum 
fahrum  nugarum  vocat,  significaturus,  se  ejus  verba  nihili 
pendere;  quod  etiam  firmatur  verbis  sequentibus  nplum- 
beos  qui  cudere  soles  nummos,"  quae  denotant  //eum, 
qui  simulatis  officiis,  speciosis  dictis  ac  factis  hero  per- 
suadet,  se  esse  frugi,  quum  sit  nequam."  Casaub. 
Vs.  899  sq. 

Heus,  ecquis  hic  est,  maxumam  qui  his  iniuriam 

Foribus  defendat?  cet. 
I.    e.    //ecquis    est    qui   defendat,  arceat,  ab  his  foribus 
maximam  injuriam,"  ut  Virg.  Ecl.  VII:  47. 
Solstitium  pecori  defendite ,  cet. 
Significant   verba:    wquia   est,    qui   aperiendo   me   prohi- 
beat  quominus   magna   injuria   fores  afficiam,  nempe  eas 
perfringendo," 


SCENA    3. 


Vs.  906. 

Vidisse  vsquam  abiectas  aedis ,  nisi  modo  hasce. 
Abiectas,  i.  e.  vili  venditas  pretio.  Cf.  Phaedrus.  IV:  5: 

Agros  abjiciet  moecha  ut  mundum  paret. 
Terent.  Adelph.  IV:  7:  25  sq. 

quae  quantum  potest 

Aliquo  abiicienda  est ,  si  non  pretio,  gratiis. 


42 

Vs.  908. 
Ta.    Quoiusmodi  gynaeceum?   quid  porticum?     Th.  Insa- 

num  bonam. 
Insanum,  adverbialiter  positum,  interdura  usurpatur  pro 
immodice,    ingentem   in  modum,    qualia   sunt  quae  insani 
faciunt.     Cf.  Cic.  pro  Mil.  cap.  31,  Auson.  de  Sapp.  in 
Sol.  vs.  20:  Dives  insanum  in  modum. 

Vs.  912. 

Th.  Di  immortales,  mercimoni  lepidi.    cet. 
Mercimoni  lepidi,  Genitivus  in  exclamatione  positus  Graeco 
more.     Cf.    Arist.    Nub.  vs.  153 :  (o  Ztv,  tfjq  ^nTov^Tog 
Twv  q>Qfvwv.  Plat.    Eep.  VI:  509    Ct^AnoXkov,  Sui/xoviug 
vmQ(ioX/jg,  Lucan.  Phars.  11:  45:  —  o  miserae  sorti^. 

Vs.  918. 

Th.  Servavisti  omnem  ratem. 

Omnem  ratem,  figurate  pro  omnem  rem  familiarem;  tro- 
pus  petitus  a  nautis,  qui  tempestate  deprehensi,  ejici- 
enda  aliqua  parte  oneris,  reliquas  merces  cum  navi  servant. 

Vs.  920. 

Tk.  Ita  enimvero:  ne  qua  causa  subsiei. 

I.  e.  ne  quid  in  conficienda  ratione  difficultatis  moveat 
si  tecum  rem  agat,  quia  non  emisti.  Metuebat  enim 
Tranio,  ne,  si  Theuropides  ipsi  Simoni  argentum  solveret, 
res  omnis  palam  fieret.  Causa  saepe  pro  litigandi  causa, 
ut.  V.  c.  Asin.  IV :  1 :  44. 

Nolo  illam  habere  eausam  cet. 

Vs.  922. 

Th.  At  enim  ne  quid  captioni  mihi  sit,  si  dederim  tibi. 

I.  e.    //ne    quid    fraudi    mihi  sit,  ne  decipiar."     Captio 

proprie    dicitur  fallax  argumentatio ,  sophisma.     Cf.  Cic. 

Acad.    IV    cap.  14  s.  f.    Ad  Div.  II  epist.  17,  de  Fato 

cap.  13,  Brut.  cap.  63,  de  Finn.  II  cap.  6.   Senec.  Epist 

45   med.   Aul.  Gell.  N.  A.  I  cap  2,     Item  sumitur  pro 

/raude,  deceptione,  qua  quis  capitur.  Cf.  Plaut  Epid,  II: 

2:    114.    Cic.    pro  Quint.  cap.  16.     Gajus  Dig.  XXIX: 

3:  7.   Ulpian.  IV:  1:  1. 

Vs.  924. 

Egon'  abs  te  austm  non  cavere,  cet. 

I.   e.    //Egone    ea    sim   fiducia  ut   abs  te  non  caveam." 

Ceteium  animadvertendum ,   comicos   poetas   solere  senes 

fingere  deliros  et  credulos ,  ita  tamen ,  ut  simulacrum  ali- 

quod  sapientiae  prae  se  ferant. 

Vs.  926  sq. 
Th.  Ego  enim  cavi  recte  [Te.  cave  modo  alios:  miki,  qui 

tibi  Jidem 
TJsque  servavi,  herclel  eam  debes  gratiam  atque  animo  meo. 
Hos  versus,  conjunctim  scriptos,  Theuropidi  tributos  ofPe- 
runt  Weisius  et  Le  Maire,  sic  legentes: 
Th.    Ego  enim  cavi  recte:  eam  mihi  debeo  gratiam,  atque 

animo  meo. 
quod  quominus  probetur  prohibet  metrura  et  lectio  cod.  B. 

e 

Ego  enim  cavi  recte  ....  Eam  debis  gratiam  atque 
animo  meo. 
Hinc  apparet  et  lacunam  esse  nec  legi  posse  mihi  deheo 
quod  e  codice  B  elici  non  queat.  Quae  quum  ita  siut, 
luce  clarius  est  verba:  ueam  debes  gratiam"  cet.  non  esse 
Theuropidis,  ideoque  Tranioni  tribuenda  esse  et  quaedam 
excidisse,  quae  satis  ingeniose  supplevit  Ritschelius. 

Vs.  940 — 945.  In  Codice  A  sequuntur  sex  versus, 
quorum  tamen  nil  fere  superest  nisi  litterae  quaedam  et 
apices,  quibus  versibus  senem  ludibrio  haberi,  mihi  qui- 
dem  cum  Ritschelio  persuasum  est. 

Vs.  950—952. 
Phan.    Non  hic  Philolaches  adulescens  hahitat  hisce 

in  aedihus? 
Th.  ffabiiavit:  verufn  emigravit  pridem  ille  ex  hisce 

aedibus. 
Adv.  Senex  hic  elleborosust  certe.  Phan.  Erras  per- 
vorse,  pater: 
Vulgo  vs.  952  excipit  versUm  950;  apparet  tamen,  et  me- 
cum  nemo  erit  quin  fateatur,  ita  hos  versus  non  bene 
cohaerere.  Postquam  enim  Phaniscus  cum  admiratione  vs. 
950  rogavit,  num  Philolaches  hic  habitet,  Advorsitor 
respondere  non  potest:  t/senex  hic  cerebrosust  [elleboro- 
sust  R)  certe,"  nisi  Theuropides  ipse  prius  quid  respon- 
disset  ad  quaestionem  Phanisci.  Quod  respiciens  Ritsche- 
lius,  e  vestigiis  codicis  A,  legentis: 

.   ABI.  M.  U.  BUM  .  .  .  C L  .  .  .  HISCEAEDIBUS 

vs.  951  concinnavit.  Mleborosus  est  is,  qui  plus  ellebori 
sumsit  quam  par  est ,  itaque  dicitur  pro  irisano.  Cf.  Rud. 
IV:  8:  77  sq.  EUeborus  enim  credebatur  optimum  reme- 
dium  esse  iis,  qui  mente  capti  erant.  Cerebrosus  con- 
tra,  quod  verbum  legimus  in  plurimis  editionibus,  dici- 
tur  is,  qui  cerebro  ita  laborat,  ut  facile  irascatur,  facile 
sententiam  mutet,  inconstans  est.  Cf.  Hor.  Sat.  I:  5:  21. 
Quod  huic  loco  aptum  non  esse,  nemo  certe  negaverit: 
quare  cum  Ritschelio  lego  EUeborosus ,  quam  lectionem 
etiam  tuetur  codex  A. 

Vs.  957. 
Qnarius,    quintus,    sextus   usque,   postquam  peregre  hinc 

eius  pater 
Abiit,  numquam  hic  triduom  unum  desitumst  potarier. 
In  priore  versu  eius  non  necesse  est  per  synizesin  lege- 

re,  si  retineamus  vulgatam  lectionem  iinc  peregre  eius, 
qua  metrum  optime  constat.  In  altero  pro  potarier  vulgo 
legitur  esse  et  bibi,  quod  iteratum  videtur  e  vs.  959, 
quae  ejusdem  rei,  verbis  iisdem  repetitio  nemini  non 
languere  videatur.  Praeterea  vero  obstat  grammatica  ra- 
tio,  quae  vetat  passivum  verbi  desinere  construi  cum  in- 
fin.  activi,  sed  semper,  aeque  ac  coeptum  est,  post 
se  habet  infin.  passivi;  praestat  igitur  legere  cum  co- 
dice  A.  potarier. 

Vs.  966. 
Vide  sis  ne  forte  ad  merendam  quopiam  devorteris. 
Merendam.  Romani  plerique  ter  quotidie  solebant  cibum 
capere:  primum  tx&i  jentaculum;  sequebatur  joraw^mMj ; 
diem  claudebat  coena.  Merenda  idem  fuit  ac  prandium, 
quod  capiebatur  circa  meridiem,  eo  tamen,  ut  videtur, 
discrimine,  quod  merenda  simplicior,  prandium  lautius 
esset:  quod  etiam  e  nomine  coUigitur,  quum  merenda 
dicta  sit  ab  aere  merentibus.  Prandium  describit  Plautus 
Men.  I:  3:  25  sqq. 

lube   iffitur    nobls  apud  te  prandium  accurarier, 

Atque  aliquid  scitamentorum  de  foro  obsonarier. 

Glandionicam  suillam ,  laridum,  pernonidem,  aut 

Sinciput,    aut  poUmenta   porcina ,  aut  quid  ad  eum 
modum , 

Madida   quae  mi   adposita  in  mensam  milvinam  sug- 
gerant  : 
Curc.  II:  3:  44. 

Pernam,  abdomen ,  sumcn  sueris,  glandium. 
Nimirum    cibis    calidis  aeque  ac  frigidis,  saepe  reliquiis 
coenae  hesternae  constabat.     Cf.  Curc.  II :  3 :  42.    Pers, 
I:  3:  25  sq.     Bekker,  Gall.  III,  pag.  171—204. 

Vs.  973. 
Th.  Quanti?  Adv.  Triffinta  talentis.  Phan.  (lu  rov^AnoXlw, 

set  minis. 
I.  e.    n  non ,    per   ApoUinem ,  triginta  talentis ,  sed  toti- 
dem  minis." 

Vs.  974. 
Ain  minis  triginta  amicam  destinasse  Philolachem? 
Codices  habent  destinatam  Philolachem  vel  destinatnm  Phi- 
lolachem ,  unde  apparet  legendum  esse  vel  destinaiam  Phi- 
lolachi,  ut  Gulielmus  legit,  auctore  Gronovio,  vel  desti- 
nasse  Philolachem,  ut  Ritschelius.  Optio  dubia.  De 
verbi  destinare  significatione  Cf.  annot.  ad  vs.  646. 

Vs.  982. 
Triginta  minae,  prae  quam  alios  dapsilis  sumptus  facit. 
Sapsiles  sumptus,  i.  e.  largos,  copiosos,  abundantes,  Cf. 
Aul.  II:  1:  47  dotes  dapsiles.  Pseud.  V:  1:  23  sq.  co- 
rollas  dapsiles.  Colum.  IV:  27  s.  f,  Id.  III:  2.  Prae 
quam,  prae  ut,  prae  quod,  e  vulgari  sermone  desumta 
sunt  a  comicis.  In  his  prae  significat  comparationem ,  ut 
sensus  sit :  //  comparatione  facta  aliorum  quos  facit  sum- 
ptuum."     Cf.  Terent.  Eun.  II:  3:  9  sq. 

Ludum  iocumque  dicas  fuisse  illum  alterum , 
Prae  ut  huius  rabies  quae  dabit. 
Plaut.     Amph.  II:  2:  2.  Men.  II:  3:  29  sq. 

Vs.  984. 
Tranio :  is  vel  Herculi  conterere  quaestum  possiet. 
Herculi  conterere  quaestum,  i.  e.  Herculis,  dicitur  de 
prodigo.  Salmasius  ita  explicat:  Herculi  vovebantur 
decimae,  quae  facete  quaestus  ejus  a  comico  dicuntur;  ut 
sensus  sit:  //is  tantum  consumere  possit,  quantum  Her- 
culis    decimas  aequiparet."    De  his  decimis  Cf.  Plutarch. 

Quaest.  Rom.  cap.  18.  Alii  Herculia  quaestum  dictum 
volunt,  quia  erat  Deus  nXovroSoTrjg,  insperati  lucri  et 
divitiarum  hominibus  dator.  Cf.  Horat.  Sat.  II:  6:  10 
sqq. ,  ut  Herculis  quacstus  appellentur  maximae  divitiae. 
Prior  explicatio  potior  videtur. 

Vs.  988. 
Adv.  Heus  vos,   ecquis  aperit?  Phan.   Quid  istas  pidtas, 

uhi  nemo  intus  est? 
Verba :  //  Heus  ....  aperit"  melius  tribuuntur  Advorsitori 
quam  Phanisco,  quoniam  illius,  non  hujus  erat  hero  ob- 
viam  ire.  (Cf.  vs.  900) :  unde  sequitur  verba:  ti  Quid . . . . 
est?"  non  Advorsitori  tribuenda  esse,  ut  in  editione  Weisii 
factura  est,  veriun  Phanisco,  qua  ratione  hujus  verba,  vs. 
989,  optime  cum  superioribus  cohaerent;  oratio  enim 
valde  langueret,  si  primo  Advorsitor  verba:  //  Quid  .  .  . 
est?  enuntiaret,  tum  Phaniscus  responderet:  u  Alio  credo" 
cet.  Omnia  melius  procedent,  si  vss.  988  sq.  inde  a  verbo 
Quid  Phanisco  soli  tribuuntur. 

Vs.  990. 
Th.  Puere,  [se^q[uere,  te  obsecro,]  hac  me.  Phan.  .  .  .  Th.  . .  . 
Hoc  versu  in  plurimis  editionibus  aliquid  excidisse,  testis 
est  codgx  A,  in  quo  legitur: 

PuERE  .  .   Q hacme  —  —  — 

ex  quo  coUigitur,   post  verba  hac  me  Phaniscum  aliquid 
respondisse;  quod  nisi  accipiamus,  verba  Theuropidis  vs. 
991    non   cohaerere  cum   vs.    990    nemo    non    agnoscat. 
Ritschelius  lacunara  probabiliter  sic  supplevit : 
Phan.  Tergo  timeo.  Th.  Ne  time. 

Vs.  991. 

Phan.  Libertas  paenulast  tergo  tuo: 

Paenula,    vestis    spissa    et    villosa,    quae   supra  tunicam 

injiciebatur  frigori  et  pluviae  arcendae,  hic  tropice  pro 
tegumento,  sive  tutamine  dicitur,  Sententia  haec  est: 
Alter  servus  modo  jussus  est  abire;  hac  de  re  ridens  ei 
gratulatur  Phaniscus,  dicens:  //libertas,  nempe  abeundi, 
quam  nactus  es,  tuetur  tergum  tuum  a  plagis,  quas  me- 
ritus  erasj  mihi  non  est  quod  tergo  meo  metuam."  Haec 
verba  melius  tribuenda  esse  Phanisco  quam  Theuropidi, 
docent  verba  vs.  992,  quibus  quasi  comparationem  in- 
stituit  Phaniscus  inter  se  et  Advorsitorem. 


SCENA   4. 


Vs.  1000. 
Si.  Miam  Th.  Quid  tandem?  Si.  Vidi  efferri  mortuom. 
Etiam  in  respondendo  habet  vim  affirmandi  et  significat 
ita,  sane.  Cf.  Amph.  I:  3:  46,  Merc.  IV:  5:  27.  Cic. 
Acad.  IV  cap.  32  med.  Ut  probalilitatem  sequens,  ubi- 
cumque  haec  occurrat  aut  defidat,  aut  etiam  aut  non 
respondere  potest.  Id  pro  Rosc.  Com.  cap.  3.  Utrum  cetera 
nomina  habes ,  an  non?  Si  non,  quomodo  tahulas  conjicis? 
Si  etiam;  quamobrem,  cet.  Plin.  IV  epist.  13. 

Vs.  1002. 
Novom.  Si.  Modo  vixisse  dibant.  Th.  Vae  capiti  tuo. 
Post  vocabulum  novom  vulgo  adduntur  haec: 
Si.  unum  vidi  mortuom  efferri  foras, 
quae  iterata  esse  e  vs.  1000  nemo  erit  qui  non  ^nos 
cat;  vocabulum  foras  est  additamentum  verbi  efferri. 

Vs.  1004. 

Si.  Promisi  foras. 

suppl.   (/ad  coenam  me  venturum."  Cf.  Stic.  IV:  2:   16 
Ad  coenam   hercle  alio  promisi  foras ,  III:  2:  27  lubens 
accipiam    certo ,    si  promiseris ,  sc.  te  daturum.    Merc.  V : 
2:   108,  Pers.  I:   1:  49. 
Vs.  1006  sq, 

Si.   Verum  cras,  nisi  quis  prius 

Vocaverit  me,  vel  apud  te  cenavero. 
Vel  apud  te  cenavero ,  dictum  nuQu  nQooSpxluv :  quippe  ex- 
spectares    Simonem    dicturum:    napud  me    te  excipiam." 
Facete  eo  significatur  parsimonia  senis,  qui  alieno  quam 
suo  sumptu  amicis  gratum  facere  mavult. 
Vs.  1017—1021. 

Si.  Mecum  ut  ille  hic  gesserit, 

Dum  tu  hinc  ahes ,  negoti  \£uidquam?  Th.  .  .  . 

Si.]   Quidnam,?  aut  quo  die? 

Th 

Minas  tibi  octoginta  argenti  debeo. 
His  versibus  quaedam  excidisse  recte  vidit  Eitschelius. 
Primum,  unde  pendeat  genitivus  negoti,  non  liquet,  deinde 
verba  Simonis :  //  Quidnam  ?  aut  quo  die  ?"  non  legi  posse 
conjunctim  cura  ejusdem  verbis  vs.  1018,  hinc  apparet, 
quod ,  si  suppleamus  illo  versu  vocabulum  quidquam ,  a  quo 
genitivus  negoti  pendeat,  certe  continuato  ordine  legi 
non  possunt,  quum  metrum  id  vetet,  sed  necesse  est 
scribi  versu  separato;  quod  si  accipiamus,  patet  plus  tribus 
integris  pedibus  hujus  versus  intercidisse.  Quae  omnia  quum 
ita  sint,  mihi  quidem  haud  dubium  videtur,  quin  verba 
quaedam  Theuropidis  interierint,  quae  Ritschelius  sic 
supplenda  conjecit: 

Th.  Ne  nega 

Etsi  tili  aegre  nunc  est 

Eadem  ratione  post  vs.  1019  lacuna  statui  debet.  Si  enim 
ad  quaestionem  Simonis :  n  Quidnam  ?  ant  quo  die  ?"  sta- 
tim  Theuropides  responderet:  i/Minas  octoginta"  cet., 
nemo  non  fatebitur  ea  non  bene  cohaerere,  quare  facio 
cum  Eitschelio  supplente  hunc  versiculum: 
Th.  Molestus  ne  sis:  rem  omnem  in  pauca  conferam. 

Vs.  1026. 
Si.  Quaeso  edepol,  ad  me  huc  specta  et  responde  mihi. 
Post  hunc  versum  magnam  esse  lacunam  Ritschelius  de- 
monstravit  in  Parerg.  I  pag.  466 — 472,  e  cujus  argu- 
mentatione  haecce  afferam,  quibus  plane  assentior: 
Non  intelligi  potest,  quorsum  vs.  1027  verba  hoc 
et  tuis  spectentj  quid  ajebat  Theuropidem  velle  aedifi- 
care?  tum  istud  in  tuis  nihil  esse  potest  nisi  in  tuis  ae- 
dibus.  At  de  aedibus  nulla  mentio  facta  est  in  verbis 
Simonis  vs.  1026;  porro  quis  erat,  qui  filio  velle  uxorem 
dare  Theuropidem  ajebat?  nemo  nisi  Tranio :  cujus  tamen 
rei  in  versibus  superioribus  nulla  mentio  fit.  Denique 
quid  est,  quod  respondere  Simo  Theuropidem  jubet  vs. 
1026,  quum  tamen  nihil  ex  eo  quaerat?  Ob  has  rationes 
lacunam  esse  manifestum  est,  quam  acute  explere  ten- 
tavit  Ritschelius  in  editione  pag  151  sq. 

Vs.  1035. 

[Disperdidit  me  ille']  hodie  in  perpetuom  modum. 
Plane  facio  cum  Eitschelio ,  qui  verba  Disperdidit  me 
ille,  reposuit  pro:  n  deludificatust  me  hodie"  melius 
enim  dicitur  nperire  et  perdere  in  perpetuum  modum 
quam  ludificari  in  perpetuum.  Fortasse  lacuna  aderat  hoc 
versu,  quam  librarii  suppleverunt  e  verbis  vs.  1033. 

Vs.  1039. 

Si.  Sume.  Th.   Eadem  ego  opera  haec  intut  tibi  narravero, 
Vulgo  versus  sic  legitur : 

Si.  Siime.  Th,  EaAemque  opera  haec  tibi  narravero, 
vel  ita: 

Si.  Sume.  Th.  Eadem  ego  opera  haec  tibi  narravero, 
In   utravis  harum  lectionum  est  hiatus,  qui  evitatur,  si 
Ritschelii   lectionem  accipimus,    omisso   tamen  verbo  ego 
et   transpositis   verbis   eadem  et  opera.     Eadem  tum  non 
opus  est  legere  per  synizesin. 
Vs.  1040. 

Quis  me  hodie  exemplis  ille  ludificatus  est. 
Quis  {quibus)  .  .  .  exemplis ,  ut  Capt.  III:  5:  33: 

Quando  ego  fe  exemplis  excruciaro  pessumis. 
Terent.  Phorm.  IV:  4:  6  sq. 

Ut  te  quidem  omnes,  di,  deae,  superi,  inferi, 

Malis  exemplis  perdant!  cet. 
h.  e.  edendo  in  te  exempla,  quae  omnibus  terrori  sint. 

A  C  T  U  S  Y. 

SCENA    1. 


Vs.  1042. 
Atque  equidem,  quid  id  esse  dicam  verbum  nauci,  nescio: 
Post    hunc    versum    aliquid    excidisse    patet  e  verborum 
nexu.    Quid  enim  est,  quo  referatur  illud  «a/»  vs.  1044? 
Ceterum    vs.    1044    spectat    ad  id,  quod  dictum  est  vs. 
929  sq. 
Vs.  1048. 
Postquam   ex  opsidione  in  tutum  eduxi  mxinuplaris  meos. 
I.  e.  postquam  Callidamatem,  Philolachera  eorumque  araatas 
periculo  liberavi. 
Vs.  1050. 
Quom  eum  convocavi,  atque  illi  me  ex  senatu  segregant. 
Atque  h.  1.  pro  statim,  cujus  significationis  videas  exem- 
pla   Bacch.    II:  3:  45,  Merc.  II:  1:  32,  Epid.  II:  2: 
35.    Liv  XXVI  cap.  39  med.    Virg.  Georg.  I:  201  sqq. 
N^on  aliter ,  quam  qui  adverso  vix  flumine  lembum 
Remigiis  subigit ,  si  brachia  forte  remisit , 
Atque  illum  in  praeceps  prono  rapit  alveus  amni. 
Stat.  Theb.  II:  26  sq. 

Illos  ut  caeco  recuhans  suhlimia  sensit 
Cerberus,  atque  omnes  capitum  surrexit  hiatus. 
Legg.    XII    Tabb.    apud   Cic.  de  Legg.  II  cap.  4:  si  in 
jus  vocat,  atque  eat. 
Vs.  1051. 
Ubi  egomet  vidi  rem  vorti  in  meo  foro ,  cet. 

E  proverbio  dictum,  quod  alibi  raemoratum  non  reperi. 
Sensus  est:  //ubi  video  me  judicium,  i.  e.  periculum 
evitare  non  posse. "  Locutio  inde  ducta  quod,  ut  ait 
Lambinus,  //jure  civili  extra  suum  forum' nemo  judicium 
accipere  cogebatur,  in  suo  autem  debet.  Et  actor  rei, 
non  reus  actoris  forum  sequitur."  Erant  enim  in  Italia 
et  in  provinciis  passim /bra ,  i.  e.  oppida,  vici,  in  qui- 
bus  certis  diebus  jus  dicebatur.  Itaque  forum  est  locus 
et  dies  liti  agendae  constitutus.  Cf.  Cic.  Verr.  III  cap. 
15://  extra  suum  forum  vadimonium  promittere. " 

Vs.  1054. 
Nam  scio  equidem  nullo  pacto  iam  esse  posse  clam  senem. 
1'ost  hunc  versum  lacunam  esse,  eificias  inde,  quod 
Tranio  non  dixit,  quae  res  clam  senem  esse  riequi- 
ret,  neque  id  narrat  vs.  1062.  Ostendit  praeterea  codex 
A,  in  quo  spatium  septem  versuum  inter  vs.  1054  et 
vs.  1062  vacuum  relictum  est,  quorum  versuum  plane 
evanidorum  nihil  legi  potest  nisi  initium  tertii,  quarti 
et  quinti.  Quomodo  Eitschelius  locum  vacuum  exple- 
verit  videas  in  editione,  pag.  156  sq. 

Vs.  1062. 
Set  quid  hoc  est,  quod  foris  concrepuit  proxume  viciniae? 
Proxume  viciniae  Ritschelius  scripsit  pro  vulgato  proxuma 
vicinia,  collatis  locis  Bacch.  II:  2:  27,  Mil.  II:  2:  2, 
ubi  tamen  legitur  proxumae  viciniae ,  idque  probandum 
videtur.  Est  enim  genitivus,  vel,  ut  rectius  putatur, 
dativus  locum  significans,  ut  domi  sive  domui,  militiae, 
ruri,  Bomae,  Corinthi  (ex  Corinthoi),  Carthagini ,  pro  in 
domo  cett.  De  quo  docte  disputavit  Klotzius,  Zeitschr.  f. 
Altherthum  1835.  n°  92. 

SClENA     2. 


Vs.  1064. 

Tlico  intra  limen  ista  statc,  ut  quom  extemplo  voce?ii. 
Vulgo  editur: 

Ilico  intra  limen  astate  illic,  cet. 
quod   metro    quidera  aptum,  sensui  tamen  repugnat.  Itc- 
ratio  enim  verbi  illic,  li.  1.  idem  quod  ilico,  perlauguida 
est,    quo   vocabulo    ejecto  raetrum  claudicat;  igitur  cum 
Ritsclielio  e  codice  A,  qui  habet: 

XIMEMS.    AST UM 

refinxiraus    verba    ut    ille    fecit.     Ceterum    ista  idem  e?t 
quod    ista  parte,    isfo    loco   et  dicitur  eodcm  modo  quo 
hac ,  qua,  illa  cet. 
Vs.  1069. 
Th.  Docte  atqne  astu  milii  captandum  est  cum  illo,  uhi 
huc  advenerit, 
Astu  et  illo  recte  Ritschelius  reposuit  pro  astute  et  illac , 
quae  metro  repugnant.  Astu  est  ablativus  vocabuli  asfn':, 
quod   idem    est   atque  astufia,  dolus.     Nominativus  raro 
occurrit,     Habet  tamen  Sil.  Ital. -XVI:  32. 

Non  ars  aut  astus  belli,  vel  dextera  deerat. 
Tacit.  Ann.  II:   20,  XII:  45.    Hinc  astu  pro  astufe  Capt. 
11:  1:  30,  Poen.  Prol.  111,  Pers.  I:  3:  68,  Trin.  IV: 
2:    121.     Cf.  Terent.  Andr.  I:  3:  3,  Pliorra.  I:  4:  5, 
Eun.  V:  4:  2,  Virg.  Aen.  XI:   704. 
Cajptandumst    cum    illo,  i.  e.    cura  Tranione.    Captare  est 

captiosis  verbis  insectari,  illaqueare.  Cf.  Plaut.  Ampli. 
I:  1:  269:  quid  me  captas  carnufex,  Men.  IV:  2:  88: 
viden  ut  scelestus  captat,  huic  surreptast,  non  tibi.  Cic. 
Acad.  IV  cap.  29.  Captare  cum  aliquo  est  captiosis  ver- 
bis  cum  aliquo  contendere,  captiose  uti  ut  decipiatur. 
Eodem  modo  dicitur  ut  expostulare  cum  aliquo,  cavere 
cum  aliquo,  vs.  1142.  Orare  cum  aliquo  Cas.  II:  5:  16. 
queri  cum  aliquo  Cic.  ad  Tam.  III  epist  10,  Liv.  XXXV 
cap.  8.      Osculari  cum  aliquo  Plaut.  Mil.  II:   2:  90. 

Vs.  1073. 
Verba  illi  non  magis  dare  hodie  quisquam  quam  lapidi  pofest. 
Lapis ,  saxum  figurate  dicuntur  de  eo,  qui  quasi  omni 
sensu  caret,  sive  de  stupido  sive  de  homine  qui  flecti 
nescit.  Cf.  Mil.  IV:  2:  34,  Nullum  est  hoc  stolidius 
saxum.  Sirailiter  Graecis  usurpatur  ntTQu.  Soph.  Oed. 
R.  335. 

xui  yuQ  uv  nsTQOv  ffvaiv  (h.  e.  ntTQOv)  avY097^^^"*Q- 

Vs.  1081. 
Th.   Quid  iam?  Tk.  Scio,  iocaris  nunc  tu :  nam  ille  qni- 

dem  haut  edepol  negat. 
Hunc  versum  vulgo  expungunt  editores,  male:  revera  enim 
non  abundat,  sed  miriflce  pingit  animum  meticulosum 
Tranionis,  conscii  sibi  malefactorum ,  et  timentis  ne  poenas 
gravissimas  daturus  sit.  Tuetur  eum  codex  vetus;  sed 
ubest  a  codice  verbum  edepol,  quo  tamen  oraisso  metrum 
claudicat;  praeterea  inservit  id  majori  aflirmationi.  Cf. 
vs.  1088,  1092  cet. 

Vs.  1085. 
Neque  se  hasce  aedis  vendidisse  neque  sibi  argentum  datum. 
Hunc  versum  necessario  sequi  debet  responsum  Tranionis , 
quo  oraisso,  verba  Theuropidis  vs.  1087,  n  Bixi  ego  istuc 

ideni  illi,"  nuUo  modo  cum  vs.  1085  cohaerere,  uemiui 
non  in  oculos  incurrat.  Quid  enim  est  istud  idem?  non 
potest  lioc  referri  ad  verba  Theuropidis  vs.  1084  sq.  Valde 
enim  languidum  foret  v.  c.  dicere:  n  Tu  fac  hoc,  idem 
tibi  dixi,"  si  sermo  habetur  ad  unara  eandemque  perso- 
nam,  ut  hoc  loco.  Quibus  ex  rebus  eSicitur  lacunam 
hic  statuendam  esse. 

Vs.  1089—1093. 
Th.   Dat  profecto.    Te.   Quin  cita  illum  in  ius.  ibo,  inve- 

niam.   Th.  Mane: 
Experiar,  ut  opinor.  certumst.  Tr.  Immo  m^ihi  hominem  cedo. 
Vel  hominem  iube  mancupio  aedis  posccre.     Th.  Hoc  pri- 

mum  volo , 
Quaestioni  accipere  servos.  Tb.  Faciundum  edepol  censeo. 
Th.    Quid  igitur,  si  ego  accersam  homines?    Tr.  Factum 

iam  esse  oportuit. 
Hos    versus    pauUo    aliter    legunt  Weisius  et  Le  Maire; 
nempe  vs.  1089  sic: 

Quin  et  illum  in  ius  iube  ire.     Th.  lam  mane. 
Quorsum    autem    referendum    verbum    mane,    si  non  est 
sermo  de  abitu?  de  quo  tamen  in  verbis  Tranionis  nihil. 
Mutemus  igitur  cum  Eitschelio: 

Quin  cita  illum  in  ius.  ibo,  inveniam  cet. 
Ita  seusus  valde  concinnus  est:  quippe  Tranio,  metuens 
poenam,  in  animum  inducit  abire,  quod  tamen  ne  subito 
faciat,  neve  videatur  in  metu  versari,  praetextum  quae- 
rit  abeundi,  dicens:  t/ibo,  inveniam"  scil.  Simonem; 
quibus  verbis  nunc  apte  respondet  Theuropides :  //  mane" , 
nolebat  enim  servum  abire ,  quia  sic  illum  punire  non 
posset.  Vs.  1090  Immo  recte  insertum  propter  metrum. 
Vs.    1091   melius  hoc  loco  legitur  quam  post  vs.  1092, 

quoiiiam  vs.  1089  Tranio  sententiam  siiam  dicit  de  in 
jus  vocando  Simone;  vs.  1090  dicit:  nmihi  hominem 
cedo,"  quibus  significat  se  optime  scire  quid  facturus  sit, 
si  sibi  Simo  tradatur;  vs.  1091  aliud  remedium  proponit 
litis  componendae,  quem  idcirco  statim  vs.  1090  excipere 
dcbere  patet.  Praeterea  si  coUocetur  post  vs.  1092,  non 
aptum  praebere  sensura  nemo  non  videat.  Vs.  1093 
homines  pro  vulgari  hominem,  loquitur  enim  dc  servis, 
plurali  numero.  Quod  attinet  ad  dictum  mancupio  pos- 
cere  aedis,  mancipio  dare,  accipere  aliquid  est  iradere 
aliqnid  alicui  vel  accipere  ah  aliquo  in  possessionem.  Cf. 
Plaut.  Cuvc.  IV:  2:  8  sq.  Trin.  II:  4:  19.  Cic.  ad  Brut. 
epist  16.     Ovid.  ex  Pont.  IV:  5:  39  sq. 

Jurat 

Se  fore  mancipii  tempus  in  omne  tni. 
unde  sequitur  poscere  aedes  mancipio ,  nihil  aliud  significare 
nisi  postulare  ut  aedes  in  possessionem  tradantur.  Tranio 
igitur,  ut  se  tueatur,  suadet  ut  Philolaches  Simonem  in 
jus  vocet  et  cogat  aedes,  utpote  bona  fide  emtas,  sibi 
tradat. 

Vs.  1094. 
Ego    interim    aram    hanc    occupabo.     Th.    Quid  ita?  Tb. 

Nulla7>i  rem  sapis. 
Aram    hanc    occupaho:    nam    in    jus    duci  aut  plecti  non 
poterant  qui  ad  aras  fanaque  deorum  confugissent.  Exem- 
pla    Plaut.    Rud    III:    2:    8.    Terent.  Heaut.  V:  2:  22. 
Cf.  Scaliger  apud  Gronovium  ad.  h.  1. 

Vs.  1096. 

Ilic  ergo  tibi  praesidebo,  ne  interhitat  qmestio. 
Praesidere    significat    in  praesidio   sive  in  custodia  esse; 
verbum  igitur  hoc  significat :  //  curaho  tihi  ne  qiiaestio  in- 

terUtat,  i.  e.  intereat.  Bitere  pro  ire  invenitur  Curc.  1:2: 
54,  Merc.  II:  3:  127,  Pseud.  I:  3:  31. 

Vs.  1098. 
Quia  enim  id  maxume  volo ,  ut  illic  istoc  confugiant.  sine. 
Illic,  i.  e.  illice,  melius  quara  illi,  metri  causa. 

Vs.  1099. 
Tanto  apud  iudicem  hunc  argenti  eondemndbo  facilius. 
Argenti  condemnaho ,   i.  e.    //  efficiam   ut  condemnetur  ad 
restituendum    argentum"    —   Similis    constructio   est    in 
formula  damnare  voti ,  i.  e.  //  obnoxium  reddere  ad  votum 
solvendum." 

Vs.  1100. 
Tb.  Quod  agis,  id  agas.  quid  tu porro  serere  vis  negotium? 
Quod  agis,  id  agas,  i.  e.  intendas  animum  in  id  quod 
moliris.  Nota  est  formula  in  sacris:  hoc  age,  i.  e.  attentus 
esto.  De  quo  hujus  verbi  usu  vid.  Ruhnken.  ad  Terent. 
Andr.  I:  2:  15. 

Si.  Hoccine  agis  an  non?    Da.  Ugo  vero  istuc,  cet. 

Vs.  1101. 

Nescis  quam  meticulosa  res  sit  ire  ad  iudicem. 
Vocabulum  meticulosa  hoc  loco  passive  sumendum  est,  ut 
metuenda.  Sunt  adjectiva,  quae  duplicem  agendi  et  pa- 
tlendi  notionem  recipiunt,  v.  c.  gnarus  et  ignarus,  quae 
interdum  valent  idem  quod  notus  et  ignottis,  Ovid.  Me- 
tam.  VII:  404. 

Jamque  aderat  Theseus,  proles  ignara  parenti. 
Sall.    Jug.    Cap.    56 :  plerosque  velocitas  et  regio  hostibus 
ignara   tutata  sunt,    Tacit.  Ann.  I  cap  63:  Tendelantur- 
qtie  in  paludem  gnaram  vincentibus,  iniquam  nesciis.  Con- 
tra  notus  pro  gnarus.     Pseud.  IV :  2 :  39. 
lia  kerus  meus  est  imperiosus.  Ba,  Novi,  notis  praedicas. 

Vs.  1103. 

Sic  tamen  Ainc  consiliitm  dedero:  nimio  plus  sapio  sedens. 
Subest  jocus  in  ambiguo,  ut  scite  animadvertit  Polletus: 
//  Nam  qui  aram  occuparant ,  quique  ad  aram  deos  vene- 
rabantur  et  precabantur,  sedehant;  sedebant  etiam  qui  de 
re  aliqua  consultabant. "  De  posteriore  verbi  sedere  signi- 
ficatione  Cf.  Varro  E.  B.  I.  cap.  2 :  Vetus  proveriium , 
Bomanus  sedendo  vincit. 

Vs.  1107. 

Th.  Quidum?  Tk.  Quia  nil  quaesti  sit  ei:  ita  mali 
hercle  ambo  sumus. 
Quia  nil  quaesti  sit  ei  cet.,  i.  e.,  ut  animadvertit 
Lambinus  apud  Gronovium  ad  h.  1. ,  //  Nos  duo  adeo 
probi  sumus  fallaciarum  artifices,  ut,  si  quis  tertius  ex 
fallaciis  lucrum  facere  et  nobiscum  eundem  quaestum 
factitantibus  certare  velit,  procul  dubio  fame  periturus  sit." 

Vs.  1109. 

Med  emunxti.  Te..    Vide  sis,  satine  recte:  num  mucci 
fluont  ? 

Aliter  Theuropides,  aliter  Tranio  verbum  hoc  accipit; 
emungere  enim  proprie  significat  nares  purgare  muccis, 
translate  fraudare,  spoliare,  fraude  extorquere.  Est  igi- 
tur  jocus  in  ambiguo. 

Vs.  1113  sq. 
Numquam    edepol  [hi  haec  facinord]  hodie  inultus  de- 

signaveris : 
lam  ignem  et  sarmen  tibi  iubebo ,  carnufex ,  circumdari. 
Quare  Ritschelius  hos  versus  mutaverit,  mihi  quidem 
non  liquet,  quoniam,  ut  in  editione  Weisii  leguntur, 
auctoritate  codicis  B,  aptissimum  sensum  praebent.  Le- 
guntur  ibi  sic: 

Numquam  edepol  hoc  hodie  inultus  destinaveris.  Tibi 
lam  iubebo  ignem  et  sarmenta,  camu/ex,  circumdari. 
mallem  tamen  mutar,  hoc  in  haec  (coll.  vs.  1111).  Significat 
autem  vs.  1113  haecce:  y  numquam  edepol  hodie  haec 
inultus  in  me  molitus  eris,  paraveris,"  quam  significa- 
tionem  verbum  destinare  habere  posse,  patet  e  Suet.  Caes. 
cap.  44 :  //  De  ampliando  imperio  plena  in  dies  destina- 
bai."  Quod  ad  vs.  1114,  etiam  hic  melius  legitur  apud 
Weisium  propter  metrum.  Si  legimus  ut  Ritschelius  fa- 
cit,  monosyllabon  iam  ecthlipsi  plane  obscuratur;  quod 
etsi  licitum  est,  melius  tamen  evitatur.  Postremo  monen- 
dum,  supplementum  Ritschelii  nihil  fere  continere  nisi 
iterationem  verbi  malefacta  vs.  1111,  ideoque  instar  in- 
terpretamenti  esse. 

Vs.  1115. 
Tr.  Ne  faxis:  nam  elixus  esse  quam  assus  soleo  suavior. 
Elixus  est  aqua  coctus,  assus  contra  est  igne  tostus; 
deinde  elixus  significat  etiam  madidus,  assus  autem  siccus. 
Quare  propriae  significationi  subest  etiam  haec  figurata: 
//madidus  sive  ebrius  sum  suavior  quam  siccus  sive 
sobrius. " 

Vs.  1116. 
Th.    Exempla    edepol  faciam    ego    in   te.  Tr.  Placeo :  eo 

exemplum  expetis. 
Pro  placeo:  eo  cet.  vulgo  legitur  quia  placeo,  exemplum 
expetis,  repugnante  metro;  si  enim  ita  legimus,  duae  pos- 
teriores  vocales  verbi  placeo  per  synizesin  in  unam  coales 
cant  necesse  est  et  simul  jungenda  cum  sequente  exem- 
plum.  Verbum  eo  facile  absorberi  potuit  terminatione 
praecedentis  placeo.  Ceterum  jocatur  in  ambiguo :  senex 
dicit,  se  velle  in  servum  exemplum  ficri,  quod  alios  de- 

terreat  ne  peccare  audeant,  cavillator  autem  bono  sensu 
accipit,  quasi  senex  dicat,  se  velle  servura  aliis  propo- 
nere  exemplum  ad  imitandum. 


SCENA   3. 


Vs.  1126, 

Nunc  ego  de  sodalitate  solus  sum  orator  datus. 
Gloriose  loquitur   servus,   tamquam    si    esset  liber:  nam 
ingenui  oratorem  dabant,  servi  deprecatorem. 

Vs,  1134, 
Caix,  Age  mitte  istaec:  te  ad  me  ad  cenam  dic  venturum. 

Tb,  Quid  taces? 
Haec  verba   vulgo   omnia  tribuuntnr  Tranioni,      Melius 
tamen    videtur    verba    h Age  .  .  .  ,    venturum"    tribuere 
Callidamati,   qui    nimirum   vs,    1129    dixerat:  nhic  aput 
1108  hodie  cenes:  sic  face."    Verba:  ute  ad  me  ad  cenam" 
vulgo   leguntur:    net  me  ad  coenam"  repugnante  sensu: 
Callidamates   enim   vocat  Theuropidem    ad  coenam,   quo 
negante  magis  magisque   instat,   ideoque  dicere  non  po- 
tuit   illi:   II  me   ad  coenam   dic  venturum."   Quibus  nunc 
optime   Tranio   dicit:    n  Quid  taces"  ?    Cupiebat  enim  se- 
nem  abire,  quo  melius  poena  liberaretur, 
Vs,  1136, 
Adveniens  perterruit  me.  loquere  nunc,  guid  fecerim. 
Verba :  n  Adveniena  perterruit  me  dicit  ad  Callidamatem , 
reliqua  ad  Theuropidem, 

Vs.  1137. 
Nunc  utrisque  disceptator  eccnm  adest:  age  disputa. 
Disceptator  est  judex,  qui  de  re,  de  qua  inter  disceptantes 
controversia  est,  sententiam  fert.  Cf.  Cic.  Part.  Or.  cap. 
3,  ad  Fam.  XIII  epist.  26,  Liv.  I  cap.  50,  XXXV  cap. 
45.  Val.  Max.  II:  10:  4,  Quintil.  XI  cap.  1. 

Vs.  1143. 
Call.  Sine  me  dum  istuc  iudicare.  surge:  ego  isti  adsedero. 
Surgit  orator,   qui  ad  dicendum  aggreditur,  sedet  judex. 

Vs.  1149. 
Th.  Quid  ego  nuncfaciam,  si  amicus  Demipho  aut  Philonidea. 
Post  hunc  versum  aliquid  intercidisse ,  mihi  quidem  non 
tam  certum  videtur  quam  Eitschelio.  Potest  enim  fa- 
cillime  aposiopesis  admitti.  Atqui,  dicat  quis,  Tranio  ad 
verba,  quae  hoc  loco  leguntur,  non  respondere  potest 
quae  statim  dicit  vs.  1151.  Monendum  tamen,  licet 
Theuropides  sententiam  non  absolvat,  Tranionem  tamen 
optime  intelligere  potuisse,  quid  senex  in  animo  haberet 
dicere, 

Vs.  1162. 
Th.  Non  potuit  venire  orator  magis  ad  me  inpetraUlis. 
Adjectiva  verbalia  in  bilis  exeuntia  vulgo  habent  signi- 
ficationem  passivam  et  denotant  id,  quod  actione  ver- 
bi,  unde  derivantur,  acquiri  vel  effici  potest.  Sic  v.  c. 
utibilis  [utilis),  quo  quis  facile  uti  potest,  habilis,  quod 
facile  haberi  potest,  cet.  Saepe  tamen  hnjusmodi  adje- 
ctiva  active  sumuntur ;  sic  hoc  loco  impetrabilis  est  is  qui 
facile  quid  impetrat.  Cf.  Merc.  III:  4:  20,  Epid.  III: 
2:6:  diem  impetrabilem ,  h.  e.  dies,  quo  quis  facile  impe- 
trat  quod  optat.  Terent.  Phorm.  I:  4:  48:  causam  vin- 
cibilem   dicit,   causam,    quae  facile  vincit.  Sic  placabilis , 


iMlitltli 


^•:^^-^: 


124 

ad  placandum  aptus,  Terent,  Adelp.   IV:    3:   17,   Virg. 
Aen.  X:  481:  penetrabile  telum. 
Vs.  1166. 
Call.  Dispudet,  Tr.  Si  iatam  das  veniam,  quid  m^  fiet 
nunc  iam? 
Hic  versus  in  aliis  codicibus  aliter  legitur;  in  B   sic: 
Tb.  Dispudetis  tam  veniam  quid  me  fiet.  Th.  Nuntiam. 

e 

Bb  habet  nuntiam;  in  F.  Z,  legitur: 

Tr.  Dispudet  istam  veniam  quid  me  fiet  nunc  iam 

e  quibus  lectio  Eitschelii  facillime  elici  potest.  Coujunc- 

tio  si  in  F,  Z,  facile  absorberi  potuit  prima  syllaba  vocis 

istam.    Quae  si  inseratur,  necesse  est  etiam  inseratur  ver- 

bum  das,  quo  sententia  suppleatur.  Denique  verbum  dis- 

pudet  tribui   non  posse  Tranioni,  nemo  attentius  legens 

negaverit. 

Vs.  1169. 
Tranioni  iam  remitte  hanc  noxiam  causa  mea. 
Pro  iam    remitte   vulgo    legitur  uremitte,  quaeso"  quod 
vereor  ut   Ritschelius   recte  mutaverit  contra  fidem  plu- 
rimorum  codicum.     Mihi  quidem  illud   quaeso  satis  ap- 
tum  videtur  supplicanti,  quare  retinendum  censeo. 

Vs.  1172. 
Call.  Mitte,  quaeso,  istum.  Th.  [Mum  ut  mittam?]  viden  ut 

astat  furcifer? 
Verba:  nmitte,  quaeso,  istum"  in  editione  Weisii  perperam 
Tranioni  tribuuntur;  pro  verbis  Theuropidis  vulgo  leguu- 
tur  haec: 

....  Tb,   Mitte  tu  me.  Th,  ffem,  viden,  ut  restat 
furcifer  f 
adversante  metro;  quare  Ritschelius  recte  inseruit  verba: 
illum  ut  mittam",  quae  etiam  sensui  aptissima  sunt ,  quippe 

mirantis  senis,  qui  fieri  posset  ut  Tranioni  veniam  dari 
precaretur  Callidamates;  quod  quo  acrius  negaret,  digito 
monstrat  servum,  qui  fortasse  insolenti  modo,  fretus 
sanctitate  arae ,  adstabat.  Ceterum  astat  melius  quam  restat. 

Vs.  1177. 
ffanc  modo  noxiam  unam,  quaeso,  missam/ac  causa  mea. 
In  hoc  versu  bifariamlegitur:  \e\unamnoxaeveniam,  vel 
unam  noxiam,  unam;  illa  lectio  nihiliest,  quoniam,  quid 
sit  unam  veniam,  intelligi  nequit,  quia  de  aliis  veniis 
nuUibi  sermo  est;  hanc  retinere  non  possumus  utpote 
imperfectam  neque  absolutam  sententiam  praebentem: 
quare  aut  cum  Lomanno  (Spec.  crit.  in  Plaut.  et  Terent. 
pag.  49)  versus  mutetur  sic: 

missam  noxiam  unam  quaeso 
aut  legatur  quod  proposuit  Eitschelius. 

T  H  E  S  E  S. 


I. 

Justo    fastidiosius    est  Horatii  de  Plauto  judicium, 
de  Art.  Poet.  vs.  270   sqq, 

At  vestri  prodvi  Plautinos  et  numeros  et 
Laudavere  sales;  nimium  patienter  utrumque , 
Ne  dicam  stulte  mirati. 
II. 
Ad  Romanorura  mores  et  instituta  cognoscenda  Plau- 
tinae  Comocdiae  plus  quam  Terentianae  coufcruut. 

III. 
Synizesis   in    versibus  Latinis  ubique  statuenda  est, 
ubi,  ea  admissa,  versus  constabit. 

lY. 
Creticos,    quos    clarissimus    Geppert  (in  praefatioue 
Editionis    Trinnmmi)    versibus  jambicis   et   trochaicis  in- 
termixtos    putat,    maximam    partem    per    synizesin    toUi 
posse  credo. 

V. 
In  Plaut.  Mil.  IV:  8:  23  sq. 
NiAil  aquam   moror.   Py.  Cur!'  Pal.  Malo  merum  ne  in- 
terveveris, 

Quaeso,  dtim  resipiscit,  cet. 

sic  legendum: 
MMl  aquam  moror.  Py.  Quid?  Pal.  Malo — ne  inierveneris , 
Quaeso,  dum  resipiscii,  cct. 

VI. 
Trin.  II:  4:  182  pro  Ritschelii  lectione: 
Le.   De  doie  ut  videat,  quid  facio  opus  sit.  St.  /  modo. 
melius  est  retinere  lectionem  Gronovii  et  Bothii: 
Lb.  De  dqte  ut  videat,  quid  opus  sit  facto  Sr.  /  modo. 

VII. 
Ihid.  IV:  2:  30  (38),  vs.  579  Edit.  Ritsch. 

Census  quom  sum,  iuraiori  recte  raiionem  dedi. 
expungendus  videtur. 

VIII. 
Rud.  III:   3:   5  pro. 

Maximo  tniserae  in  metu  nunc  sumus  ambae, 
transpositis  verbis  legatur: 

Maximo  nunc  sumus  amhae  miserae  in  m^tu. 
IX. 
Quam  Homerus  depingit  heroicae  aetatis  imaginem, 
ea    poeticam    quidem,    at   veram   tamen  illius  aevi  vitae 
morumque  eifigiem  refert. 

X. 
Tragici    contra    multa   in  heroes  transtulerunt  e  re- 
centiorum  temporum  indole  et  cultu  deprompta. 

XI. 
In  Aristotelica  tragoediae  definitione  {de  Art.  Poet. 

cap.    6) :     //"Eavtv   ovv   XQuywSla  /,u'f.cr]aig  nQd^fcoQ «Tt' 

iXkov  y.ui  ffo^ov  nfQuivovau  rrjv  twv  toiovtiov  nu&rj[.iUTiov 
xd&uQaiv,"  vocabulo  y.ud^uqaiq  non  moralis  animi  emenda- 
tio,  sed  levatio  affectuum  significatur. 

XII. 

Vere  Gothe :  n  keine  Kunst  verraag  auf  Moralitat  zu 
wirken;  Philosophie  und  Religion  vermogen  dies  allein." 
Gothe-Zellersche  Briefwechsel,  IV:  288. 

XIII. 
Recte  Ulrici  [Charact.  d.  antik.  Hist.):  //die  Alten 
hatten  keinen  Sinn  fiir  die  Aufifassung  von  Verhaltnis- 
sen,  die  jenseits  des  praktischen  Empfindungskreises  ihres 
eigenen  Velkes  lagen.  Der  Drang  nach  Universalitat  der 
historischen  Erkenntniss  is  erst  in  der  neueren  Wis- 
senschaft  erwacht." 

XIV. 
Xenophon  nimis  favit  Spartanorum  rebus,  quam  cum 
civis  Atheniensis  officiis  conveniebat. 

XV. 
Idem,  propter  Spartanorum  studium,  interdum  ini- 
quum  se  praestitit  erga  nonnuUos  viros  praestantes,  v.  c. 
Epaminondam  et  Pelopidam. 

XVI. 
Antiquarum  litterarum  cultus  hodieque  omnis  libera- 
lis  institutionis  fundamentum  est  habendus. 

XVII. 
Loco   I   Sam.  vs.   6   pro  nnDJ231  legendum  nnpj^ai 
et  expungenda  verba:  noj^^nn  113J^3  DJ^J^Da,    quae   nul- 
lius  sunt. 

